
Introducere 


e când aveam în jur de douăzeci și cinci de ani, am 

devenit foarte confuz. Munceam frenetic și duceam o 
viață hedonistă, încercând să reprim senzaţia supărătoare 
de îndoială că stilul de viață și cariera pe care le alesesem 
erau în dezacord cu valorile și aspiraţiile mele. Căutam 
fericirea alergând după plăcere și poziţie socială, dar cu 
cât mă străduiam mai mult să obțin mulțumirea sufle- 
tească, cu atât părea mai imposibil de atins. După încă o 
relație distrusă, am fost distrus la rându-mi, afundându-mă 
într-o depresie adâncă și anxioasă. 


Acum că privesc în urmă, îmi dau seama că principa- 
la mea problemă era că nu știam cum să trăiesc bine. Nu 
întelegeam mai deloc cum se întâmplă fericirea - nu doar 
din punctul de vedere al activităţilor care duc la starea de 
bine, ci și al modului de a lucra cu pricepere cu experien- 
ţa însăși. Conștientizam foarte puţin tiparele de gândire, 
de simţire, de relaționare și de acțiune în care eram prins 
și, prin urmare, chiar și atunci când mi-am dat seama că 
ceva era în neregulă, nu am știut cu adevărat ce anume 
era, sau ce să fac în privința asta. Disperat, am încercat 
multe soluţii, dar niciuna nu a părut să ajute. 

De fapt, încercarea de a scăpa de suferința mea nu a 
făcut decât să înrăutățească lucrurile. După anii petrecuți 
năzuind și alergând după plăcere, încercam acum să mă 
împotrivesc durerii, să fug de ea. Ca strategie pentru sta- 
rea de bine, era la fel de nereușită. Alergam în cerc, din ce 
în ce mai repede, ca un câine care își fugărește coada. 


După multe frâmântări, mi s-a sugerat să învăţ să me- 
ditez. Acesta a fost un punct de cotitură. Învățând să stau 
liniștit și să privesc înăuntrul meu, am început să desco- 
păr conștiența, să mă familiarizez cu acele tipare ale min- 
ţii și corpului meu care îmi dictaseră în mod inconștient 
comportamentul. Exersând, am aflat că este posibil - 
treptat și încetul cu încetul - să încetez să mă las contro- 
lat de aceste tipare și să-mi dezvolt un alt mod de a fi. A 
început să se întrezărească un pic de spaţiu, alături de o 
oarecare alinare. Și, împreună cu asta, a apărut și posibi- 
litatea de a face noi alegeri: unele dictate de chemarea 
inimii, căreia îi puteam da, în sfârșit, ascultare. Începu- 
sem să descopăr starea de mindfulness. 


După circa doisprezece ani de la acest punct de coti- 
tură, viața mea pare foarte diferită. A trecut mult de când 
mi-am părăsit vechea slujbă, iar acum le predau altora 
despre mindfulness. Am avut norocul să-mi găsesc o par- 
teneră de viață, după ce învățasem câte ceva despre ce 
anume face o relaţie să funcționeze. Din acel stadiu de 
disperare, izolare și deconectare al vieţii mele - în care 
nu știam ce să fac sau cum să fac - mi s-a oferit o oarecare 
pace interioară, care înainte păruse puţin probabilă. 

Introducere 


Acest lucru pare să fi venit nu atât din goana după 
visuri, cât din faptul că mi-am îndreptat atenţia spre rea- 
litate, că am ajuns să o cunosc intim, chiar și atunci când este 
dureroasă. A venit din cultivarea unei noi abordări asupra 
modului de a trăi. Nu am pornit la drum așteptându-mă ca 
această schimbare să se producă - a apărut ca un rezultat 
secundar al practicii în decursul anilor. Este o continuă 
muncă în desfășurare, un exerciţiu în care am acum în- 
credere și care-mi face plăcere, chiar și atunci când nu 
este ușor. 


Ce înseamnă să trăiești bine? Răspunsurile le-am 
putea obține prin alte două întrebări: ce se întâmplă și 
cum putem învăța din asta? Dacă nu suntem conștienți de 
ceea ce se întâmplă - nu doar la suprafață, ci și la nivel pro- 
fund - atunci ne este greu să știm ceea ce ne dirijează, și lu- 
crurile sunt dificil de schimbat. Nu putem surprinde făcând 
o activitate anume dar, fără să cunoaștem procesele care ne 
îndrumă să acționăm, suntem condamnați să ne repetăm 
obiceiurile. Prinși pe neștiute în rutina noastră, trecem ca 
niște somnambuli (sau mai bine zis gonim) prin viață. 


Când începem să acordăm atenţie experienței, prin 
mindfulness, putem de asemenea începe să reflectăm 
asupra ei. Nu doar gândind, lucru care se întâmplă adesea 
pe pilot automat, dar dintr-o poziție de înţelegere întru- 
pată, o conștientizare a lumii din noi și din jurul nostru. 
Această conștientizare poate simți mai profund și mai 
cuprinzător conţinutul vieții noastre, și de asemenea mo- 
durile în care relaționăm cu ea. 

Pe măsură ce ne antrenăm în a lucra cu această înțe- 
legere mai profundă, în loc să fim constrânși în reacţii 
automate, apare posibilitatea schimbării. Se pot ivi perspec- 
tive noi și putem explora noi comportamente. Observând 
ce anume duce la o stare de bine, și ce nu, putem experi- 
menta diferite alegeri. Acordându-ne după răspunsurile 
pe care le primim de la mintea și corpul nostru, creăm o 
legătură cu lumea care ne poate ghida prin ea cu mai multă 
înțelepciune. 


Nu este ceva ezoteric. Ne putem antrena capacitatea 
de conștentizare întrupată, prin practici de mindfulness 
care ne ajută să descoperim cum să fim și ce să facem. 
Aceste metode sunt cunoscute, folosite și perfecționate 
de mii de ani, și fac subiectul interesului actual larg răs- 
pândit, pentru că cercetările științifice demonstrează 
multe dintre beneficiile lor și pentru că lumea are nevoie 
de metode practice de înțelepciune. Intenţia acestei cărți 
este să îți prezinte unele dintre aceste practici, precum și 
să exploreze atitudini care le pot fi adăugate cu folos. 
Sper să le găsești la fel de benefice cum am făcut-o eu. 

Cum să folosim această carte 


artea este organizată ca un manual de antrenament, 

dus săptămână cu săptămână, fiecare dintre cele 
nouă capitole explorând aspecte ale stării de mindfulness. 
Sunt incluse aici exerciții-cheie, o prezentare generală a 
descoperirilor știinţiice care dovedesc beneficiile mind- 
fulness-ului, și studii de caz urmărind experienţele a 
patru persoane care au învățat să practice starea de 
mindfulness în ultimii ani. 


Poţi încerca să citeşti un capitol pe săptămână, experi- 
mentând cu exerciţiile descrise în fiecare dintre ele - dar 
poți la fel de bine să te afunzi când și când în lectură sau 
să rămâi la unul sau două exerciţii până te simți pregătit 
să continui. Mindfulness-ul nu este un proces linear, și 
este bine să revii la principiile de bază și să lucrezi cu ele 
iar și iar. 

Cel mai bine este să nu te grăbești să „obţii” starea de 
mindfulness, căci aceasta nu poate fi obținută grăbindu-te, 
așa că ia-o încet. Așa cum vom vedea, acesta este un an- 
trenament în care nu ești încurajat să te concentrezi pe 
obținerea rezultatelor. 

Un mic avertisment 


Uneori, nu este momentul potrivit pentru a practica in- 
tens meditaţia. Când te încearcă sentimente puternice, te 
poți simți copleșit explorând acele sentimente, mai ales 
dacă nu ești obișnuit cu asta. 


Acest lucru se poate întâmpla, de exemplu, când sun- 
tem foarte deprimati, îndoliați în urma unui deces recent, 
când suferim de o dependenţă puternică sau trecem 
printr-o schimbare majoră în vieţile noastre. În aceste 
cazuri, ar putea fi rezonabil să aștepți o vreme - să te asi- 
guri că ai un sprijin potrivit și, înainte de toate, să te an- 
trenezi mai puțin intens. Este ca și când ai vrea să alergi 
într-un maraton după ce îţi rupi un picior: va trebui să-i 
permiți să se vindece înainte de-a începe un regim de 
exerciții. 


Dacă ai vreo îndoială sau te simți copleșit în timpul 
practicii, ar merita să consulți un profesor cu experiență 
în mindfulness sau un alt specialist în domeniul sănătății, 
pentru a discuta despre metoda cea mai bună pentru 
tine. Asta nu înseamnă că nu ești un candidat potrivit 
pentru antrenament - ci doar că, deocamdată, calea cea 
mai potrivită către mindfulness ar fi să aștepți, sau să te 


străduiești să-ți creezi condiţii potrivite. 

Partea întâi 


CUM PUNEM 
FUNDAȚIA 


„In lumea noastră, toată lumea se gândește să schimbe omenirea, 
dar nimeni nu se gândește să se schimbe pe sine.” 


LEV TOLSTOI 


Capitolul 1 


Medicina mindfulness 


„Să-ţi trăieşti viaţa este cel mai rar lucru din lume. 
Cei mai mulți oameni există, și-atât.” 
OSCAR WILDE 


Starea de mindfulness ne aduce cu picioarele pe pământ, 
permițându-ne să trăim în realitate și cu realitatea. Pe mă- 
sură ce practicăm deschiderea către simţurile noastre, un 
nou mod de a fi poate apărea în noi înșine. Dezvoltăm o 
conștientizare amicală asupra a ceea ce se petrece și din ea 
putem trage învățăminte. 


Mergând pe stradă, auzi sunetul unor copite de cal 
venind din urmă. Te întorci și-ți vezi un prieten călare pe 
un cal care trece în galop pe lângă tine, într-un ritm năval- 
nic. Strigi în urma prietenului: „Unde te duci?” Călărețul 
strigă: „Nu știu. Întreabă calul!” 


Mulţi dintre noi ne trăim viața precum prietenul din 
această scenă: trăind fiecare zi pe fugă, simțindu-ne 

conduși în loc să ținem frâiele. Viaţa se întâmplă, dar ne 
alegem noi într-adevăr drumul? Și când ne facem alegerile, 
în ce măsură sunt ele alegeri înțelepte, care să ne exprime 
adevărata intenție? 


Preţul plătit când faci neîncetat 


Sondajele sugerează că, în ciuda creșterii economice 
enorme, oamenii din Marea Britanie și din Statele Unite 
nu sunt în general mai fericiți decât erau în urmă cu 50 de 
ani.! Am putea fi chiar mai puţin fericiţi decât generaţiile 
trecute: Organizația Mondială a Sănătăţii avertizează că, 
până în 2030, depresia va crea cea mai mare povară din- 
tre toate maladiile, depășind cancerul, bolile de inimă și 
diabetul. 


Om fi noi mai bogaţi din punct de vedere financiar, 
dar cei mai mulţi dintre noi sunt de acord că „ritmul vieţii 
și numărul de lucruri pe care trebuie să le facem sau în 
privinţa cărora trebuie să ne îngrijorăm constituie o cau- 
ză majoră a stresului, nefericirii și bolilor.” Presiunea pe 
care o simțim pentru a concura și a realiza ceva, muncind 
mai intens, mai repede și pentru mai multe ore nu pare să 
ducă la o stare de bine, chiar dacă produce câștiguri 
materiale. Cu toate acestea, precum călărețul de pe cal, 
continuăm să fim conduși, poate fără să ne gândim înco- 
tro ne îndreptăm sau de ce mergem în acea direcție. 

Medicina mindfulness 


Cu toate mijloacele noastre noi de comunicare, con- 
sumul de informaţii a crescut cu 350 la sută de-a lungul 
ultimelor trei decenii.* Multitaskingul este adesea încer- 
cat ca metodă de a face față situaţiei - dacă reușim să fa- 
cem mai multe lucruri în același timp, poate că așa vom 
reuși să terminăm cu ce avem de făcut? Dar cercetările 
sugerează că acest lucru nu ajută; de fapt, când încerci să 
faci mai multe lucruri simultan, productivitatea scade cu 
până la 40 la sută: Irosim energie îndreptându-ne aten- 
ţia când spre ceva, când spre altceva, într-o succesiune 
rapidă. După cum spunea T.S. Eliot, cu mult înainte de 
crearea Internetului, „distracţiile ne distrag atenţia de la 
distracții”. 


Pe măsură ce devenim mai stresaţi, capacitatea noas- 
tră mentală scade - ne simțim copleșiți și nu mai putem 
gândi clar. Suntem condamnaţi să ne „distribuim în mod 
continuu atenția” — un mod de viață fragmentat, frenetic, 
care nu face altceva decât să ne sleiască și mai mult. 


Stresul pare să micșoreze părți ale creierului care 
ajută la reglarea funcţiilor minţii și corpului, expunându-ne 
unui risc mai mare de boli mintale şi fizice.” Încercând să 
ajungem peste tot mai repede, ne facem de fapt călătoria 
mai grea, și mai puțin plăcută. 


Oamenii sunt ființe ale obișnuinţei, și să faci neînce- 
tat câte ceva (sau să te gândești la ce să faci) pare să fi 
devenit o tendință umană adânc înrădăcinată. Experții 
în biologie evoluționară ne spun că acest obicei provine 
dintr-un obiectiv benefic - pentru a supraviețui și a 

prospera, strămoșii noștri au învățat să anticipeze, să fie 
prevăzători și sensibili la posibilele ameninţări, să reflec- 
te asupra celor trăite și să înveţe din greșelile lor. 


Dar când scapă de sub control, sau este aplicată în 
situaţii în care nu prea avem control, această stare de „a 
face”, aşa cum este denumită uneori, duce la anxietate și 
ruminații. Putem să ajungem atât de concentrați pe solu- 
ționarea problemelor, încât să pierdem din vedere lucru- 
rile bune pe care le avem acum. Nemulțumirea devine 
starea noastră implicită. 


Cauzele fundamentale ale stresului 


Cu circa 2500 de ani în urmă, un mare psiholog nu numai 
că a identificat această problemă, dar i-a descoperit și 
cauzele și a elaborat un remediu. Observând tiparele 
minții, corpului și comportamentului, și-a dat seama că la 
rădăcina nefericirii umane se află tendinţa de a ne agăța 
și a râvni la ceva și de a opune rezistență. De fiecare dată 
când ne agățăm de ceva, disconfortul este inevitabil. 
Suferim de asemenea când ne respingem experiența, 
dorindu-ne altceva decât ceea ce se întâmplă cu adevă- 
rat. Când încercăm să prevenim ceea ce se întâmplă deja, 
sau să menţinem ceea ce se schimbă, ne lansăm într-o 
bătălie sortită eșecului. 


Din fericire, spunea psihologul, cădem în capcana 
acestor tendințe doar din lipsa conștientizării. Ne lăsăm 

tiparele să se desfășoare într-o stare de semiadormire, 
împinși înainte prin viață de obiceiuri care s-au acumulat 
de-a lungul timpului. Vestea bună este că putem începe să 
ne eliberăm de obiceiurile acestea - devenind dispuși și 
capabili să reflectăm asupra situaţiei noastre dificile, 
învățând încet să ne debarasăm de vechile noastre de- 
prinderi nefolositoare și începând să interacționăm cu 
lumea într-un mod mai conștient, mai curajos și mai plin 
de compasiune. 


O astfel de transformare poate avea loc prin practica 
de mindfulness. Asta presupune să deprindem o serie de 
competenţe care să ne aducă cu picioarele pe pământ, 
permițându-ne să trăim într-o mai mare armonie cu rea- 
litatea prezentului. Ghidându-se după propria experienţă, 
psihologul a raportat că starea de mindfulness l-a ajutat 
„pe deplin”, ducând la fericirea adevărată. 


Calea conștientă spre o stare de bine, a spus el, ne 
ajută să ne trezim din somn. Prin această observaţie și-a 
câștigat reputaţia psihologul. A devenit cunoscut ca 
„Buddha” - care înseamnă „cel treaz”. 


Mindfulness ca remediu 


Budismul poate părea o religie, dar ne-ar ajuta mai mult 
să-i percepem mesajul fundamental ca pe un remediu. 
Putem încerca și testa și singuri prezenţa conștientă. 
Dacă suntem capabili și dispuși să o practicăm, putem 

descoperi o mai mare mulțumire sufletească. Drumul care 
ni se arată este un antrenament aplicat în arta de a trăi bine. 


De-a lungul secolelor, mulți oameni au încercat-o în 
parte, sau complet, fie practicând tradiţia budistă, ur- 
mând alte practici contemplative sau descoperind per- 
spective și metode similare prin prisma propriei 
ingeniozități și explorări. Adesea ei raportează că, în 
timp, această abordare le transformă viața. Nu necesită 
credință - intrigaţi de strălucirea sa, se spune că contem- 
poranii lui Buddha l-au întrebat dacă era un dumnezeu: 
„Nu”, se spune că a răspuns el, „sunt treaz”. 


În epoca modernă, cercetarea condiției umane a fost 
sumbră. Descriind noua sa știință a psihoanalizei, Sigmund 
Freud a spus că scopul ei era să transforme suferința ne- 
vrotică în nefericire comună, în vreme ce tendinţa în me- 
dicina occidentală a fost de a se concentra pe a vindeca 
părțile bolnave ale corpului, până ce nu mai era posibilă 
nicio remediere. Așa-numitele probleme de sănătate 
mintală, deloc ușor de tratat prin aceste metode, au fost 
adesea trecute cu vederea, sau lăsate să ne roadă mai 
departe. Posibilitatea de a transforma numulțumirea în 
bucurie este o idee care a primit suficientă atenție. 


Dar lucrurile se schimbă. Cercetările științifice și teh- 
nologia au devenit mai sofisticate, iar acum știm că creie- 
rul se poate transforma în feluri pe care înainte nu le-am fi 
crezut posibile. Așa cum mușchii corpului pot fi întăriți 
prin exercițiu, regiuni ale creierului pot fi activate, conec- 
tate și dezvoltate prin antrenarea anumitor competențe. 

Se știe de mult timp că exercițiul fizic este benefic să- 
nătăţii. Știința demonstrează acum că și starea de mindful- 
ness - cultivată în mod tradiţional prin practicarea 
meditației — este bună pentru noi. Se pare că aceste prac- 
tici au efecte puternice asupra creierului și corpului, care 
conduc la liniștea sufletească. 


În domeniul stării de bine, rezultatele cercetării despre 
mindfulness s-ar putea afla printre cele mai interesante 
descoperiri de la descoperirea beneficiilor exerciţiului fi- 
zic asupra sănătăţii. Antrenamentele în mindfulness-ul 
non-religios au devenit mai accesibile, și mulţi dintre cei 
care practică o viață sănătoasă le-au adoptat cu interes. 


Se pare că, până la urmă, mulțumirea sufletească nu 
este o cauză pierdută. Știm acest lucru în mod intuitiv: când 
au fost întrebate, 86% dintre persoane au fost de acord că 
„oamenii ar fi mult mai fericiţi și mai sănătoși dacă ar ști 
cum să ia lucrurile mai ușor și să trăiască clipa” 


Mindfulness: știința 


Sute de studii în domeniul mindfulness-ului sunt publicate 
în fiecare an. Conform cercetărilor, nu numai că oamenii 
conștienți sunt mai înclinați spre o stare de bine, dar și 
antrenamentul pentru mindfulness ajută la cultivarea 
acestuia. Mai jos găsiți un rezumat al celor descoperite. 


Sănătatea per ansamblu 
O analiză din 2012 a cercetat 31 de studii clinice de calita- 


te făcute pe un curs de mindfulness de opt săptămâni 

(reducerea stresului pe baza mindfulness-ului), și l-a gă- 
sit eficient în tratarea anxietăţii, depresiei, stresului și 
suferinței, cât și ale unor aspecte de dezvoltare personală 
precum capacitatea de a empatiza și a face față provo- 
cărilor vieţii. S-a descoperit de asemenea că starea de 
mindfulness a fost benefică pentru sănătatea fizică.! 


În 2013, o analiză cu o sferă de acoperire chiar mai mare 
a cercetat 209 studii ale cursurilor de mindfulness, care 
însumau peste 12 000 de pacienți, și a conclus că mindful- 
ness-ul este „un tratament eficient pentru o varietate de 
probleme psihologice, fiind eficient în mod deosebit în 
reducerea anxietăţii, depresiei și stresului.”? 


Stresul 


Studiile indică faptul că oamenii care practică mindful- 
ness-ul au parte de mai puţin stres și au de asemenea 
niveluri mai scăzute de cortizol, hormonul stresului.’ 


Depresia 


Datele combinate, strânse din șase studii de caz de înaltă 
calitate pe alte cursuri de mindfulness de opt săptămâni 
(terapie cognitivă pe bază de mindfulness), au descoperit 
că starea de mindfulness duce la o scădere medie de 44% 
a ratei de recidivă în rândul persoanelor predispuse la 
depresie. Oamenii care iau parte la curs devin, de aseme- 
nea, mai buni cu ei înșiși. 


Durerea 


După ce au practicat meditaţia pentru mindfulness două- 
zeci de minute pe zi timp de trei zile, persoanele care au 
primit un stimul de căldură dureros au raportat o durere 

cu 40% mai puţin intensă și cu 57% mai puţin neplăcută 
decât înaintea antrenamentului. Au manifestat, de ase- 
menea, o activitate mai scăzută în cortexul somatosenzo- 
rial, o regiune a creierului asociată cu procesarea durerii, 
şi o activitate crescută în regiunile creierului implicate în 
controlul cognitiv și emoţional.” Alte studii au arătat de 
asemenea efecte semnificative ale stării de mindfulness 
asupra intensității durerii.S 


Sistemul imunitar 


Participanţii la un program de opt săptămâni de mindful- 
ness au fost comparațţi cu un alt grup care a urmat un re- 
gim de exerciții de opt săptămâni, și cu o a treia serie de 
subiecți care nu au făcut nici exerciţii fizice și nici nu au 
meditat. Au fost cu toții monitorizați pentru a vedea care 
dintre ei avea să se îmbolnăvească de răceală și gripă în 
următorul sezon. Grupul de mindfulness a avut de două 
ori mai puţine zile de concediu medical, a fost bolnav mai 
puţin timp și a raportat mai puține simptome severe. Gru- 
pului care nu a făcut nimic i-a mers cel mai rău.” Alte 
studii au arătat beneficiile stării de mindfulness asupra 
ratei de vindecare și a abilității de a face față unei game 
largi de maladii, inclusiv asupra cancerului, bolilor de 
inimă și diabetului. 


Capacitatea cognitivă 


Starea de mindfulness pare să fie benefică pentru concen- 
trare şi memorie.” Unele studii sugerează că ar putea 
ajuta la rezolvarea creativă și flexibilă a problemelor, și 
s-a demonstrat că oamenii care practică meditaţia iau 
decizii mai raționale.!! 

Reglarea comportamentului 


Starea de mindfulness pare să-i ajute pe oameni să-și stă- 
pânească tipare de dependenţă pentru mâncare, ţigări și 
alcool, precum și, mai general, pentru emoții și impulsuri 
puternice.!? Oamenii care practică mindfulness-ul tind să 
doarmă mai bine!5, și iau parte la activități mai prosociale 
și mai benefice mediului înconjurător.!* 


Relatiile 


Starea de mindfulness ne ajută să relaționăm cu cei din 
jur într-o manieră mai competentă. Pe lângă cultivarea 
empatiei, care poate duce la înțelegere reciprocă, oamenii 
cu mindfulness se simt mai conectaţi cu cei din jur, au mai 
multe șanse să se bucure de relații satisfăcătoare și sunt 


mai capabili să facă față conflictelor dintr-o relaţie.1516 


Alte studii 


S-a demonstrat că participarea la cursuri de mindfulness 
a redus accesele de furie, ruminații și simptomele medi- 
cale, și a îmbunătăţit sentimentul de coeziune internă al 
oamenilor. Aceia care au mai mult mindfulness tind să fie 
mai onești, mai independenți, mai competenți, mai rezis- 
tenți și optimişti, și mai puţin nevrotici, distrați, reactivi și 
defensivi.!” 


Cum se produce starea de mindfulness? 


Este posibil să te îndrepți către o stare de bine, dar aceas- 
ta nu apare așa cum ne-am aștepta - căznindu-ne și 

chinuindu-ne în căutare de răspunsuri. În realitate, bene- 
ficiile par să vină chiar fără să facem prea multe, cel puțin 
la început. Starea de mindfulness înseamnă mai degrabă 
să observăm și să simțim ceea ce se întâmplă cu adevărat 
în momentul prezent. 


Ca să revenim la povestea călărețului, practicarea 
mindfulness-ului înseamnă că, în loc să-și înfigă în mod in- 
conștient pintenii și să sperie calul pentru a-l face să meargă 
mai repede, prietenul nostru călăreț ar putea începe să ob- 
serve cum i se încordează picioarele de frică - agățându-se 
cu toate forțele ca să scape cu viață. Ar putea să devină con- 
știent de o slăbire a frâielor care strâng grumazul calului. 


Starea de mindfulness înseamnă o conștientizare cu 
inima deschisă a ceea ce se întâmplă și învățarea din ceea 
ce descoperi. Acest lucru vine în primul rând din atenţia 
acordată simţurilor. În loc să ne lăsăm pradă ideilor, ne 
acodăm la lumea noastră prin conștientizarea văzului, 
sunetului, sentimentelor, gustului și mirosului. 


Pe măsură ce experimentăm mai deplin această uimi- 
toare paletă senzorială, observăm cum iau naștere gân- 
durile, precum și senzațiile, și observăm cum ne conduce 
adesea acest strat conceptual suplimentar, chiar dacă nu 
este întotdeauna o reflectare precisă a evenimentelor. 
Începem să realizăm că, deşi rareori îi punem sub semnul 
întrebării corectitudinea, modul nostru de gândire este 
adesea greșit, păcălindu-ne să ne abatem de la adevăr. 

Observăm cum creează stres interpretările noastre 
greșite - o tensiune între felul în care sunt lucrurile și 
cum le precepem noi în mod greșit, sau cum am vrea să 
fie ele. Acest stres produce gânduri involuntare care se 
învârt de jur-împrejur, reaprinzând senzaţii neplăcute și 
ducând la chiar mai multe gânduri - un cerc vicios care 
continuă să ne atragă în reacții și distracții. 


Urmărindu-ne propria minte și propriul corp precum 
prietenul nostru călare, vedem cum calul o ia la goană și 
simțim cum călărețul se panichează. Observând acest 
lucru, în loc să ne lăsăm pradă situaţiei sau să-i opunem 
rezistență, deja slăbim legăturile care ne leagă. Cu blândețe, 
ne întoarcem atenția spre experiența directă din momen- 
tul prezent. Stăm calmi și slăbim strânsoarea. În timp, 
pe măsură ce exersăm cum să fim și să redevenim recep- 
tivi la conștiența senzorială - să ne recăpătăm atenţia în 
timp ce ne zboară gândurile - un mod diferit de a fi (o ade- 
vărată stare de bine) se poate dezvălui înăuntrul nostru. 
Schimbându-ne în mod repetat felul în care percepem ex- 
perienţele, ne întărim mușchii mindfulness-ului. 


Starea de mindfulness și neuroplasticitatea 


Neuroștiinţa a demonstrat că creierul se transformă odată 
cu experienţele. Spre exemplu, șoferii de taxi care au 
transportat pasageri prin Londra ani de zile au hipocampul, 
o regiune a creierului importantă pentru conștientizarea 
spațialui și pentru memorie, mai mare în comparație cu 

șoferii de taxi începători. Se pare că practicarea taxime- 
triei mărește în timp această parte a creierului.! 


În mod similar, muzicienii cu experienţă prezintă un vo- 
lum mai mare de materie cenușie în regiunile motorie, 
auditivă și vizual-spaţială?, sugerând că orele de practică 
zilnică le-au modificat creierul. Atunci când creierul este 
vătămat - așa cum se întâmplă în timpul unui atac cere- 
bral - este posibilă recuperarea capacităţii pierdute prin 
terapia de reabilitare. Alte zone ale creierului preiau 
funcţiile celor vătămate în urma atacului cerebral. 


Capacitatea creierului de a se schimba și adapta ca răs- 
puns la experiență poartă numele de neuroplasticitate. 
Așa cum felul în care facem exerciţii fizice ne afectează 
greutatea, sănătatea, flexibilitatea și puterea corpului, 
același lucru este valabil și pentru creier. Acest proces 
poate avea loc destul de rapid: dacă învăţăm să jonglăm 
sau să cântăm la pian de-a lungul a doar câteva zile, den- 
sitatea creierului se modifică.+ În mod remarcabil, chiar și 
exercițiul mental al cântatului la pian are ca rezultat mo- 
dificări similare ale creierului, aproape ca și când ai cânta 
cu adevărat. 


Este o veste încurajatoare pentru că sugerează că nu sun- 
tem blocaţi în vechea noastră gândire și în vechile noastre 
obiceiuri. Putem ara brazde noi, cultivând libertatea care 
să modeleze viitorul, pe baza acţiunilor noastre din pre- 
zent, sau a felului în care ne antrenăm mintea. 


Cercetătorii au explorat schimbările de ordin neuroplastic 
ce au loc în timpul antrenamentului pentru mindfulness și 

au descoperit că creierii practicanţilor par să le reflecte 
expertiza. 


Activitatea, structura și volumul sunt diferite în unele 
parți ale cortexului prefrontal, cea mai recent evoluată 
zonă a creierului, care este puternic asociată cu capacitatea 
de a raționa și de a lua decizii. Meditatorii cu experienţă 
prezintă, de asemenea, niveluri ridicate de activitate a 
oscilaţiilor gamma, care sunt considerate a fi asociate cu 
un nivel crescut de conștientizare.€ 


Schimbările încep să se vadă la nivelul creierului în cazul 
celor care încep să mediteze după câteva zile sau săptă- 
mâni de antrenament. Pe măsură ce exersează mindful- 
ness-ul, regiuni ale creierului asociate cu învățarea, 
memoria, conştientizarea minte-corp, controlul cognitiv, 
reactivitatea emoţională, un simţ al sinelui și alţi indica- 
tori ai stării de bine sunt cu toţii afectaţi.” 


Se pare ca modificarea tiparelor de activitate și de conec- 
tivitate din creier se face cu ușurință. Pe măsură ce 
noi făgașe iau formă în modul nostru de a vedea, relaționa 
şi a ne comporta, acestea sunt reflectate în modificări- 
le neuronale și consolidate. 


Blândeţe și angajament 


Ca orice competenţă, starea de mindfulness presupune 
un anumit efort. Invățăm un alt mod de a trăi cu mintea, 


corpul și mediul nostru înconjurător și asta poate stârni 


sentimente de stânjeneală, disconfort, dezamăgire și 

iritare. E posibil să mai cădem uneori de pe cal și să avem 
senzația că nu ne vom mai urca înapoi. S-ar putea să cre- 
dem uneori că starea de mindfulness nu este pentru noi 
sau că suntem sortiți eșecului. 


Unele descrieri ale antrenamentului pentru mindful- 
ness sugerează că seamănă mai curând cu a fi călare pe 
un elefant decât pe un cal, ceea ce ne oferă un indiciu 
despre ce provocare (și distracție) ne-ar putea aștepta. 
Dar prin îndrumare și cu puțin angajament, putem să lu- 
crăm cu reacțiile impulsive care ne stăpânesc, poate chiar 
descoperind că, precum un animal sălbatic îmblânzit, și 
ele ar putea deveni în cele din urmă prietenii și ajutoarele 
noastre. 


Exercitiu: Recapătă-ţi simțurile 


Starea de mindfulness începe când trecem de la un mod dea 
face și de a gândi la un mod dea fi, când simțţirea ajunge în prim- 
plan. Pentru că cei mai mulți dintre noi nu sunt obișnuiți să lu- 
creze cu simțurile noastre în sensul acesta, ajută să exersăm. 
Pentru acest exerciţiu al celor cinci simțuri, singurele materiale 
de care vei avea nevoie sunt un scaun, un pahar cu apă și de tine 
însuţi. Îngăduie-ţi trei minute pentru fiecare etapă (15 minute 
în total). Odată ce ai citit îndrumarea, lasă cartea jos în timp ce 
exersezi câte un simț pe rând. Pentru versiunea audio a exerci- 
țiului și a tuturor celorlalte exerciţii din această carte, te rog sa 
vizitezi www. edhalliwell.com. De asemenea, varianta audio în 
limba română a volumului de față este în curs de apariţie la edi- 
tura Act și Politon. 

Simţirea 


Dacă este posibil, stai drept (dar nu ţeapăn) pe scaun, cu spa- 
tele drept, nesprijinit și picioarele pe podea. Lasă-ţi mâinile să 
se odihnească pe coapse și, dacă vrei, închide ochii. 


Ce senzaţii observi? Cum îţi simţi picioarele: poate că există un 
contact între tălpile picioarelor tale și șosete, pantofi sau po- 
dea? Poţi simţi greutatea oaselor șezutului pe scaun? Dar la 
spate -— ce senzaţii simţi acolo? Simţi aerul pe față? Cum este 
temperatura în momentul acesta - mai caldă sau mai rece? 


Si cum rămâne cu senzațiile interne? Observi vreo durere, vreo 
mâncărime sau vreun murmur? Sau poate că nu resimțţi cine 
știe ce senzație pentru moment - poate o amorțire? Conștien- 
tizează unde este localizată orice senzaţie (sau lipsă de senzație) 
sau dacă își schimbă intensitatea. Nu trebuie să încerci să men- 
ţii senzațiile sau să scapi de ele, sau chiar să le dai un nume. 
Vezi dacă poți pur și simplu să-ţi îngădui să le experimentezi. 


Auzul 


Acum, în timp ce lași senzațiile resimţite de corpul tău să se 
piardă pe fundal, permite sunetelor să fie observate. Ce auzi? 
Nu trebuie să alergi în căutarea sunetelor: așteaptă să vină ele 
la tine, de parcă urechile tale ar fi microfoane, primind și înre- 
gistrând vibraţiile. Sunete mai puternice, mai ușoare, mai 
apropiate, mai îndepărtate, mai scurte sau mai lungi? 


Sau sunete bruște, repetitive sau continue? Sunt sunete înalte 
sau joase? Poate că e liniște sau sunt pauze între sunete - le 
observi și pe acestea? Deschide-ţi microfoanele din urechi și 
lasă sunetele să pătrundă, fie că sunt plăcute sau neplăcute. 
Orice simfonie ar cânta acum, o poţi lăsa să se audă? 

Văzul 


Acum deschide ochii spre a vedea. În loc să te concentrezi asupra 
a ceea ce vezi ca „lucruri” (masă, scaun, carte, covor etc) lasă-ți 
câmpul vizual să fie format numai din culori, forme, umbre sau 
linii. Permite-le ochilor tăi să zăbovească în loc să sară de colo- 
colo. Fii interesat de profunzime, înălțime și umbre. 


Dacă te surprinzi gândindu-te la ceea ce vezi — atras spre o 
amintire sau grijă, sau conferind involuntar obiectelor nume 
pe măsură ce devin vizibile - nu-i nimic, acceptă pur și simplu 
că mintea a rătăcit spre gânduri și revino uşor asupra văzului. 


Mirosul 


Poate închizând ochii, îngăduie-ți să miroși. Indiferent dacă 
ceea ce miroși pare plăcut sau nu, permite o conexiune cu mi- 
rosurile. Există mai multe miresme, și, dacă da, cum se conto- 
pesc ele? Dacă nu există niciun miros, cum miroase „niciun 
miros”? Nu trebuie să inspiri adânc - vezi dacă poți lăsa respi- 
rația să aibă loc în mod natural și tratează cu curiozitate apariția 
și dispariția senzației de miros. Nu este fantastic să ai nas? 


Gustul 


Ridică paharul cu apă și soarbe puţin. Observă apariţia senza- 
tiei pe limbă în timp ce lichidul ia contact cu ea. Ce gust are? 
Limpede, rece, răcoritor? Lasă cuvintele care o descriu să se 
piardă în zare, lăsând să se facă cunoscută însăși senzația de 
gust. Învârte uşor apa în gură, şi observă dacă se schimbă aro- 
ma — poate pe măsură ce este amestecată cu saliva. Devine mai 
caldă, mai estompată, mai densă? Lasă senzațiile să fie resim- 
tite. Hotărăște-te când ești pregătit să înghiți apa: observă 

dizolvarea gustului -mai rămâne vreo urmă și, dacă da, pentru 
cât timp? Acum mai ia o sorbitură, poate una mai mare, și re- 
petă - senzațiile sunt aceleași sau par diferite? Ce s-a schim- 
bat, în cazul în care s-a schimbat ceva? 


Odată ce ai exersat cum să lucrezi cu fiecare simţ în parte, ai 
putea reflecta asupra diferenţelor dintre acest mod de a simți 
și felul în care relaționezi în mod normal cu mediul tău încon- 
jurător. Dacă pare diferit, în ce sens este diferit? Ce anume din 
ceea ce făceai îl făcea să fie astfel? Fii interesat de răspunsuri- 
le care apar. Îi schimbă felul în care urmăreşti experienţa 
calitatea? 


Săptămâna 1: exerciţii de explorat 


+è Lucrează cu exercițiul Recapătă-ți simţurile o dată pe 
zi. Dacă vrei, explorează diverse locaţii pentru exerciţii, 
observând ce se întâmplă de fiecare dată. Pentru de- 
gustare, poţi folosi orice mâncare sau băutură. 


+è Alege o activitate zilnică pe care o faci în mod normal 
automat (să te speli pe dinți, să plimbi câinele, să speli 
vasele etc.) și încearcă să-i induci mindfulness în fie- 
care zi din săptămâna aceasta, experimentând-o cu 
ajutorul simțurilor. Observă ce se întâmplă. 


+è Indu conștientizare simţurilor și cu alte ocazii, de câte 
ori îți aduci aminte. Când descoperi că te macină ceva 
sau ești distrat, revino cu blândeţe înapoi către sim- 
turi. Ce efect are lucrul acesta, dacă are vreun efect? 

+ Întreabă-te: care sunt intenţiile mele în privinţa explo- 
rării stării de mindfulness? Ce aș vrea să aflu? Dacă 
vrei, notează-le, observând cum te simți când le aş- 
terni pe hârtie și ce sentimente ai când le vezi scrise 
dinaintea ta. 


+ Odată ce ţi-ai consemnat intențiile, vezi dacă poţi 
abandona orice încercare explicită de a le da curs. Poţi 
permite intenţiilor să-ți inspire explorarea, dar fără să 
faci din ele un obiectiv cu care să te măsori? Poţi să-ţi 
îngădui pur și simplu să te lași în voia antrenamentu- 
lui pentru mindfulness - acordându-i toată energia ta 
în timp ce te concentrezi asupra a ceea ce se petrece 
acum? 


Experiența lui Simon 


Tocmai împlinisem 50 de ani și credeam că la un moment 
dat voi ajunge să fiu fericit dacă mă străduiesc suficient de 
mult. Era luna august, când lucrurile se potolesc întot- 
deauna la muncă, și îmi imaginasem ca de obicei că era 
momentul în care viaţa avea să fie minunată. Și nu era. 


În luna aceea august mama nu era prea fericită şi eu 
îmi zgâriasem mașina. Erau o grămadă de belele care se 
întâmplau în luna mea perfectă! Nu erau serioase cine știe 
ce, dar nu-și aveau locul în imaginea pe care mi-o plăsmu- 
isem. Făceam ce făcusem întotdeauna — încercam să-mi 
găsesc multumirea sufletească muncind foarte greu cea 
mai mare parte a anului și apoi creându-mi așteptări 

enorme despre un concediu minunat. Când așteptările 
acestea nu se potriveau cu realitatea, frustrarea era enor- 
mă. Am ajuns într-un punct limită în care am realizat că 
aspiraţiile mele și ceea ce făceam pentru a le îndeplini nu 
convergeau - una nu ducea la cealaltă. Aproape că a fost 
nevoie de o mini cădere nervoasă ca să mă facă să caut 
ceva diferit. Mi-am dat seama că dacă aveam să continui 
astfel, calea asta nu avea să ducă la Sfântul Graal al ferici- 
rii mele. 


La scurt timp după ziua mea de naștere, am început să 
citesc o carte pe care mi-o recomandase un prieten - era 
bazată pe cursul de Reducere a stresului pe bază de mind- 
fulness. Am găsit-o foarte utilă pentru a explora noi per- 
spective asupra lucrurilor. Chiar în perioada aceea, 
partenera mea mi-a spus că se duce la un curs de mindful- 
ness și ne-am dat seama că era cursul din cartea pe care o 
citeam. Am urmat și eu cursul și a fost ca și când aș fi exer- 
sat exact ce citisem. Cartea a deschis ușa, iar cursul mi-a 
permis să-i trec pragul. 


Experienţa lui Ann 


Plecarea fiului meu de acasă m-a făcut să-mi dau seama că 
viața de familie nu avea să mai fie niciodată la fel, și a dus 
la o depresie destul de severă. Mă simțeam pur și simplu 
dezechilibrată, și a fost de asemenea și începutul unei me- 
nopauze dificile. Odată ce m-am simţit un pic mai bine, 
medicul meu de familie mi-a spus că îmi trebuiau niște 
strategii care să mă ajute să fac fată anxietăţilor ascunse, 

așa că am avut parte de consiliere și m-am înscris și la un 
curs de mindfulness. 


Una dintre problemele mele cele mai mari era faptul 
că nu deţineam controlul asupra propriei vieţi. Îi lăsam pe 
alții să mă controleze într-atât, încât ajunsesem să-mi 
pierd identitatea. Simţeam că trebuia întotdeauna să le fac 
pe plac altora, făcând lucruri pe care nu voiam să le fac, și mi- 
am dat seama că asta era una dintre sursele anxietăţii 
mele. Când luam decizii, nu o făceam într-un mod informat 
- eram ca un hamster pedalând pe rotita lui, trecând de la 
un lucru la altul, fără să am timp să respir. 


Experiența lui Andy 


Un prieten care era interesat de Budism mi-a făcut cunoș- 
tință cu meditaţia la începutul anilor 1990. Călătoream 
împreună cu rucsacul în spate prin India, iar el a plecat 
într-o tabără de retragere spirituală. Se despărțise de par- 
tenera lui și trecea printr-o perioadă foarte dificilă, dar 
când a ieșit de acolo, avea o profunzime diferită. Eram in- 
teresat, dar eram de asemenea și ușor cinic. 


În jurul vârstei de treizeci de ani, am suferit o „cădere', 
după cum o numesc eu, beam prea mult și călătoream în 
toată lumea cu serviciul. O viaţă dusă în ritmul acela era 
imposibil de menținut, și am ajuns într-o stare destul de 
proastă. Am stat în spital o perioadă de timp pentru că 
pierdusem contactul cu realitatea. 


Mi-am revenit de pe urma experienţei, dar încă pur- 
tam în mine multă anxietate. 

Deveneam foarte anxios în locuri publice. Pe deasupra, 
Îmi faceam sânge rău pentru lucruri din trecut — în fiecare zi 
aveam zeci de „atacuri de rușine, asa cum le numeam eu. Gân- 
durile despre trecut îmi înfrânau capacitatea de a fi prezent. 


Oportunitatea de a participa la un curs de mindful- 
ness a apărut la muncă. O mulţime de persoane mi-au spus 
că mi-ar face bine să o iau mai încet și să-mi tin mintea mai 
puțin ocupată. 


Experienţa lui Catherine 


Stiam că am o viaţă bună, dar nu păream capabilă să o 
apreciez. Ca mamă, trăiam constant în viitor, cu câteva 
minute, ore, zile înainte, străduindu-mă din răsputeri să 
fac lucrurile cum trebuie. Viaţa trecea pe lângă mine, iar 
eu eram setată pe „modul management”: 


Cu copiii mei, aveam tendinţa să cred că trebuia să 
rezolv fiecare problemă imediat sau nu aveau să reușească 
pe viitor. Faptul că voiam să dețin controlul și voiam ca totul 
să fie perfect a făcut să se adune o mulțime de așteptări. 
Aveam sentimentul că dacă nu mă ocupam de creșterea co- 
piilor cum trebuie, aveau să fie consecinţe mai târziu, ceea 
ce însemna că mă simțeam amenințată și sub presiune. 


Stiam de existența mindfulness-ului și a meditaţiei, 
dar nu credeam că erau pentru mine fiindcă eu aveam 
prea multe lucruri de făcut. Credeam că nu aș fi fost în stare 
să stau jos mai multă vreme. Mai credeam și că s-ar putea 
să fie un pic superficiale, mai mult ca o tehnică de relaxare 
de pe urma căreia aș fi beneficiat pe termen scurt - poate 

ca exerciţiile fizice și eliberarea de endorfine. Nu înţele- 
geam atunci că era un antrenament și că îţi poti antrena 
creierul să gândească diferit. Dar mindfulness-ul tot apă- 
rea în lecturile mele, și în discuţiile pe care le purtam cu 
oamenii, aşa că m-am gândit: Trebuie să încerc, cu mintea 
deschisă, să văd dacă funcţionează. 


SUMAR Æ 


+ Mindfulness-ul este o practică puternică pentru minte 
și trup care ne poate purta înspre liniștea sufletească. 


* Pentru asta trebuie să fim atenți la simțurile noastre, 
care ne conectează cu ceea ce se întâmplă în momen- 
tul prezent. 


+ Oamenii cu mai mult mindfulness sunt înclinați spre o 
stare de bine optimă, iar antrenamentul pentru mind- 
fulness ajută oamenii să-și cultive o fericire mai mare, 
în minte, corp și comportament. 


+ Neuroștiința a demonstrat că, odată cu experienţa, ni 
se modifică și creierul. Practicarea mindfulness-ului 
modifică creierul în moduri care sunt asociate cu starea 
de bine. 


* Starea de mindfulness începe atunci când trecem de la 
un mod de a fi dominat de ceea ce facem și gândim la 
un mod de a fi în care simțurile sunt în prim-plan. Pu- 
tem folosi practica Recapătă-ți simţurile pentru a cul- 
tiva acest lucru. 

Cum plantăm seminţele 


„Nimeni nu te poate ajuta mai mult ca propria-ți minte antrenată, 
nici măcar cea mai iubitoare mamă sau cel mai iubitor tată.” 
BUDDHA 


Starea de bine pare să vină în egală măsură din felul în 
care abordăm experienţele — din felul în care alegem să le 
vedem și să le tratăm - cât și din ceea ce se petrece cu ade- 
vărat și ceea ce decidem să facem. Dacă putem cultiva 
abordări sănătoase ale experienţei, probabil ne vom simți 
mai bine, indiferent de ceea ce se petrece. 


Zece atitudini pentru mindfulness 


Anumite atitudini sunt utile atunci când ne începem an- 
trenamentul pentru mindfulness. Acest capitol prezintă 
10 modalități de a aborda viața pe care ai putea să le cul- 
tivi ca parte din antrenamentul tău. Unele dintre aceste 
atitudini ar putea părea nimic mai mult decât simple 

seminţe sădite acum înăuntrul fiinţei tale, dar așa cum 
seminţele pot da rod când sunt îngrijite, tot așa și atitudi- 
nile se pot dezvolta dacă avem grijă de ele. 


Angajamentul 


Există o bandă desenată care înfățișează un meditator 
începător, cu o bulă deasupra capului, care îi reprezintă 
grijile. În ea scrie: „Ştiu că o practic de doar două minute, 
dar meditaţia nu-mi aduce liniștea sufletească ce mi-a 
fost promisă.” 


Este important să înțelegem că mindfulness-ul nu este 
o soluție rapidă - ca orice competenţă, este nevoie de timp 
pentru a învăța, iar recompensele ei nu apar întotdeauna 
imediat. Când încetinim și ne uităm la mintea și corpul nos- 
tru, s-ar putea să nu ne placă tot ce descoperim. S-ar putea 
să observăm durere, anxietate sau gânduri disperate. Am 
putea găsi nerăbdare, furie, îndoială sau tristețe. 


Poate că va apărea dorința de a renunța sau ideea că 
ar trebui să ne simțim mai bine, mai fericiți, mai liniștiți. 
Am putea decide că nu suntem potriviți pentru mindful- 
ness. În timp, învăţăm că orice ar apărea poate fi rezolvat, 
dar dacă nu ne luăm un angajament serios, riscăm să ne 
descurajăm încă din primele stadii, înainte ca antrena- 
mentul să aibă timp să dea roade. Dezvăţarea vechilor 
obiceiuri și dezvoltarea altora noi cer efort şi răbdare. 
Ajută să meditezi în fiecare zi, fie că vremea minţii noas- 
tre este senină sau mohorâtă. 

Sugestie Verifică-ţi programul - ai vreun pic de spaţiu și 
timp pe care să le poţi dedica exerciţiilor pentru mindful- 
ness? Poţi desemna un loc din casa ta unde să nu fii în- 
trerupt două, cinci, zece sau mai multe minute pe zi? Poţi 
pregăti spaţiul acesta și-l poți proteja de solicitările 
oamenilor, de telefoane și computere, doar pentru răs- 
timpul acesta? 


Compasiunea 


Când vine vorba să învăţăm să facem schimbări, multora 
dintre noi li s-a spus - sau poate ne spunem singuri - că 
„trebuie să ne străduim mai mult”, că „nu suntem potriviţi 
pentru asta” sau că „ar trebui să ne descurcăm mai bine”. 
Tiranul nostru intern ne dă ordine, iar noi reacționăm 
adesea străduindu-ne mai mult să obținem perfecțiunea 
sau refuzând să ne implicăm vreun pic. E cât se poate de 
ușor să folosim faptul că „nu avem mindfulness” drept un 
alt pretext pentru nemulțumire și să încercăm să com- 
pensăm chinuindu-ne să avem succes, mustrându-ne sau 
simţindu-ne vinovați. 


Mindfulness-ul este un antrenament în care să fii 
prea critic sau să încerci prea mult nu produce rezultate 
- mindfulness-ul nu e mindfulness fără blândeţe. Așadar, 
compasiunea este esențială. De câte ori auzim vocea tira- 
nului spunându-ne că nu facem lucrurile cum trebuie, 
sau că nu suntem buni de nimic ca meditatori, putem să 
ne folosim de asta pentru a ne aminti să fim deschiși la 

bunătate. Această muncă este o cultivare a inimii, și nu 
poți crește o floare ţipând la ea. 


Putem observa când suntem duri cu noi înșine (și cu 
alții), recunoscând cu blândeţe judecățile aspre drept ceea 
ce sunt. În felul acesta, creăm un spațiu de studiu iubitor. 
Poate că putem induce compasiunea în tiranul din noi, 
chiar pe când decidem să nu mai urmăm ordinele. 


Sugestie Ascultă-ţi vocea interioară - există un mesaj 
care ți se repetă neîntrerupt în minte? Cum îți vorbește 
vocea aceasta? Te amăgește și te critică sau este blândă și 
grijulie? Este vocea ta sau vine de la altcineva sau din altă 
parte - poate de la un părinte, de la un profesor sau de la 
televizor? Cum relaționezi în mod normal cu vocea aceas- 
ta - o crezi, o respingi sau nici măcar nu știi că e acolo? 


Încearcă mai întâi doar să observi vocea - ca şi când 
ai observa la radio sporovăiala de pe fundal. Dacă este ca 
un tiran, observă cum te simți să fii constant făcut de ru- 
șine, să te înfurii sau să fii subapreciat. Încearcă să-i oferi 
vocii loc de compasiune. Ai putea spune: „Trebuie să fie 
greu să fii întotdeauna în ofensivă. Nu am de gând să cred 
ce-mi spui, dar poate ți-ar plăcea o îmbrăţișare?” 


Curiozitatea 


Un elev studios a mers la un ceai, acasă la profesorul său. 
Un cititor avid, elevul își făcuse multe păreri despre ceea 
ce era de învățat. In timp ce elevul vorbea, profesorul și-a 

umplut ceașca cu ceai până la buză și a continuat să toarne 
până a dat pe dinafară. Elevul a protestat, iar profesorul 
i-a explicat: „Ceașca asta e ca mintea ta - nu mai are loc. 
Dacă vrei să studiezi cu mine, mai întâi trebuie să golești 
ceașca." 


Precum elevul, ne putem îndesa mintea cu idei. Cu- 
noștinţele intelectuale pot fi bune, dar când ajungem în- 
dopaţi cu concepte, acest lucru ne poate sta în drum. 
Curiozitatea înseamnă că suntem pregătiți să rămânem în 
necunoştință de cauză. În loc să întâmpinăm lumea cu 
așteptări, ne apropiem de ea în spiritul curiozităţii, cu 
mintea și inima deschise. 


Ne debarasăm de încercările reconfortante de a ne 
confirma ceea ce știm deja, oferind în schimb un angaja- 
ment prietenos față de ceea este deja aici. Putem privi, 
asculta, mirosi, gusta și simți, fără să ne limităm raza 
vizuală întinzându-ne dinainte hărți vechi pe un terito- 
riu nou. Ne permitem nouă înșine să explorăm lumea, 
redescoperind în fiecare clipă dacă se potrivește cu pre- 
concepțiile noastre. 


Sugestie Deschide-te spre ceea ce numim uneori 
„mintea începătorului”: o disponibilitate de a renunța 
temporar la lucrurile învățate și la experiență pentru o 
privire proaspătă asupra lumii. Nu trebuie să renunțăm 
la inteligență - adevărata înţelepciune ne oferă loc pen- 
tru noi perspective. 

Curajul 


Drumul spre mindfulness poate fi anevoios. Este o dovadă 
de curaj să rămâi în momentul prezent, mai ales când nu 
ne place ceea ce se petrece. Acest curaj este cunoscut 
drept concepţia „adordării”. Persoanele cu o minte orien- 
tată spre abordare se apropie de provocări cu interes. Nu 
se dau pur și simplu înapoi și fug de dificultăți. Când con- 
duci pe zăpadă și derapează mașina, e mai bine să tragi 
de volan în aceeași direcție, deși instinctul îți dictează 
contrariul. Câteodată, la fel se întâmplă și cu derapajele 
din viaţă. 

Opusul abordării este evitarea, care este un semn de 
slabă sănătate psihică. Evitarea înseamnă să fugi în mod 
obișnuit de temeri: să tragi de volan în direcția cealaltă. 
Sigur, e bine să stăm departe de pericole atunci când pu- 
tem - nu are sens să bagi mâna în foc - dar când evitarea 
devine o stare de fapt, o reacție automată la orice neplă- 
cere, ne limităm aria de reacţii. 


Când suntem setați pe evitare, s-ar putea să nu mergem 
niciodată în locuri neobișnuite, să nu încercăm lucruri 
noi sau să explorăm posibilități care nu se încadrează în 
tiparul nostru prezent. Viaţa s-ar putea să pară mai sigură, 
dar și mai mică și mai limitată. Când fugim și ne ascun- 
dem de tot ce este dureros, nu practicăm abordarea înţe- 
leaptă a provocărilor. Când dăm peste lucruri care ne 
tulbură, așa cum se întâmplă de obicei, este puțin proba- 
bil să fim pregătiți. Suntem copleșiți cu ușurință. 

Când un eveniment, o senzaţie sau un gând este pre- 
zent, oricât ne-am strădui, nu vom reuși să-l facem să nu 
fie aici, în acest moment. Ar putea exista lucruri pe care 
să le facem pentru a schimba viitorul, dar doar întâmpi- 
nând și lucrând cu ceea ce se întâmplă acum. Oricât de 
curios ar putea părea la început, acceptând ușor durerea, 
tristețea, furia, frica sau orice ne deranjează, ne putem 
forma o rezistență care ne ajută să trăim viaţa pe deplin. 


Sugestie Felul în care ne ţinem corpul ne afectează ex- 
periența.! Pentru a cultiva curajul, putem adopta o postură 
demnă. Câteodată, oamenii cred că a fi curajos înseamnă 
să devii încordat și să te pregătești de luptă, dar nu la asta 
ne referim aici. Adevăratul curaj este atunci când ești 
dispus să lași viața să te afecteze - să relaționezi și să 
cooperezi cu lucrurile așa cum sunt ele. 


Când stai jos, în picioare sau când te miști, simte 
cum picioarele tale iau contact cu pământul - aceasta 
este o întrupare a legăturii cu pământul. Simte cum corpul 
ți se ridică spre cer. Simte cum ţi se deschide pieptul, miş- 
cările lui în armonie cu ritmul respirației tale. Lasă-ţi umerii 
să cadă, iar capul și gâtul să fie echilibrate. Simte-ți inima 
care bate în centrul ființei tale. Nu trebuie să te forțezi — 
experimentează cu blândeţe cu acest mod de a fi, și ob- 
servă ce se întâmplă. 

Echilibrul dintre minte și corp 


Unde se află mintea ta? Întreabă-i pe cei mai mulţi occi- 
dentali și cel mai probabil vor arăta cu degetul spre cap. 
Multora dintre noi, mindfulness-ul ne sugerează o calitate 
cognitivă, ceva care are legătură cu gânditul și cu creierul. 
Dar asta este doar o parte a povestirii. Nu existăm doar 
de la gât în sus; suntem de asemenea și corpuri și, recu- 
noscând și acordând atenţie senzaţiilor fizice, putem să 
intrăm în legătură cu câmpuri de intuiţie. 


În povestea cu călăreţul și calul, cu cine te identifici 
mai mult, cu călărețul sau cu calul? Mulţi oameni cred că 
ei sunt călăreţul, care încearcă să controleze un animal 
îndărătnic. În realitate, însă, suntem călăreț și cal, care 
reprezintă calități ale minţii și corpului. lar calul nu este 
îndărătnic, ci pur şi simplu nu este mânat cu grijă. În 
realitate, calul este cel mai bun prieten al călăreţului - 
capabil să ducă poveri grele și să se descurce pe teren 
anevoios cu agilitate și îndemânare. Când se apropie pe- 
ricolul, calul este adesea cel care îl simte primul. 


Deschizându-ne percepţia spre și dinspre corp, pu- 
tem să fim conștienți de minunea formei fizice. Putem 
aprecia respirația și sângele și organele care ne țin în 
viață - precum și să auzim, și să răspundem la mesajele 
care vin din senzațiile corpului. Corpul este casa simțu- 
rilor, care ne oferă o fereastră către experienţa directă. 
Găsind echilibrul dintre minte și corp, ne aflăm în șaua 
vieţii. 

Sugestie Vezi cum se simte calul tău. Ce se întâmplă în 
corpul tău acum? Simţi oboseală, energie, tensiune, relaxa- 
re, disconfort, neliniște, liniște sau altceva? De unde simţi 
că apar aceste lucruri? Poţi să descrii aceste senzaţii? 


Cooperarea 


Un dascăl înțelept a fost întrebat odată: „Care este secre- 
tul fericirii tale?” Replica a venit: „O cooperare din toată 
inima cu inevitabilul.” Când momentul prezent este plicti- 
sitor, iritant, înfricoșător sau dureros, e posibil să nu 
vrem să cooperăm. S-ar putea să ne temem că am putea 
să o simțim ca pe o resemnare sau o trădare de sine, că nu 
reușim să ne opunem unei situații nedrepte sau că vom fi 
copleșiți. 


Se poate să nu fim capabili să schimbăm situaţia în 
care suntem, dar ne putem schimba pe noi înșine. Cuvântul 
„a coopera” înseamnă „să lucrezi împreună”: iar să lu- 
crăm cu situația noastră cere o aliniere. Putem să renun- 
țăm să ne străduim ca lucrurile să fie diferite. Putem să 
nu mai încercăm să ne îndreptăm luptându-ne cu durerea, 
depresia, anxietatea sau orice altceva ne afectează. 


Putem renunța să mai alergăm după plăceri viitoare 
într-un mod care ne orbește față de bucuria din momen- 
tul prezent. Încetând să ne chinuim să ajungem altundeva, 
începem treptat să simțim unde suntem. Putem începe să 
ne relaxăm, chiar dacă ceea ce experimentăm ne este in- 
comod. Eliberându-ne tensiunea, nu mai suntem în stare 

de război cu noi înșine și cu lumea. Acesta este prefixul 
„co” din „cooperare. 


Aliniaţi la realitatea situației, am putea fi pregătiți să 
acționăm, să începem să explorăm o activitate. Continuând 
să ne verificăm simțurile, acțiunile pe care le întreprin- 
dem ar putea fi mai armonioase. Când simțim curentul 
schimbându-și direcția, suntem capabil să ne îndreptăm. 
Începem să călărim valurile vieţii cu calm, lăsându-ne 
purtaţi de curent. 


Sugestie Observă: ești în armonie cu ceea ce se petrece 
sau încerci să te împotrivești sau să fugi, dorindu-ţi să fii 
în altă parte sau să simți ceva diferit? Nu mai judeca ceea 
ce descoperi: dacă observi că nu ești în armonie cu ceea 
ce se petrece, poţi să încetezi să te împotrivești sau să 
fugi și de descoperirea aceasta? 


Conexiunea 


Găsind echilibrul dintre minte și corp și cooperând, per- 
mitem crearea unei conexiuni. Conștientizând gândurile 
și senzațiile, le putem experimenta pe deplin energiile, 
intrând în contact cu ele cu curaj și compasiune. Simțind 
pulsul vieţii, trăim cu adevărat. Am putea fi mai expuși 
durerii, dar vom avea poate mai puţine șanse să suferim 
de pe urma ei, și putem să simţim de asemenea și bucu- 
ria, și plăcerea mai intens. Dacă o senzaţie ne semnalează 
că ceva este dăunător, am putea fi mai sensibili la pericol 
și mai capabili să reacționăm în mod corespunzător. 

În antrenamentul pentru mindfulness, cultivăm co- 
nexiunea cu lumea noastră interioară - gânduri, senzaţii 
și impulsuri. Începem să ne cunoaștem și să devenim 
prieteni cu noi înșine. Cu această armonizare internă 
drept fundație, putem încerca de asemenea să creăm o co- 
nexiune cu locurile şi cu oamenii din jurul nostru. În loc 
să refuzăm să privim la ceea ce se întâmplă, trăgând 
obloanele în fața unei lumi aparent ostile, putem oare 
dezvolta un aranjament flexibil care să faciliteze fluxul si 
refluxul? 


Sugestie Caută o comunitate de practicanți cu care să 
împarți bucuriile și provocările mindfulness-ului. Poate 
că există un curs, un grup sau un centru în apropierea ta 
(pentru posibilități vezi secțiunea Materiale suplimentare). 
Mindfulness-ul nu merge așa de bine ca sport practicat 
singur - pe măsură ce ajungem să ne cunoaștem, ne ajută 
să creăm conexiuni cu cei din jur. 


Explorează căile de legătură și din mediul înconjură- 
tor - deschide-ţi simțurile către copaci, cer, iarbă sau aer 
în timp ce mergi pe afară. Nu este nevoie să trăiești într-un 
loc superb - există aspecte ale cartierului tău la care nu ai 
fost atent? Clădiri, pavaje, parcuri sau eleștee? 


Fii atent și la spaţiile interioare, precum casa și me- 
diul tău de lucru - au ele o influenţă asupra spațiului in- 
terior al minții și corpului tău? Observă tipare de gânduri 
și senzații în timp ce pătrunzi în anumite locuri sau le 
părăsești, și întâlneşti anumite persoane. Ce îţi spun aces- 
te lucruri? 

Siguranţa 


Multe milioane de oameni au practicat mindfulness-ul 
de-a lungul multor secole. Simplul fapt că ceva a dăinuit 
de-a lungul vremii nu înseamnă neapărat și că este un 
lucru bun, dar practicanțţii cu experiență spun adesea că 
se simt mai fericiți, mai buni și mai ușuraţi decât atunci 
când au început. 


Cercetările științifice indică același lucru: starea de 
mindfulness aduce mai multă mulțumire, mai multă com- 
pasiune, o capacitate mai mare de a trăi bine. Când oame- 
nii care au urmat un program de pregătire fizică afirmă 
că simt o îmbunătăţire a sănătăţii sau când ești informat 
de către medic că exercițiul fizic este benefic, crezi ce ți se 
spune? Ai putea să-ți îngădui aceeași siguranţă și pentru 
mindfulness? 


Siguranţa nu înseamnă așteptări, care încearcă să ne 
transporte într-un viitor închipuit. Dacă practici mindful- 
ness-ul așteptând rezultate (sau dacă ești sceptic, aștep- 
tând să nu dea rezultate), ai părăsit deja momentul, 
intrând în fantezia a ceea ce crezi sau speri că s-ar putea 
întâmpla. Prin siguranţă înțelegem aici un fel de încredere, 
să fim dispuși să folosim mărturiile altora drept combus- 
tibil pentru propria călătorie - care să ne dea avântul de 
a urma noi înşine drumul. În timp, odată ce exerciţiile vor 
avea șansa să înflorească, îți poţi forma propria opinie 
dacă mindfulness-ul este sau nu de ajutor. 

Sugestie Vorbeşte cu alte persoane care au început să 
practice mindfulness-ul. Dacă nu cunoști pe nimeni, și în 
apropierea ta nu se întâlnește niciun grup pentru antre- 
nament, caută materiale în comunitatea online. Site-uri 
precum Everyday mindfulness (www.everyday-mindful- 
ness.org) au forumuri unde poți discuta despre exerciţii, 
în timp ce mindful.org oferă o gamă largă de articole des- 
pre artă, știință și practicarea mindfulness-ului. 


Veselia 


Veselia înseamnă să intri mulțumit în contact cu viața, 
așa cum îți dictează ea. Nu este același lucru cu gândirea 
pozitivă brută - să încerci să repari lucrurile nutrind gân- 
duri frumoase. Dacă descoperi nemulțumire în sufletul 
tău, nu trebuie să te prefaci fericit. Pentru a fi vesel nu e 
nevoie să încerci să fii fericit - înseamnă să-ți deschizi 
sufletul cu recunoștință. 


Ai putea spune: desigur, asta e ușor de făcut când 
viața pare frumoasă și lucrurile merg cum trebuie, dar 
cum pot să fiu vesel în mijlocul tristeţii și furiei, pierderii 
și bolii, greutăților și dezamăgirii? Cum să am simțul 
umorului când observ cum mă grăbesc și opun rezisten- 
tă, când îmi observ gândurile „negativiste”, durerea mea 
- toate lucrurile care mă frustrează? 


Poate părea greu sau chiar ridicol să fii vesel atunci 
când lucrurile sunt neplăcute, dar se pare că doar dacă ne 
îndreptăm în direcția aceasta ne putem elibera de stresul 

care vine odată cu provocările și schimbarea. De ce să 
combinăm o experienţă dificilă cu o atitudine de nefericire? 
S-ar putea să nu avem niciun control asupra experienţei, 
dar avem oarecare control asupra atitudinii noastre față 
de ea. Încercând cu blândeţe să întâmpinăm greutățile cu 
veselie, noi deținem cheia transformării. 


Sugestie Când apar probleme, întreabă-te: „Pot să fiu 
deschis acestei experiențe dintr-o postură de bună dispo- 
zitie?” Observă ce se întâmplă când încerci lucrul acesta. 
Nu este nevoie să te prefaci că evenimente care provoacă 
tristețe devin dintr-odată unele pe seama cărora te poți 
amuza. Simțim în continuare dezamăgirea și furia, dar 
putem practica și veselia în același timp? 


Revenirea 


Cei mai mulți dintre noi nu sunt în mod constant curajoși, 
angajați și echilibrați. Nu simţim întotdeauna compasiu- 
ne. Câteodată simțim îndoială și detașare, nu siguranţă și 
conexiune. Suntem mai des plictisiți decât curioși, și nu 
avem chef să cooperăm astăzi. Veseli? Nici gând. 


Este în regulă. Nu trebuie să ne străduim să atin- 
gem perfecțiunea. Putem să ne permitem să fim cine 
suntem, acolo unde suntem. Simpla observare este în 
sine un act de cooperare, de compasiune. Este mai 
mult decât suficient. Lucrul minunat este că, de cum 
am observat ceea ce se petrece, deja ne-am recăpătat 

starea de mindfulness. Când vedem, prin conștientizare, 
că suntem plictisiți, temători, distrași sau deprimaţi, nu 
mai suntem prizonierii acestor lucruri. Acest lucru me- 
rită sărbătorit. 

Oricum ne-am simți, simplul fapt că știm și suntem 
dispuși să experimentăm asta face situația gestionabilă. 
Nu trebuie să ne amăgim, să ne forțăm sau să ne chinuim 
pentru a ne recăpăta conștientizarea, sau să ne criticăm 
pentru ne-am rătăcit în afara ei - putem pur și simplu 
obseva. Procesul acesta de a observa, iar și iar, se află 
chiar în centrul practicii de mindfulness. 


Sugestie Conștientizează tiparele de distragere a atenţiei. 
Întreabă-te la anumite intervale: „Sunt aici sau în altă 
parte? Sunt treaz sau inconștient?” Observă efectul pe 
care-l are întrebarea - te readuce ea în momentul pre- 
zent? Dacă te trezești că uiţi să întrebi, pune alarma tele- 
fonului să sune de câteva ori pe zi sau lipește bileţele prin 
casă care să-ți reamintească. Fă-le prietenoase mai cu- 
rând decât intimidante: „Bună - ești acasă acum?” 


Ceea ce nu este mindfulness-ul... 


Concepțţiile greșite asupra stării de mindfulness pot să ne 
îngreuneze exerciţiile. Renunţarea la convingeri precum 
cele de mai jos ne poate schimba experiența meditaţiei. 

Ar trebui să ne golim mintea 


Mulţi oameni renunţă la meditaţie pentru că nu își pot 
goli mintea de gânduri. Dar să gândești nu este rău - nu 
este nicio problemă să ai gânduri, inclusiv atunci când 
exersezi mindfulness-ul. În cele mai multe exerciţii de 
meditație, oamenii sunt invitați să lase gândurile să le 
treacă prin minte, fară să le urmeze sau să le respingă. În 
realitate, încercarea de a scăpa de gânduri pregătește ca- 
lea spre o luptă cu mintea - gândurile au tendinţa să nu 
dispară la comandă. Renunțând la obiectiv, renunțăm și 
la încordarea care intensifică stresul. 


Ar trebui să ne relaxăm 


Căutarea calmului ne îndepărtează de momentul pre- 
zent, care ar putea sau nu să fie unul calm. Dacă suntem 
tensionați, plictisiți, furioși sau trişti, pur și simplu așa 
ne simțim, iar starea de mindfulness înseamnă să obser- 
văm și să acceptăm asta. Dacă renunțăm să opunem re- 
zistenţă la ceea ce este aici, poate apărea relaxarea, chiar 
și în mijlocul experiențelor neplăcute. Dar să încercăm 
să ne agățăm de situațiile care ne-ar plăcea în loc să fim 
deschiși către momentul prezent este o cale sigură spre 
tensiune. 


Înseamnă să nu faci nimic, iar asta 
nu are cum să ajute 


Practica mindfulness-ului poate semăna cu a nu face ni- 
mic, dar antrenându-ne să fim receptivi la realitate, ne 

angajăm într-o muncă importantă. Mulţi dintre noi au 
obiceiul stresant de a căuta o altă realitate. Ca să găsim 
alinare, trebuie să nu ne mai străduim atât de mult. Acţiu- 
nea se poate întâmpla, dar trebuie să învăţăm și când și 
cum să nu acționăm. 


Este o abordare pasivă 


Dacă nu opunem rezistență și nu ne străduim, atunci nu 
ne dăm bătuți, nu suntem slabi, nereușind să atacăm pro- 
blemele lumii? Este adevărat că există o mulţime de stres 
în jur și mare parte din el este cauzat de acțiuni involun- 
tare, de tipare de acțiune obișnuite care se întâmplă din 
obișnuință. Este nevoie de curaj și energie să fii receptiv 
la viaţă și, cufundându-ne în mindfulness, stresul lumii 
este alinat pe măsură ce învăţăm cum să nu-l mai sporim. 
Prin conștientizare, orice acțiune pe care am lua-o are 
mai multe șanse să ne aducă alinare. 


Este un egocentrism tipul contemplării 
buricului 


Să ne facem timp pentru meditaţie, mai ales când s-ar 
putea să fie și alții care depind de noi, este considerat 
adesea egoism, un lux deloc acceptabil. În realitate, mind- 
fulness-ul este chiar mai important atunci când ne aflăm 
sub presiune, ceea ce ne poate face să reacționăm impul- 
siv și neîndemânatic. Cât despre a fi egoiști, antrenamentul 
este esențial pentru a ne îngriji bine de alții. 

Este o evadare din viață 


Câteodată, meditaţia ne este promisă ca o scurtătură spre 
fericire - o cale de ieșire din problemele vieţii. Dar starea 
de mindfulness înseamnă să ne afundăm în prezent, lucru 
care adesea poate fi și neplăcut, și dificil. În mod ironic, 
încercând să ajungem într-un punct de cunoaștere rațio- 
nală ușoară, am putea nega realitatea, făcând momentul 
acesta cu atât mai dificil de gestionat. Mindfulness-ul nu 
este o evadare - este un angajament deplin, din toată ini- 
ma, față de lume. 


Săptămâna 2: exerciţii de explorat 


+ Săptămâna aceasta, alege una dintre atitudinile pen- 
tru mindfulness de mai sus, și încearcă să o observi în 
ființa ta. Cum se manifestă ea deja în tine? Când și cum 
este ea exprimată? Folosind drept ghid sugestiile din 
acest capitol, explorează mai departe deschiderea în 
fața acestei calităţi, lăsând-o să se trezească și să se 
dezvolte în tine. Nu e nevoie să încerci să obţii mai 
mult din ea sau să o faci să progreseze - sarcina ta 
este să ai pur și simplu grijă de sămânță, să o cultivi 
fără așteptări. 


+ În fiecare săptămână de-a lungul cursului, experimen- 
teză alegând o altă atitudine cu care să lucrezi în același 
mod. Poţi la fel de bine să rămâi la una pentru mai mult 
timp, sau să revii asupra uneia pe care ai exersat-o deja. 
Ascultă ceea ce simți că este potrivit pentru tine. 

+è Alege o altă activitate zilnică pe care o faci în mod nor- 
mal pe pilot automat (de exemplu să te speli pe dinți, 
să plimbi câinele, să speli vasele etc.) și exersează să-i 
conferi mindfulness în fiecare zi din săptămâna 
aceasta. 


Experiența lui Simon 


Cooperarea este o mare parte din mindfulness. Este așa de 
Ușor să devii frustrat de ceea ce nu poţi schimba, dar există 
un lucru pe care totuși îl poţi schimba, și anume atitudinea 
ta. Casa noastră dă spre un câmp și există posibilitatea ca 
în următorii cinci ani să se contruiască acolo case. Nu 
vreau case la capătul grădinii noastre, așa că ce pot să fac? 
Sunt trei posibilităţi: construcţiile se fac și noi ne mutăm, 
construcțiile se fac și rămânem acolo unde suntem, sau nu 
se mai construiesc. 


De fapt, toate aceste opțiuni sunt în regulă și astfel 
este mult mai ușor să gestionez procesul de a încerca să 
previn realizarea construcţiei într-un mod calm, specific 
stării de mindfulness, și fără să reacţionez. Această atitudi- 
ne permite acceptarea rezultatului, chiar dacă nu obţinem 
ceea ce ne dorim. Poate că ne putem muta într-un loc și 
mai frumos și să privim asta ca pe o oportunitate? 


Experienţa lui Ann 


In cadrul cursului de mindfulness pe care l-am urmat, mulți 
dintre noi ne simțeam prost dacă nu ne făceam exerciţiile. 
Aveam remușcări. Dar apoi am ajuns să realizez că a nu 

trebui să te învinovăţești face parte din starea de mindful- 
ness. Dacă nu îţi faci exerciţiile într-o zi nu este un capăt de 
țară. Într-un fel, asta îți oferă mai mult spaţiu pentru a 
exersa, pentru că nu mai pui atâta presiune pe tine. Așa că 
apoi am început să recurg la aceeași compasiune și pentru 
alte lucruri. M-am gândit: De ce pun presiune asupra mea 
și îmi provoc neliniște? 


Încă mă cuprinde nelinistea, dar acum o recunosc, așa 
că pot să fac ceva în privința asta. Pot să fac un exerciţiu de 
mindfulness sau să mă gândesc: Ţi-ai reluat pur și simplu 
un obicei - nu trebuie să te apuce un acces de nervozitate. 


Experienţa lui Andy 


Observ un sentiment mai profund de conexiune când exersez 
mindfulness-ul. Îmi conferă un sentiment de comunitate, o 
conexiune cu o lume mai largă. Merg regulat la un grup de 
practică și învăţăm unul de la celălalt. Am mers de aseme- 
nea și la evenimente legate de mindfulness și văd anumite 
atitudini pe care le respect cu adevărat, și pe care aș vrea 
să le văd mai des. Fac progrese în direcţia asta. 


Experienţa lui Catherine 


Mi-aduc aminte că am fost foarte iritată în timpul primei 
meditații pe care am făcut-o la curs pentru că mă simţeam 
foarte stânjenită. Am vorbit după aceea cu grupul și am 
recunoscut lucrul acesta. Profesorul mi-a spus: „E în regu- 
lă, ai voie să fii nervoasă, și eu am zis ceva de tipul „Ah! În 
regulă.” 

A fost un lucru cu adevărat puternic pentru că, după 
aceea, de fiecare dată când mă enervam acasă, pe copii sau 
pe mine însămi, începeam să-mi zic: Sunt enervată, dar 
este în regulă; am voie. E o ușurare nemaipomenită să poți 
gândi așa, cu compasiune. Reduce starea de nervozitate 
pentru că nu te mai lupti cu tine însăţi atât de mult și nu te 
mai condamni și te învinovăţești pentru ceea ce simți. 


Inseamnă de fapt să-ţi îngădui să fii o fiinţă umană - să 
te sustii și să fii un bun prieten cu tine însuţi. Starea de mind- 
fulness m-a oprit să-mi mă mai învinovăţesc într-atât. 


SUMAR Æ 


* Anumite calități sunt utile în timp ce urmăm calea 
spre mindfulness. Așa cum semințele pot da rod când 
sunt îngrijite, tot așa și aceste calități se pot dezvolta 
pe măsură ce le cultivăm. 


+è Cele zece atitudini ale mindfulness-ului sunt: Curiozi- 
tatea, Angajamentul, Curajul, Compasiunea, Echilibrul 
dintre minte și corp, Cooperarea, Conexiunea, Sigu- 
ranţa, Veselia și Revenirea. 


+ Nu trebuie să încerci să obţii mai mult din aceste cali- 
tăţi, sau să le forțezi să se dezvolte în tine - rolul tău 
este să ai grijă de sămânță. 

* Există niște concepții greșite, des întâlnite, despre 
ceea ce este mindfulness-ul (precum golirea minţii 
sau evadarea din lume.) Renunţarea la acestea poate 
schimba experiența ta asupra meditaţiei. 

CONSTIENTIZAREA 


„Adevăratul act al descoperirii constă nu în a căuta 
noi peisaje, ci în a privi cu alti ochi.” 


MARCEL PROUST 


Capitolul 3 


Cum învăţăm să privim 


„Facultatea de a reîntoarce în mod voluntar, iar și iar, o atenție 
rătăcitoare este însăși sursa judecății, caracterului și voinţei... 
O educație care ar îmbunătăţi această facultate ar fi o educație 
par excellence.” 
WILLIAM JAMES 


Cum putem începe să vedem lucrurile mai clar? Mai întâi 
trebuie să învăţăm să fim atenţi. Pentru că mintea este atât 
de obișnuită să rătăcească, o modalitate bună de a o antre- 
na este să exersezi să o îndrepți și să o reîndrepți asupra 
unui obiect precum respiraţia. De fiecare dată când ne 
amintim să ne întoarcem atenția către respiraţie, cu blân- 
dete, ne întărim capacitatea de a fi pe deplin treji. 


Mintea umană neîmblânzită este uneori asemuită cu 
o maimuţă beată care a fost muşcată de un scorpion. Într-o 
încercare haotică de a fugi de durere, maimuța sare din 
copac în copac, căutând cu disperare alinarea. Nu poate 
sta locului nici măcar un moment. Agitaţia mentală se 

întâmplă în cea mai mare parte fără conștientizarea noastră. 
Până nu alegem să ne controlăm mintea și să observăm cât 
de greu poate fi acest lucru, sau până nu ne trezim mergând 
în viteză la bordul unui tren de gânduri nedorite (cum ar fi 
ruminațiile neplăcute care însoțesc adesea anxietatea și de- 
presia), am putea să nici nu observăm măcar huruitul con- 
stant. Este ca și când totul s-ar întâmpla pe pilot automat. 


Pilotul automat are avantajele lui. Mecanismele minţii 
și corpului au evoluat astfel încât să facă față amenințărilor 
la adresa supraviețuirii, așa că atunci când ne confruntăm 
cu un incendiu care se apropie sau cu un atacator înarmat, 
pilotul automat reacționează rapid, fie ferindu-ne din calea 
pericolului, fie pregătindu-ne să ne apărăm.! Când viaţa ne 
este pusă în pericol, ne-ar putea fi fatal să ne oprim pentru 
a lua în considerare opțiunile, așadar este bine că reacţiile 
noastre automate sunt rapide și non-reflexive. 


Trăind în trecut 


Cu toate acestea, există și piedici. Gândurile apar în minte 
în mod spontan, atât pe baza așteptărilor, cât și pe baza a 
ceea ce se întâmplă cu adevărat. Lucrând cu viteză, pilotul 
automat face scurtături mentale și aprecieri bazate în mod 
inconștient pe lucrurile învățate înainte, în locul unei apre- 
cieri complete asupra a ceea ce se petrece aici și acum. 


Procesul se folosește de ceea ce numim memorie 
implicită?, în care experiențele precedente sunt stocate în 

mod inconștient și îndreptate spre acțiuni din prezent. Asta 
înseamnă că vedem parțial situaţiile actuale prin ochii tre- 
cutului, proiectându-ne în același timp într-un viitor posibil 
pe măsură ce ne imaginam posibile pericole și recompense. 


Să spunem că în tinerețe te-a mușcat un câine. Acum 
că ești adult, de fiecare dată când un câine prietenos se 
apropie de tine, pot apărea gânduri care-ţi spun: Pericol! 
Nu te apropia! Animalul asta te poate răni! împreună cu 
senzații de groază, de încordare a mușchilor și de bătăi 
puternice ale inimii. Aceste gânduri și senzaţii — să te pre- 
gătești să fugi sau să lupţi — ți-ar putea salva viața în mo- 
mente de pericol efectiv, dar în acest caz sunt bazate mai 
curând pe amintiri decât pe riscul din momentul prezent. 
Odată, când erai mic și un câine părea mare, ai fost rănit. 
A fost un singur câine, și totuși acum fugi de toţi câinii 
(sau devii tensionat la vederea lor). 


Panica sporește pe măsură ce un câine se apropie 
gâfâind fericit, iar tu ratezi bucuria de a mângâia o creatu- 
ră prietenoasă. Întrucât reacţia ta are loc pe pilot automat, 
s-ar putea să nu realizezi niciodată în ce fel sau de ce este 
distorsionată. Chiar dacă înţelegi din punct de vedere inte- 
lectual că ai un comportament ieșit din comun, gândurile 
și impulsurile puternice ar putea depăși orice capacitate 
de raționare. Anxietatea bate logica. Câinii trebuie evitați. 
Temător privind ceea ce s-ar putea întâmpla din nou, tră- 
iești în trecut, proiectându-te într-un viitor închipuit. 


In vreme ce pentru unii dintre noi temerile ar fi lega- 
te de câini, pentru alții ar putea fi examenele, sau vorbitul 

în public, avioanele sau păianjenii. Invățăm din experientele 
din trecut și suntem limitați de ele, fiecare în felul nostru, mai 
ales dacă reacţiile noastre sunt involuntare și dețin controlul. 


Inclinaţia spre negativism 


O altă problemă este negativismul. Mintea și corpul uman 
au evoluat astfel încât să fie alerte la pericole, și fac asta dis- 
proporționat în raport cu riscul. Acest lucru are sens din 
punct de vedere al supravieţuirii. Dacă suntem neatenți în- 
tr-o situație periculoasă — o mașină care se apropie de noi, 
de pildă - asta ar putea însemna capătul drumului pentru 
noi. Dacă, pe de altă parte, ratăm o experientă plăcută - un 
răsărit de soare, să mângâiem un câine, să salutăm un prie- 
ten - atunci, din punct de vedere al supraviețuirii, nu este 
cine știe ce. Nu moare nimeni dacă nu are astfel de experien- 
te. Aceia dintre strămoșii noștri care reperau amenințări 
serioase la viața lor, cum ar fi un prădător în tufișuri, aveau 
mai multe șanse să transmită mai departe genele urmașilor. 
Cei care se opreau sa miroasă florile din tufișuri (dar nu ve- 
deau animalul care stătea de pândă acolo) se bucurau de o 
senzație plăcută de scurtă durată, dar acest lucru putea 
duce la durere, poate chiar la extincție. 


Așa că am evoluat astfel încât să fim receptivi mai 
degrabă la lucrurile care ne provoacă teamă decât la cele 
care ne liniștesc, să ne concentrăm mai degrabă asupra 
problemelor decât asupra bucuriilor, favorizând mai de- 
grabă plăcutul decât neplăcutul. Mintea noastră este 
atrasă spre posibilitatea riscului, deși în cea mai mare 

parte a timpului nu există o amenințare iminentă. Vedem 
o funie și mintea noastră ne spune că e un șarpe. Auzim 
un foșnet în tufișuri, iar mintea noastră ne spune că e un 
criminal, nu un șoricel. Mulți dintre noi descoperă că sunt 
atrași de ştiri, care ne amintesc de toate lucrurile rele 
care se întâmplă în lume și ne fac să fim înclinați spre ele. 


Înclinaţia noastră spre negativism ne pregăteşte 
pentru supraviețuire, dar nu și pentru fericire - precum 
buletinele de știri, tindem să oferim spaţiu de emisie insufici- 
ent tuturor momentelor plăcute și interacțiunilor încuraja- 
toare care au loc în fiecare zi. Pe baza experientelor neplăcute, 
atât cele întâmplate de-a lungul istoriei umane, cât și din 
propria noastră viață, mintea pe pilot automat acționează 
din perspectiva că nu avem timp pentru dezbateri sau ambi- 
guități când am putea fi în pericol. Ca să ne folosim de exem- 
plul fricii de câini după ce ai fost mușcat, pare mai bine să 
ratezi o sută de cățeluși fericiți și o sută de drumuri plăcute 
decât să riști să repeți suferința trecută, sau chiar mai rău. 


Nu e de mirare că suntem stresaţi: mare parte dintre 
paharele noastre sunt mai mult de jumătate goale. După 
cum a spus-o un personaj dintr-un roman de Thomas 
Dixon: „Acum sunt om bătrân. Am avut o mulţime de ne- 
cazuri, și multe dintre ele încă nu s-au întâmplat.” 


Orbul schimbării 


Vestea bună despre pilotul automat - și anume că econo- 
misește timp și energie - se aplică nu numai când ne 

confruntăm cu un pericol, dar și de-a lungul vieţii noastre 
de zi cu zi. Ar fi obositor să fim nevoiţi să reînvățăm să ne 
legăm șireturile în fiecare zi, așa că odată ce-am învățat 
cum să facem funda, legarea șireturilor devine un proces 
în mare parte automat. Şofatul, mersul pe jos, mersul pe 
bicicletă, vorbitul și scrisul, stăpânirea unui instrument 
muzical sau executarea unui forhand la tenis - odată ce 
învăţăm și exersăm orice îndemânare, ea devine parte 
din repertoriul nostru de pilot automat. Nu trebuie să ne 
gândim din greu sau să irosim mult efort pentru o deprin- 
dere pe care am exersat-o de o mulțime de ori. Ea devine 
un obicei. 


Reversul acestei eficienţe este că atunci când facem 
ceva familiar, mintea are tendința să ne zboare. lar când 
apare ceva neașteptat, adesea pilotul automat nu reușește 
să-l identifice — un fenomen cunoscut ca orbul schimbă- 
rii. În cadrul unui experiment menit să exploreze lucrul 
acesta, cercetătorii au amenajat un ghișeu administrativ 
unde oamenii veneau și completau un formular. Când ci- 
neva întreba de formular, asistentul se apleca în spatele 
ghișeului pentru a-l lua. Un alt asistent stătea ascuns sub 
ghișeu, iar această a doua persoană, care arăta destul de 
diferit de prima, se ridica apoi și înmâna foaia de hârtie. 
Cei mai mulți oameni nu observau schimbarea.* 


Ţi s-a întâmplat vreodată să urmezi la volan o rută 
familiară, cu intenţia de a coti pe un drum diferit? Ce se 
întâmplă de obicei? Mulţi oameni relatează că sunt atât 
de obișnuiți să meargă pe ruta obișnuită, încât le zboară 

mintea și rateză virajul pe care plănuiau să-l ia, deși nu-și 
dezlipiseră ochii de la drum. 


Din nou, pilotul automat este atât eroul, cât și perso- 
najul negativ - deși se poate să ne fi zburat gândul, probabil 
că nu am ieșit de pe drum sau nu am lovit o altă mașină: 
(de obicei) pilotul automat ne ajută să șofăm în siguranţă, 
deşi suntem cu mintea în altă parte. În același timp, pen- 
tru că șofăm confortabil pe un drum pe care-l cunoaștem 
bine, ne zboară mintea și ratăm virajul, deși am decis că 
vrem să mergem undeva nou. Suntem în siguranţă, dar 
suntem blocaţi într-un obicei vechi. Câteodată, tendința 
de a reacționa în mod exagerat și a nu observa schimba- 
rea ar putea să nu conteze, sau chiar să nu fie de ajutor, 
dar dacă mare parte din ce facem se petrece pe pilot au- 
tomat, cât de departe ne trăim viața adevărată? Dacă tre- 
cem prin viață ca niște somnambuli, treziți brusc la viață 
de percepții adesea greșite asupra amenințărilor, atunci 
suntem înclinați să ratăm multe dintre bucuriile vieţii, să 
trecem prin stări de stres sporit și fără rost și să fim orbi 
la unele dintre alegerile veritabile pe care le avem. 


Antrenamentul pentru atenţie 


Așadar, cum putem trăi experiențele cu mai multă acura- 
tețe și mai deplin? Mai întâi, trebuie să învăţăm să fim 
atenți. Este ca și când ai avea un aparat de fotografiat care 
pare să nu funcționeze - dacă fotografiile pe care le faci 
cu sufrageria ta sunt neclare, te duci să cumperi mobilier 

nou? Sau cercetezi setările aparatului și felul în care îl ţii? 
Aparatul de fotografiat al minţii este eficient, și totuși cei 
mai mulți dintre noi nu știu să-l manevreze cum trebuie. 
Este de-a dreptul uimitor că petrecem atât de mult timp 
încercând să schimbăm circumstanţele vieţii noastre și 
atât de puţin explorând felul în care să le percepem cu 
îndemânare. Rearanjăm în mod constant mobilierul și 
apoi facem fotografii dezamăgitoare, gândindu-ne doar 
rareori că ar putea fi o problemă cu lentilele sau cu pozi- 
ționarea. Nu reuşim să vedem că a ţopăi din loc în loc ca o 
maimuţă beată ne afectează încadrarea. E o nebunie, și 
totuși așa ne petrecem cei mai mulți dintre noi viaţa, în 
cea mai mare parte a timpului. 


Dacă vrem să ne bucurăm de o fericire mai mare, 
trebuie să găsim o altă cale. Dar cum putem face asta 
când suntem împotmoliți în obiceiurile noastre înrădăci- 
nate de percepție, poate chiar fără să o știm? Este un pic 
problematic dar, din fericire, este și posibil. Chiar dacă nu 
ne folosim întotdeauna camera foto a minţii cum trebuie, 
ea are totuși funcţiile de care avem nevoie. 


Deşi suntem înclinați să revenim la „mintea maimu- 
tei”, câteodată atenţia noastră se concentrează asupra 
unei sarcini sau a unui obiect. Sunt momente când ne 
simțim mai concentrați și mai conectaţi cu ceea ce se în- 
tâmplă - poate când practicăm un sport sau pregătim o 
masă, sau când pictăm. În aceste momente, adesea când 
facem ceva ce ne place sau la care simțim că ne pricepem, 
atenția noastră este centrată în jurul prezentului, și 

simțim că suntem pe aceeași lungime de undă cu ceea ce 
se întâmplă. 


Suntem de asemenea capabili, într-o anumită măsură, 
să ne alegem propria direcţie - ca ființe umane, nu trăim în 
întregime pe pilot automat. S-ar putea să ne împotmolim 
în obiceiuri dăunătoare propriei persoane, dar avem și o 
oarecare capacitate de a ne conduce viața. Dacă ne putem 
folosi de puţinele alegeri conștiente pe care le avem pentru 
a fi atenţi, putem extinde acea sferă de alegere conștientă. 


Ştiinţa atenţiei specifice mindfulness-ului 


Cercetările încep să arate proporțiile neatenţiei noastre și 
efectele palpabile ale atenţiei. Matt Killingsworth, de la 
Universitatea Harvard din Statele Unite, realizează de 
ceva vreme un studiu!, cerându-le oamenilor să răspundă 
la trei întrebări în momente diferite din zi, și anume: 
„Cum te simţi?”, „Ce faci?” şi „Te gândești la ceva în afară 
de ceea ce faci?” A comparat mai bine de jumătate de mi- 
lion de rapoarte din partea a 15 000 de persoane în tim- 
pul a 22 de activităţi și a descoperit că mintea le era 
distrasă în 46% dintre cazuri. 


Această rătăcire a minţii nu este inofensivă. Killingsworth 
a descoperit că atunci când sunt distrași, oamenii sunt 
mult mai puţin fericiți decât atunci când sunt concentrați 
(de fapt, studiul arată că atenţia are o influență mai mare 
asupra fericirii decât suma de bani câștigată.) Acestă le- 
gătură rămâne valabilă și când oamenii fac ceva care nu le 
place - sunt mai puţine șanse să fii fericit când visezi cu 

ochii deschişi în timpul unei experiențe neplăcute decât 
când ești prezent în ceea ce faci, chiar dacă nu îţi place. 


Deci, ce se întâmplă cu atenţia noastră în timpul antrena- 
mentului de mindfulness? Destul de multe, se pare. Multe 
studii au descoperit că personele care meditează pe termen 
lung se descurcă mai bine la probe menite să testeze atenţia, 
așa cum se întâmplă și cu cei care sunt relativ începători 
după ce au urmat un curs de mindfulness.? Acest lucru suge- 
reză că atenţia este o competență care poate fi deprinsă. 


După câteva luni de antrenament pentru mindfulness, 
oamenii sunt mai conștienți de lucrurile din mediul lor, 
care altfel ar putea să nu fie observate în mod conștient, 
iar meditatorii cu experienţă sunt mai puțin predispuși la 
orbul schimbării.* Unele beneficii ale acestor exerciţii se 
pot vedea foarte repede - un studiu a descoperit că după 
doar opt săptămâni de exerciții de mindfulness, partici- 
panții la studiu erau mai capabil să fie atenţi, iar gândurile 
le rătăceau mai rar. Efectele antrenamentului pentru 
mindfulness pot fi văzute în rețelele neuronale pentru 
atenție. Atât meditatorii cu experiență, cât și cei relativ 
începători au prezentat diferenţe în regiunile asociate cu 
atenţia, îndeosebi în ceea ce este cunoscut ca rețeaua ce- 
rebrală activată implicit (numită așa pentru că devine 
activă, aparent implicit, atunci când nu mai suntem 
atenți), comparativ cu persoanele care nu au făcut exerci- 
ţii de mindfulness. Aceste diferențe sugerează că ei sunt 
capabili să se concentreze mai eficient.S 


Nu numai că oamenii care practică mindfulness-ul sunt 
mai puţin blocaţi în „modul implicit”, care a fost asociat cu 
probleme de comportament precum depresia și anxietatea, 


Cum învăţăm să privim 
dar ei prezintă şi mai puţină „rigiditate cognitivă” decât 
cei care nu o practică. Sunt capabili să fie mai flexibili, să 
vină cu idei creative și soluţii noi atunci când viața le adu- 
ce provocări.” Se pare că pe măsură ce practicăm mindful- 
ness-ul, ne putem folosi de atenţie pentru a ne croi drum 
prin viaţă. 


Să fim atenţi la respiraţie 


Pentru că mintea este atât de obișnuită să rătăcească, o 
modalitate bună de a ne antrena atenţia este să ne-o con- 
centrăm iar și iar asupra unui obiect de studiu simplu, 
precum respirația. Respirația este un bun obiect de stu- 
diu din mai multe motive. Este întotdeauna la dispoziția 
noastră - atâta timp cât suntem în viață, respiraţia există. 
Nu trebuie să o cumpărăm sau să ne amintim să o luăm 
cu noi atunci când plecăm de acasă. 


Ritmul respirației este esența existenţei, simboli- 
zând o abordare a vieţii prin mindfulness. Respirația nu 
încearcă să ajungă undeva - se mișcă doar înăuntru și în 
afară, angajată cu nonșalanţă în procesul uimitor de a ne 
ține în viață. Așa cum se întâmplă cu majoritatea lucruri- 
lor în viață, nu avem niciun control asupra respirației, 
deși avem o oarecare influență asupra ei. Respirația are 
loc în corpul nostru, și concentrându-ne atenţia asupra ei 
ne ajută să ne echilibrăm. Ne coborâm atenţia dinspre 
cap, unde putem fi absorbiți cu ușurință de grijile despre 
viitor și analizele asupra trecutului. Corpul este un 

domeniu al simțurilor momentului prezent, iar respirația 
se întâmplă întotdeauna acum. Când ne explorăm respi- 
raţia, ne putem simţi propria vitalitate, propriul caracter 
imediat. Să fim atenți la fluxul respirației poate fi linişti- 
tor, și cu cât ne concentrăm mai mult asupra lui, am putea 
în mod natural să ne sincronizăm mai mult cu calitățile 
lui de simplitate și uniformitate. Chiar și când ne simțim 
împrăștiați atunci când exersăm mindfulness-ul, respira- 
ţia ne oferă o ancoră de nădejde la care să ne întoarcem, 
ajutându-ne să ne recăpătăm atenția. 


Exercitiu: Mindfulness asupra respirației 


Mai jos găseşti câteva indicaţii pentru mindfulness-ul asupra 
respirației. Este întotdeauna o idee bună să începi cu sesiuni 
scurte între cinci şi cincisprezece minute, pentru a te familiari- 
za cu acest mod de lucru. 


1. Găseşte un loc unde poți sta comod, poate un scaun cu șe- 
zut ferm, unul suficient de jos pentru ca tălpile să fie lipite 
de podea. Așază-ţi mâinile pe coapse, cu palmele în jos. 
Dacă se poate, susține-ţi singur coloana, fără să te sprijini 
pe spătarul scaunului (în afară de cazul în care știi că ai 
nevoie de mai mult suport.) Lasă-ţi corpul să stea în pozi- 
ție dreaptă, dar fără să te forțezi sau să stai țeapăn. Lasă-ţi 
capul și gâtul să stea în echilibru pe umerii drepţi, permi- 
țând o senzaţie de deschidere la nivelul pieptului. Poţi în- 
chide ochii sau sta cu ei deschiși, lăsând poate privirea să 
alunece în jos, la câţiva metri în fața corpului. Per ansam- 
blu, postura ce trebuie cultivată este una de demnitate 

liniștită, întocmai precum un rege sau o regină așezați pe 
tron. Stând așezați cu demnitate, cultivăm seminţele în- 
crederii și veseliei. Creăm un recipient potrivit în care 
poate avea loc starea de mindfulness. Observă cum te 
simți acum în această poziţie. 


2. Acum concentrează-ți atenția asupra respirației. Simte 
cum intră și iese respirația din corp - acordează-te la rit- 
mul și fluxul ei. Simte textura respirației în stomac și miş- 
cările peretelui abdominal cu fiecare inspirație și expiraţie. 
Nu trebuie să tragi aer adânc în piept sau să încerci să 
controlezi cumva respirația - las-o să-și urmeze cursul. 
Singura ta sarcină este să o simți și să o urmărești, lăsân- 
du-ți mintea să se miște odată cu ea, ca un surfer călare pe 
un val. Nu te agăța stâns de respiraţie, urmeaz-o doar ușor 
în timp ce intră și iese. 


3. În timpul acestui exerciţiu, vei observa probabil că atenţia 
îți rătăcește câteodată asupra unui alt obiect. Te vei trezi 
brusc că te gândești la micul dejun sau la următoarea va- 
canță sau la motivele pentru care fostul partener te-a pă- 
răsit. Sau poate că gândurile îţi vor fi distrase de o alarmă 
de mașină de afară sau de o durere la picior, sau de căuta- 
rea semnificației vieții. 


4. Poţi descoperi că te gândești la respirație sau că analizezi 
beneficiile stării de mindfulness asupra respirației, sau că 
îți spui în sinea ta că te descurci bine sau rău, te întrebi ce 
are să se întâmple mai departe, sau că vrei să te oprești. Sau 
poate că mintea îți va spune că s-a plictisit. Din perspectiva 
acestui exercițiu nu prea contează unde îți zboară mintea - 
poți doar să accepți ce s-a întâmplat și să-ți reîntorci cu 
răbdare și compasiune atenţia înapoi către respiraţie. 

5. Nu trebuie să fii dur cu tine sau să vezi distracţia ca pe o 
problemă sau un eșec - de fiecare dată când observi că ţi-a 
zburat mintea, deja ţi-ai recăpătat starea de mindfulness. 
Ai putea să te feliciți când observi această rătăcire și să 
alegi să te reîntorci la respirație. De obicei, este util să-ți 
cronometrezi sesiunile, întrucât vei avea un lucru mai pu- 
țin la care să te gândești. Amintește-ţi că intenţia nu este 
să te simți calm sau relaxat sau să încerci să te concentrezi 
mai bine, sau chiar să încerci să obţii ceva din exercițiul 
acesta. Singura sarcină este să simți și să urmărești fluxul 
respirației, şi să-ţi revii cu blândeţe atunci când observi că 
mintea a început să zboare. 


Cum lucrăm cu mindfulness-ul asupra 
respirației 


Exerciţiile de mindfulness nu sunt întotdeauna ușoare. 
Acest lucru nu este o problemă: cu cât observăm mai 
multe dificultăţi, cu atât creăm ocazii să lucrăm cu blân- 
dețe cu ele. Orice s-ar întâmpla atunci când exersezi, vezi 
dacă poți cultiva o atitudine de tipul „nicio problemă”. 
Gânduri alandala? Nicio problemă. Adormi? Nicio proble- 
mă. Te dor oasele? Nicio problemă. Ești neliniștit? Nicio 
problemă. Observând aceste evenimente cu bunăvoință, 
ne acordăm o distanţă care ne ajută să lucrăm cu asta. 


Mai jos găsești niște „non-probleme” tipice pe care le 
sesizează adesea oamenii când încep să exerseze mind- 
fulness-ul asupra respirației, și unele sugestii despre cum 
să le tratezi. 

Gândurile frecvente 


Nu contează de câte ori îți zboară mintea. Misiunea noas- 
tră atunci când observăm asta este să acceptăm că mintea 
ne-a zburat (poate cu un zâmbet mental, ca și când am 
saluta un vechi prieten) și să revenim cu blândeţe la res- 
piraţie. Pe cât posibil, debarasează-te de orice prejudecăți 
(precum: „dacă îmi zboară mintea, înseamnă că sunt un 
ratat”). Nu este nevoie să încerci să scapi de gânduri - de 
obicei această abordare nu face decât să acutizeze un 
sentimental strădaniei. Permite-le să fie prezente pe fundal, 
și de fiecare dată când simţi că atenția îți rătăcește spre 
ele, acceptă asta și apoi revin-o la respiraţie. Nu uita că de 
fiecare dată când observi, accepțţi și revii din starea de 
reverie, mușchiul mindfulness-ului este întărit. 


Emoţii/senzaţii corporale puternice 


Observând un atașament pentru senzațiile plăcute și o 
rezistenţă la cele neplăcute, începem să ne eliberăm din 
strânsoarea lor. Atunci când observi că emoții sau senzații 
ale corpului ți-au distras atenţia, acceptă această obser- 
vație cu o atitudine de bunăvoință și, pe cât posibil, revino 
la respirație. 


Fii blând - dacă o senzaţie pare să-ți semnaleze că 
trebuie să faci ceva, cum ar fi să-ți schimbi poziția pentru 
a avea grijă de corpul tău, poate fi indicat să dai ascultare 
semnalului şi să-ți schimbi poziţia. În mod similar, dacă 
emoțiile și senzațiile par să fie prea copleșitoare, ar putea 

fi bine să te oprești o vreme, până ce te simţi un pic mai 
calm, cerând poate ajutorul celor din jur sau al unui 
medic. 


Somnolenţa/neliniștea 


Mulţi dintre noi cad pradă inerțţiei și agitației excesive. 
Dacă adormim în mod frecvent în timpul meditaţiei, aces- 
ta ar putea fi un semnal că suntem obosiţi și trebuie să ne 
odihnim mai mult, sau poate că trebuie să exersăm la un 
moment diferit al zilei, când ne simțim mai învioraţi. Dacă 
alegem să ne continuăm meditaţia atunci când suntem som- 
noroși, putem deschide ochii ori ridica privirea, sau, când 
observăm că ne moleșim, putem să ne repoziționăm corpul 
într-o postură mai dreaptă. 


Neliniștea se poate manifesta prin ticuri nervoase, 
fierbinţeală, tensiune și o hiperactivitate mentală, o sen- 
zație de iritare și euforie sau un impuls puternic de a te 
mișca. Poţi lăsa aceste trăiri să treacă prin tine fără să le 
dai ascultare sau să le respingi, în timp ce îţi reîntorci 
atenția cu compasiune înapoi la respirație? 


Îndoiala 


Nu funcţionează/ E inutil/ Îmi pierd timpul/ Ar trebui să 
fac ceva mai activ/mai productiv/mai util. Acestea sunt 
doar câteva „gânduri care perturbă practica” și care apar 
în mod obișnuit. Când apare îndoiala, poţi să-ți amintești 
angajamentul tău și să inviți curiozitatea, permițând 
acestor gânduri să se deplaseze prin minte fără să le și 

crezi în mod automat? Poţi face asta pentru moment, 


acordând semințelor stării de mindfulness timp să 
înflorească? 


Alternative la respiraţie 


Pentru unii oameni, respirația nu este o ancoră stabilă 
pentru antrenamentul atenţiei, cel puțin pentru început. 
Dacă resimți hiperventilație sau atacuri de panică, sau 
dacă ai avut probleme de respiraţie în trecut, ar fi mai 
indicat să începi cu altceva. Să îți concentrezi atenţia asu- 
pra senzațiilor din picioare (fie când stai jos, fie când 
mergi) sau mâini poate fi o alternativă la mindfulness-ul 
asupra respirației. 


Săptămâna 3: exerciţii de explorat 


+è Rezervă-ți puțin timp în fiecare zi pentru mindful- 
ness-ul asupra respirației - poate cinci, zece sau cinci- 
sprezece minute (decide cât de mult timp înainte de a 
începe și respectă-l pe cât posibil.) Vezi dacă poți să 
faci asta fără să-ți impui țeluri de atins (cum ar fi să 
devii mai concentrat.) Revino la respiraţie de fiecare 
dată când simţi că-ți rătăcește mintea. 


* La'intervale regulate din zi, pune-ţi întrebările folosite 
de Matt Killingsworth în studiul său: „Cum mă simt? 
Ce fac? Sunt atent la ceea ce fac?” Ascultă orice răs- 
puns primit și acordă interes efectelor întrebărilor. 

+ Observă tiparele de distracție în viața de zi cu zi, și 
practică mindfulness-ul asupra respirației când îți dai 
seama că ți-ai pierdut concentrarea. Poate fi util să pui 
câteva bilețele prin mediul tău, care să-ți atragă aten- 
ţia - un semn pe frigider, să spunem, care să te invite 
să faci o pauză înainte de a deschide ușa. Ai putea seta 
o melodie din oră în oră pe computer care să te invite 
să încerci câteva respirații conștiente (descarcă una 
de pe www.mindfulnessdc.org/mindfulclock.html). 


+ Folosește-te de întârzieri pe post de ajutor pentru a reveni 
la starea conștientă. Cozile la cumpărături, staționările în 
trafic, trenurile întârziate și așteptarea livrărilor acasă 
sunt ocazii excelente pentru a exersa mindfulness-ul. În 
timp, s-ar putea chiar să începi să apreciezi aceste întârzi- 
eri, în loc să le vezi ca pe un motiv de frustrare. 


+ Alege o atitudine diferită pentru mindfulness cu care 
să lucrezi săptămâna aceasta, urmând îndrumările 
din capitolul 2. 


Experiența lui Simon 


Am fost crescut de părinţi care spuneau lucruri de tipul: 


„Ei bine, trebuia să se întâmple și asta, nu-i așa?” Era o 
abordare de felul „lumea e împotriva noastră” Mindful- 
ness-ul a fost un pas important pentru debarasarea de tipul 
acesta de gândire. Cred că există un mod foarte diferit de a 
privi lumea - nu trebuie să ne lăsăm pradă dramatismului 
la fiecare cinci minute. 

Pe măsură ce crești, ești programat să procesezi lu- 
mea într-un anume fel, iar cheia este să vezi lucrul ăsta. În 
loc să văd lumea ca pe o junglă în care sunt șerpi și animale 
sălbatice care îţi pot face rău și te pot abate de la calea cea 
bună, o văd acum mai mult ca pe o potecă fermecătoare 
prin mijlocul unui câmp. Nu spun că lucrurile nu pot merge 
prost, dar modul în care reacţionez la ele este foarte dife- 
rit. În cea mai mare parte a timpului sunt capabil să fiu o 
persoană mai calmă, mai meditativă. 


Este important să trăieşti viaţa într-un mod autentic: 
ca să simţi pe deplin ce înseamnă să trăieşti, ceea ce este un 
privilegiu. Dar odată cu asta vin și greutăţile - am desco- 
perit că situaţii care înainte nici nu m-ar fi afectat pot fi 
mai intense și mai incomode, ca de pildă asocierea cu oa- 
meni insensibili care sunt mai puţin preocupaţi de impac- 
tul pe care-l au asupra altora - dar acum mă îndepărtez 
pur și simplu de acei oameni când simt nevoia. 


Experienţa lui Ann 


Am mers în Australia cu câteva luni în urmă și erau atâtea 
de făcut și de văzut. Într-o zi, am mers la the Great Ocean 
Road. Lumina era numai bună pentru fotografii, și erau 
turiști peste tot, agitându-se încolo și-ncoace pe un pod din 
lemn. Așa aș fi fost și eu înainte: m-aș fi aflat în toate punc- 
tele bune de observaţie făcând fotografii și ratând, de fapt, 
experiența. Obișnuiam să fiu atât de ocupată, încât nu ve- 
deam cu adevărat lucrurile din jurul meu. Eram așa de 

grăbită, încât nu simțeam și nu gustam nimic. Treceam pur 
și simplu la următorul lucru. 


Starea de mindfulness m-a ajutat să-mi dau seama că 
am ratat multe lucruri. Așa că, de data asta, după ce fă- 
ceam câteva poze, mă așezam pur și simplu pe o bancă 
care dădea spre o priveliște frumoasă și stăteam acolo zece 
minute, bucurându-mă de moment. Era ceva atât de fru- 
mos de văzut, și nu doar prin lentila aparatului! 


Experienţa lui Andy 


Unde locuim noi erau pe vremuri multe șleauri cu hârtoa- 
pe adânci, noroioase, în care puteai să te împotmolești. 
Într-un mod similar, există probabil trei sau patru șleauri 
foarte mocirloase în care îmi alunecă mintea, și ele tind să 
fie acolo unde mă trezesc când îmi rătăcesc gândurile. 
Într-unul din ele îmi fac mustrări de conștiință pentru lu- 
cruri din trecut - lucruri pe care le-am spus sau pe care nu 
le-am făcut cum ar fi trebuit. Un alt șleau mocirlos pe care 
cobor sunt planurile - prietenii îmi spun cercetașul-șef 
pentru că întodeauna fac câte un plan. Poate fi un lucru 
util, dar poate provoca și anxietate. Putem plănui și învăța 
din greșelile noastre, dar putem și să ne facem mustrări de 
conștiință pentru trecut și să fim neliniștiţi pentru ceea ce 
va veni. Numesc asta frumoasa și bestia condiției umane. 


Mai am și acum gânduri negative, dar starea de mind- 
fulness îmi permite să fac un pas înapoi, să-mi concentrez 
din nou atenția și să reacționez cu mai multă bunătate faţă 
de mine însumi. În loc să rămân în șleaul acela adânc şi 

mocirlos, mă caţăr și scap de acolo. Când observ că îmi ră- 
tăcește mintea, spun pur și simplu: „la te uită, iar apare 
mintea agitată.” 


Mindfulness-ul asupra respirației mă ajută să mă li- 
niștesc. Am descoperit că am o minte activă, împrăștiată, 
căreia îi place să gonească cu 300 de kilometri la oră, și 
asta e în regulă. Mintea mea o să alerge în continuare de 
colo până colo, dar pot să-mi dau seama când se întâmplă 
asta și să mă concentrez iar și iar asupra respirației. 


Apelez la mindfulness-ul asupra respirației mai ales în 
sălile de teatru, care mă mai îngrozesc și acum un pic. Mă 
simt oarecum captiv în ele, așa că fac exerciţii de mindful- 
ness pentru respiraţie ca să revin cu picioarele pe pământ. 
Dar mă liniștesc - îmi ia probabil între cinci și zece 
minute. 


Experienţa lui Catherine 


Dacă ești prezent în moment, lași să pătrundă mai multă 
bucurie - să remarci florile, sau un lucru amuzant spus de 
copilul tău, sau apusul. Este nevoie de doar câteva secunde, 
dar dacă poti să fii conștient de zece astfel de momente în 
fiecare zi, ai parte de mult mai multă recunoștință. 


Încă mă simt pierdută, simt că mintea mă poartă 
altundeva, dar sunt și multe mici momente acum în care 
observ. Tocmai mâncasem de prânz și citeam în același 
timp pe Kindle-ul meu. Mi-am spus: la stai așa, să las eu 
asta jos și să observ brânza asta pe care o mănânc. Sunt 

multe momente ca acesta - sunt mai prezentă și apreciati- 
vă la adresa lucrurilor. 


SUMAR 439 


* Lucrând cu viteză, în cea mai mare parte a timpului, min- 
tea este pe pilot automat. O ia pe scurtături și face presu- 
puneri, îndeosebi bazate pe experienţele din trecut. 


+ Antrenându-ne atenţia, putem începe să ne îmblânzim 
mintea și să trăim lucrurile cu mai multă claritate. 


+ De fiecare dată când exersăm mindfulness-ul asupra 
respirației, ne întărim capacitatea de a fi atenți. 


+ Orice s-ar întâmpla atunci când exersezi, încearcă să 
cultivi o atitudine de tipul „nicio problemă”. 


+ Cercetările arată scara la care ajunge neatenţia noas- 
tră și efectele palpabile ale antrenamentului pentru 
atenție. Suntem distrași în aproape cincizeci la sută 
din timp și mai puţin fericiți atunci când nu suntem 
concentrați. 


+ Meditatorii pe termen lung se descurcă mai bine la 
sarcini care necesită atenţie, așa cum se întâmplă și cu 
începătorii după ce au urmat un curs de mindfulness. 
Efectele antrenamentului în mindfulness pot fi văzute 
în reţelele neuronale asociate cu atenţia. 

Cum să ne deschidem către spațiu 


„Nu știm cine a descoperit apa, dar suntem convinși 
că nu a fost un pește” 
AUTOR NECUNOSCUT 


Cu ajutorul conștientizării, putem descoperi un mod de a fi 
care nu este prins în harababura reactivă a gândurilor, 
senzaţiilor și impulsurilor. Dacă ne putem distinge și sepa- 
ra interpretările de experienţe, începem să ne eliberăm de 
prejudecăţi. 


Ce observi când practici mindfulness-ul asupra respi- 
rației? Mulţi oameni descoperă că nu-și pot concentra 
atenţia pe respirație mult timp. Mintea este distrasă, iar 
și iar, spre gânduri, sentimente, sunete, priveliști, miro- 
suri - orice în afară de respiraţie. Este tentant să vezi asta 
ca pe o problemă care va fi soluționată prin practicarea 
mindfulness-ului - dacă ne antrenăm să ne recăpătăm 
concentrarea, nu vom fi capabili în curând să ne concen- 
trăm mai ușor? Poate. Dar se mai poate întâmpla și 

altceva. Dacă ai descoperit în mindfulness-ul asupra res- 
piraţiei că nu deții complet controlul minții tale, ar fi 
bine să te întrebi: Cum știu acest lucru? Cum am realizat 
că mintea îmi este distrasă? Și cum sunt în stare să mă 
concentrez la loc? Pentru a observa că ţi-a zburat mintea 
și pentru a putea să-ți recapeți atenţia, trebuie să existe 
ceva mai presus decât mintea, o perspectivă mai largă 
care poate observa distracţia. Acea perspectivă mai largă 
este conștientizarea. 


Văzând cu ajutorul conștientizării 


Dacă ar fi să faci un desen în formă de V pe o coală albă de 
hârtie, ce ţi s-ar părea că vezi acolo? Mulţi oameni văd o 
pasăre. Foarte puţini spun că văd cerul, poate și o pasăre 
care zboară pe cer.! Ne concentrăm în mod automat pe 
lucruri, şi ratăm spaţiul care le conţine. 


Conștientizarea vede tabloul complet. Cu ajutorul ei, 
putem cunoaște viața printr-o lentilă mai largă. Din per- 
spectiva limitată a pilotului automat, am putea crede că nu 
este bine să observăm că ne zboară mintea, dar, în realita- 
te, opusul este adevărat. Faptul că putem vedea înseamnă 
că ne deschidem spre o mai mare conștientizare. 


Este adevărat că în mindfulness-ul respirației ne cul- 
tivăm capacitatea de a fi prezenţi cu mai multă pace, sta- 
bilitate și forță. Dar cu ajutorul conștientizării, putem 
descoperi un mod de a fi care nu este prins în harababura 

reactivă a gândurilor, senzațiilor și impulsurilor, chiar și 
atunci când atenţia ne este distrasă de ele. 


Imaginează-ţi o vacă pe un câmp foarte mic, înconju- 
rat de garduri. Cu puţin spaţiu la dispoziţie, animalul este 
blocat - nu se poate mișca liber, și probabil se simte îm- 
presurat, furios sau speriat. Acum imaginează-ți că se 
mărește câmpul - gardurile sunt mutate mai în spate, și 
vaca are mai mult spațiu pentru a umbla. Cel mai proba- 
bil, va fi mult mai mulțumită.? 


Deschizându-ne către conștientizare, ne extindem 
câmpul de percepție. Fără a fi nevoiţi să încercăm să ne 
schimbăm mintea, însuși spaţiul pe care i-l oferim îi poa- 
te aduce uşurare. În loc să fim prinşi în gânduri, senzaţii 
și reacții, găsim spaţiu pentru respira. Putem descoperi 
un spațiu în care să vedem ce se petrece. Așa cum este 
mai ușor să ai grijă de vacă în câmpul ei mai spațios, tot 
așa este mai ușor să facem față minții rătăcitoare în spa- 
tiul deschis al conștientizării. 


Nu trebuie să încercăm să facem conştientizarea să 
se întâmple. Ea apare în mod natural din dispoziția noas- 
tră de a ne deconecta de la pilotul automat și de a reveni 
la respiraţie. Pentru că am luat o decizie de a ne concen- 
tra mintea asupra respirației, respiraţia funcționează ca 
un far. Suntem chemaţi înapoi spre el când observăm că 
ne zboară mintea. De fiecare dată când observăm și ne 
întoarcem înapoi, o facem în starea de conștientizare. 

Observarea tiparelor 


Din această perspectivă, putem începe să vedem tiparele, 
să ne familiarizăm cu orice tinde să apară. Ce vedem de 
obicei? Cei mai mulți oameni relatează că observă gân- 
duri și senzaţii. 


Gândurile 


Când practică meditaţia, mulți oameni observă o mulțime 
de gânduri. Capacitatea de gândire este foarte utilă: ne 
permite să reflectăm asupra trecutului și să ne facem pla- 
nuri de viitor. Faptul că gândim în acest mod pare să ne 
facă unici ca specie, și multe dintre marile realizări ale 
umanității au izvorât din acest lucru. 


Dar după cum am văzut, gândul nu este întotdeauna 
o oglindire exactă a evenimentelor: putem interpreta gre- 
şit situații și gândi lucruri care nu sunt adevărate. În ten- 
dințele negativiste, gândurile pot interpreta (greșit) viața 
într-o manieră sumbră: De ce i-am spus prostia aia lui X? 
Acum nu va mai fi prietenul meu, și va spune tuturor cât 
sunt de groaznic. Când credem automat ceea ce gândim, 
asta ne afectează dispoziția și comportamentul. Experienţa 
noastră de viaţă este distorsionată. 


Cum gândurile sunt noțiuni abstracte, ne poartă într-un 
mod conceptual de procesare - mai departe cu un pas de 
experiența senzorială directă. Când suntem absorbiți de 
un concept, poate fi ca și când nici nu am fi prezenţi cu 
adevărat. Suntem distrași, absorbiți de mintea noastră. 

Gândirea poate fi un lucru minunat, dar când este 
mai curând stăpân decât servitor, ne poate provoca neca- 
zuri, ademenindu-ne departe de experiența directă. De 
fiecare dată când observăm gânduri în practica noastră, 
ne eliberăm pe noi înșine de tirania gândurilor. Este o di- 
ferență ca de la cer la pământ între a gândi: „Sunt prost” 
şi „Îmi observ gândul că sunt prost”. Descoperim că este 
posibil să relaționăm cu gândurile noastre, nu doar să 
realaționăm din prisma lor. 


Este foarte posibil ca gândurile să apară în continua- 
re pe măsură ce exersăm, și nu trebuie să încercăm să le 
oprim. Observându-le fără judecată, începem să vedem 
cum ne distrag ele atenţia. Lăsând gândurile să fie așa 
cum sunt, și revenind la respiraţie, slăbim treptat atașa- 
mentul nostru pentru gândire. 


Fără să le urmăm sau să le respingem în timp ce trec 
prin spațiul minţii noastre, putem vedea mai limpede 
faptul că „gândurile nu sunt realități”. Sunt doar gânduri, 
un aspect al ființei noastre și nu ființa noastră în întregi- 
me. Putem cunoaște lumea într-un fel care include con- 
ceptul, dar este mai mare ca el. Această realizare poate fi 
profund eliberatoare. Dacă nu suntem una cu gândurile 
noastre, atunci nu trebuie să reacționăm doar pe baza 
gândurilor, care pot sau nu să fie adevărate. 


Simţurile 


In mindfulness-ul respirației, suntem atenți la percepția 
unui simț: senzaţia respirației în corp. Pe măsură ce 

exersăm, este posibil să descoperim că mintea rătăcește 
spre alte experienţe senzoriale. Ar putea fi senzații de 
presiune, încordare, de deschidere sau căldură undeva 
în corp (spre exemplu), sau poate că suntem atrași spre 
percepții externe, precum priveliști sau sunete. 


Senzaţiile pot exercita o forță puternică de distrage- 
re a atenției, îndeosebi atunci când sunt neplăcute. O du- 
rere a spatelui ne poate hipnotiza mintea - disconfortul 
ne stăpânește și ne absoarbe. Pe lângă durerea puternică, 
este posibil să observăm de asemenea reacții automate la 
acea senzație - spasme la nivelul spatelui sau în alte re- 
giuni ale corpului, pe măsură ce reacționăm la durere, 
concentrându-ne asupra ei sau fugind de ea. 


Să zicem că în timp ce practicăm mindfulness-ul res- 
piraţiei, auzim cum latră câinele vecinului. Simţim cum ni 
se încordează plexul solar, sau cum ni se încleștează ma- 
xilarul. Ne vin gânduri în minte, precum: Animalul ăla nu 
tace niciodată! Mi-aș dori să facă ceva în privinţa lui - 
sunt tare nepăsători. Încordarea și încleştarea sporesc, 
alăturându-li-se, poate, o senzaţie de presiune la nivelul 
tâmplelor. 


În practica mindfulness, nu trebuie să încercăm să 
oprim nimic din toate acestea. Putem observa cum sun- 
tem atrași dinspre lucrul asupra căruia am ales să ne 
concetrăm atenția, precum respiraţia, spre gânduri și 
senzații. Putem fi conștienți de reacţiile automate care 
apar în minte și corp, lăsându-le să se petreacă pe 
fundal. 

În mindfulness-ul respirației, când descoperim că 
gânduri sau senzaţii ne-au atras atenţia, invitația obișnu- 
ită rămâne valabilă - să acceptăm rătăcirea minții, și să o 
escortăm cu delicateţe înapoi către respirație. Gândurile 
și senzațiile pot continua, dar putem exersa să le permi- 
tem să fie pe fundal, văzându-le din spaţiul conștientizării, 
în loc să fim prizonierii lor. 


Lucrul cu emoţiile 


În meditaţie, observăm adesea emoţii. Se pot dezlănţui 
furtuni interne, iar atenţia ne este distrasă spre senti- 
mente de tristețe, teamă sau furie. Trăim de asemenea și 
sentimente plăcute - fericire, bucurie sau mulțumire. 


Emoţiile sunt resimţite în corp - o greutate sau o 
furnicătură în plexul solar, un freamăt în stomac, o presi- 
une la nivelul nasului sau o căldură ori deschidere în 
dreptul inimii. De obicei gândurile își fac și ele apariţia, 
clasificând senzaţia. Simțim o cădere în piept și impulsul 
de a ne retrage, iar gândul apare: Sunt trist. 


Pot apărea și alte gânduri: Nu ar trebui să fiu trist; de 
ce sunt trist? Sunt trist pentru că partenera mea m-a pără- 
sit - aș face bine să merg să-mi caut alta. Pe lângă această 
senzație, ar putea fi și un impuls de a reacționa - crește 
furia (ca o energie în piept, de pildă) și simţim un impuls 
de a ataca. Precum gândurile, emoțiile sunt adesea mânate 
de experienţele trecute. Amintirile implicite ale situații- 
lor trecute, poate familiare, par să influenţeze ce anume 
simțim: furie, tristeţe, teamă sau dispreţ. 

Intocmai precum alte gânduri și alte senzații, emoţiile 


apar fie că vrem sau nu. În practica mindfulness, obser- 
văm aceste sentimente și gânduri care le însoțesc. Dacă ni 
se pare că ne ajută, am putea să ne spunem Ah, greutate în 
plexul solar - eu numesc asta tristeţe. Procedând astfel, 
observăm (și etichetăm) experiența noastră, în loc să ne 
identificăm în mod automat cu ea. 

de spirit și în anxietate 


Dacă tindem să avem o gândire negativistă, suntem mai 
predispuși să credem că lucrurile au scăpat de sub con- 
trol: că noi suntem incapabili și că ceilalți sunt ostili.! Vă- 
zând ameninţări de jur-împrejur, mintea pe pilot automat 
poate spirala într-un ciclu de gânduri îngrijorătoare care 
se perpetuează singure, mergând în cerc la nesfârșit, blo- 
cate în starea de alertă maximă. 


Cu cât lucrul acesta se întâmplă mai des, cu atât este mai 
consolidată gândirea negativă și cu atât ne împinge mai 
ușor spre ruminaţie și reacție - ne creăm singuri o rutină 
a fricii. Acest lucru poate duce la depresie, anxietate și 
alte afecțiuni comportamentale?, care au șanse din ce în 
ce mai mari să apară cu fiecare criză care se repetă.’ 


Tiparele de gândire și senzaţie involuntară devin adânc 
înrădăcinate în decursul vieții noastre și de-a lungul vieţii 
strămoșilor noștri - nu putem decide pur și simplu să nu 
le avem. De aceea tentativele naive de gândire pozitivă 
s-ar putea să nu ajute întotdeauna: ne pomenim negând 
sau opunând rezistenţă realității experienţelor. 


Cum să ne deschidem către spaţiu 


Atunci când descoperim o conștientizare care nu este 
blocată pe pilot automat, putem vedea gândurile și senza- 
tiile așa cum sunt ele în realitate - reacții automate care 
ar putea sau nu să oglindească cu acuratețe o situaţie. În 
practica mindfulness, observăm tendința noastră de a fi 
blocaţi pe pilot automat și ne detaşăm cu blândeţe. Înce- 
tăm să mai întreținem tiparele habituale. 


Oamenii predispuși la depresie și anxietate pot cădea 
pradă negativismului, iar mindfulness-ul pare să fie de 
ajutor. Studiile arată că practicarea mindfulness-ului are 
mai multe șanse să ajute la alinarea sau reglarea proastei 
dispoziţii și a anxietăţii decât ruminaţia și strategiile de 
reprimare. După antrenamentul în mindfulness, oamenii 
stau mai puţin pe gânduri și sunt mai capabili să vadă lu- 
crurile dintr-o stare de conștientizare.* 


Sunt mai puţin înclinați să se împotmolească în negati- 
vism: și nu mai cad pradă atât de mult tiparelor rigide de 
gândire.S Asta nu înseamnă că gândurile și senzațiile difi- 
cile nu mai apar, ci că înțepătura lor poate fi diminuată 
prin recunoașterea tiparelor. 


În cadrul unui studiu, persoane cu teamă de păianjeni au 
fost invitate să se apropie de o tarantulă vie și să încerce 
să o atingă.” Participanţii au fost împărţiţi în grupuri și li 
s-au dat instrucțiuni despre cum să își controleze teama, 
precum să își spună în sinea lor că păianjenul nu avea să 
le facă rău, sau să încerce să-și distragă atenţia de la ceea 
ce făceau. Grupurile au fost evaluate în funcție de cât de 
mult s-au apropiat de păianjen, cât de tulburaţi au fost și 
cât de mult le-au transpirat palmele. Oamenii care s-au 
descurcat mai bine nu au făcut parte din grupul celor care 

au încercat să se liniștească singuri sau din al celor care 
au încercat să-și distragă atenţia, ci din cel în care li s-a 
cerut să observe și să-și accepte teama spunând, pe când 
se apropiau, ceva de tipul: „Sunt neliniștit și înspăimântat 
de păianjenul urât, îngrozitor” Deschizându-se prin con- 
ştientizare spre ceea ce se întâmpla cu adevărat, au fost 
mai capabili să facă față unei situații înfricoșătoare. 


Golirea bărcii 


Filosoful chinez din Antichitate Chuang Tzu ne oferă o 
analogie utilă.* Dacă ne-am afla pe un râu și o barcă goală 
s-ar ciocni de barca noastră, probabil că am împinge-o 
pur și simplu mai încolo. Dar dacă s-ar afla cineva în cea- 
laltă barcă, am putea începe să ne simțim supăraţi că ne-a 
fost lovită barca. Am putea chiar să ne înfuriem, să țipăm 
la persoana care nu a cârmit barca din calea noastră. 


Când subscriem la interpretări obișnuite de gândire 
și senzație, este ca și când am pune pe cineva în barca 
goală. Când resimţim aceleași gânduri și senzaţii fără să 
le cădem pradă, golim barca. Ar putea totuși să se produ- 
că o ciocnire, dar probabil că nu vom fi la fel de supăraţi 
în privința asta. 


Dacă ne putem separa interpretările de experienţe, 
începem să ne eliberăm de predispoziții. Dacă apare o situ- 
ație neplăcută, o putem trata oare ca pe o informaţie, fără 
să ne sporim disconfortul prin ruminațţie și împotrivire? 
Nu trebuie să ne debarasăm de interpretări, dar ne putem 

da seama când le facem și le putem vedea drept ceea ce 
sunt - opinii pe care le adăugăm la evenimente obișnuite. 


Cum sunt oamenii de pe aici? 


Există o poveste despre o bătrână înțeleaptă care stătea 
la poarta unui sat. Un călător a ajuns la poartă și, între- 
bându-se dacă avea să stea, a cerut părerea bătrânei înțe- 
lepte. „Cum sunt locuitorii de pe aici? Sunt prietenoși sau 
ostili? O să mă facă să mă simt bine-venit?” a întrebat el. 


„Cum erau oamenii din ultimul loc în care ai stat?” a 
întrebat femeia. Drumețul a pufnit batjocoritor: „Vai, erau 
o adunătură oribilă - nenorociți și proști.” Bătrâna înţe- 
leaptă a zâmbit și i-a răspuns: „Cred că o să descoperi că 
oamenii de aici sunt cam tot așa.” 


Tindem să vedem lumea nu așa cum este ea, ci cum 
suntem noi. Observând lucrurile dintr-o poziție de con- 
știentizare binevoitoare, putem observa mai clar tiparele 
noastre obişnuite de percepţie. Începem să vedem că 
gândurile sunt doar gânduri, senzațiile doar senzaţii, pri- 
veliștile doar priveliști și sunetele doar sunete. Putem 
alege să le folosim drept bază pentru interpretare sau ne 
putem decide să le experimentăm ca fenomene intere- 
sante care își fac apariţia în minte și corp. 


Oricum ar fi, observând tiparele noastre și ajungând 
să le cunoaștem, ne descâlcim din legătura automatismu- 
lui. De obicei, acesta este un proces gradual. Avem nevoie de 

mementouri care să ne ajute iar și iar să ne recăpătăm 
conştientizarea. Aceste mementouri care ne trezesc fac 
parte din practica mindfulness: în timp, pe măsură ce ne 
antrenăm, putem progresa dintr-o poziţie a obiceiurilor 
involuntare într-una în care vedem cu claritate. Putem per- 
mite acestei schimbări să aibă loc cu blândeţe - respirație 
cu respirație. 


Exercitiu: Un moment de respiro 


Acest exercițiu pentru momentul de respiro în trei pași! ne 
poate ajuta să ajungem la conştientizare, oriunde ne-am afla. Îl 
putem folosi la orice moment al zilei, și ne poate ajuta în mod 
deosebit atunci când ne simțim stresaţi, cel mai adesea ca un 
semnal care anunță mintea pe pilot automat să se apuce de 
lucru, și suntem mai predispuși să fim împinși spre reacţii care 
au loc din obișnuință. Este de preferat să nu vedem acest lucru 
ca pe un exercițiu de relaxare, întrucât asta creează așteptări. 
Scopul este să aducem conștientizarea către ceea ce se întâm- 
plă acum, în minte și corp. 


Pasul întâi: Acceptă 

Așază-te într-o poziție demnă, ca și când ai începe o sesiune de 
mindfulness al respirației. Observă ce gânduri apar - ce-ţi tre- 
ce prin minte? Apar gândurile apăsătoare și încărcate acum, 
sau mai ușoare, ca și când ţi-ar trece fluturând prin minte? 
Gândurile au loc rapid sau încet; sunt multe, mai puţine sau 
deloc? Recunoscând prezența acestor gânduri, ai putea să-ți 
spui în sinea ta: „Ah, asta se petrece în mintea mea în momen- 
tul acesta.” 

Să ne concentrăm atenţia acum pe emoții - sunt bucuria, tris- 
tețea, teama sau furia prezente? Care sunt senzațiile efective? 
În ce parte a corpului le resimţi? Se schimbă de la un moment 
la altul? Cresc sau scad în intensitate? Nu este nevoie să încerci 
să schimbi ceea ce simţi - dă-ți voie să trăieşti experienţa. 


Acum, întoarce-ți atenţia către celelalte senzații ale corpului. 
Poate resimți durere, sau neliniște, ori furnicături în interiorul 
tău? Unde simți aceste senzaţii? Fii interesat de ceea ce desco- 
peri, renunțând, pentru moment, să faci evaluări. 


Pasul doi: Adună-te 

Lasă gândurile și senzațiile să cadă pe fundal și concentrează-ți 
atenția asupra respirației din abdomen. Odihnește-ţi atenţia 
pe ritmul respirației - simte cum se extinde și coboară abdo- 
menul pe măsură ce respiraţia circulă înăuntru și înafară. Când 
descoperi că mintea ţi-a rătăcit spre gânduri sau alte senzații, 
lasă-le în voia lor și revino încet către respiraţie. 


Pasul trei: Extinde-te 

Deschide-ţi conştientizarea către întreaga minte și întregul 
corp. Lasă gândurile și senzațiile să fie resimţite așa cum sunt, 
fără să fii nevoit să te identifici cu ele, să le schimbi sau să le 
respingi. Lasă-le pur și simplu să fie cunoscute cu curiozitate și 
compasiune. 


Săptămâna 4: Exerciţii de explorat 


* Practică exercițiul momentului de respiro de câteva 
ori pe zi, timp de câteva minute. Ai putea să-ţi setezi o 
alarmă care să-ți amintească. 

* Continuă să lucrezi cu mindfulness-ul respirației, ară- 
tând un interes deosebit felului în care îți rătăcește min- 
tea. Observă tiparele - există anumite tipuri de gânduri 
sau senzații spre care mintea este atrasă mai des? 


+ Observă un moment plăcut în fiecare zi și conștienti- 
zează gândurile și senzațiile care îl însoțesc. Notarea 
evenimentelor, gândurilor și senzațţiilor te poate ajuta 
să le vezi din perspectiva observatorului. Ce se întâm- 
plă când observi în acest fel evenimente plăcute? 


+ De asemenea, conștientizează un moment neplăcut în 
fiecare zi. Ce gânduri și senzații apar în legătură cu 
acesta? Are vreun efect asupra felului în care trăiești 
evenimentele faptul că îţi observi gândurile și senzați- 
ile? Dacă da, care? 


* Arată interes pentru interpretările tale. Când emiţi o 
judecată, mai ales dacă ești grăbit sau te simți stresat, 
ar fi bine să te oprești pentru niște mindfulness al res- 
pirației, sau să-ţi acorzi o clipă de răgaz. Întreabă-te: 
Este interpretarea pe care mi-o fac bazată pe ceea ce se 
petrece cu adevărat? Observă ce răspuns primeşti: fii 
atent și la răspunsuri. 


+è Alege o atitudine de mindfulness cu care să lucrezi săp- 
tămâna aceasta, urmând îndrumările din capitolul 2. 


Experiența lui Simon 


Pentru mine, un moment în care mi s-a aprins beculețul a 
fost când am realizat că există un moment în spaţiu între 

un eveniment extern și felul în care reacţionezi la el. Chiar 
poti să ai un oarecare impact și control asupra acelei reac- 
tii - dacă poți să conștientizezi primul gând care apare. 
Poţi începe să incorporezi constientizarea între ceea ce 
s-a întâmplat în plan extern și felul în care reacţionezi în 
interior. Apoi îţi poti schimba întreaga percepție. 


Mindfulness-ul creează un fel de buclă de sistem infor- 
mațional care îți spune ce simţi în legătură cu o situaţie, 
reperând poate un pic de furie pe ici, un pic de tensiune pe 
colo. E ca și când ai avea o lupă în interior. 


Experienţa lui Ann 


Practica mi-a schimbat încet-încet modul de a gândi. Mi-a 
dat timp și spațiu, precum și o imagine de ansamblu. Nu 
mi-am mai oferit până acum lucrul acesta pentru că trebu- 
ia întotdeauna să trec la sarcina următoare, sau pentru că 
eram prea obosită. Sunt destul de impulsivă când spun: „O 
să fac una sau alta”, dar acum am mai mult curaj să le spun 
„nu” oamenilor. Învăţ să mă opresc și să privesc lucrurile 
dintr-o perspectivă mai largă, întrebându-mă poate: „Pot 
să fac asta, sau vreau să fac asta, sau are să ajute?” 


Experienţa lui Andy 


Adesea, când te simţi deprimat sau anxios, nu numai conți- 
nutul a ceea ce se întâmplă menţine depresia și anxietatea, 
ci și procesul. Este ca și când ai avea o mașină de spălat 
stricată: problema nu este ceea ce bagi în ea, ci faptul că ma- 
șina trebuie reparată. Mindfulness-ul este o oportunitate 

să faci un pas înapoi și să priveşti procesele din viaţă, și 
felul în care le percepem cu adevărat în interior, în loc să 
privim întotdeauna în afară. 


Unii oameni cred că meditaţia are să fie o stare perfec- 
tă de pace interioară, cu o minte limpede precum cerul se- 
nin. Ei bine, pe cerul meu trec o mulțime de nori. Dar 
contează să reușești să te rupi de ei, și de mintea încărcată. 
Înseamnă și să-ţi îngădui ţie însuţi să ai o minte încărcată 
- fiind binevoitor cu tine însuți. 


Experienţa lui Catherine 


Dacă reușești să fii conștient de modul în care gândești, 
poţi să faci un pas înapoi. Îţi permite un moment de repaus. 
Dacă observi că simţi o anumită emoție, atunci ea nu te 
mai afectează la fel de mult; într-un fel, ești cu un pas mai 
departe de ea. S-ar putea să te simţi în parte foarte furios, 
dar o altă latură a ta este conștientă, și poţi să spui: „Am să 
mă duc să mă calmez.” Dacă observi tipare, poţi schimba 
lucrurile. 


Dacă vrei mult să mănânci un baton de ciocolată şi 
spui: „Mă gândesc că vreau cu adevărat un baton de cioco- 
lată”, conștientizezi că ăsta este doar un gând. Nu este un 
adevăr; nu înseamnă că trebuie neapărat să o mănânci. 
Asta îți oferă puţină distanţă. Se poate să mănânci totuși 
ciocolata, dar după ce faci asta de zece ori, s-ar putea să nu 
o mai mănânci. Am învăţat, prin practică, că nu trebuie să 
mă identific cu gândurile din capul meu - ele sunt pur și 

simplu acolo, și este alegerea mea dacă le dau sau nu 
ascultare. 


SUMAR 49 


+è Conștientizarea este un mod de a vedea lucrurile care 
nu este influențat de gânduri și senzaţii. Prin conști- 
entizare, putem începe să observăm tiparele minții pe 
pilot automat. 


+è De fiecare dată când observăm gânduri în exerciţiile 
noastre, ne eliberăm pe noi înșine de tirania gândirii. 


* Prin practica mindfulness, putem încerca să separăm 
cu blândeţe experienţa de interpretare. Facem acest 
lucru prin simpla observare a senzațiilor și a gânduri- 
lor care apar odată cu ele. Asta începe să ne elibereze 
de prejudecăți. 


* Studiile arată că practicarea mindfulness-ului are mai 
multe șanse de a diminua și a regla dispoziţiile proas- 
te și anxietatea decât ruminațţia și strategiile de 
reprimare. 


+è Exercițiul momentului de respiro în trei pași ne poate 
ajuta să devenim conștienți, oriunde ne-am afla. Se 
poate să ajute îndeosebi în momente de stres, când 
suntem mai predispuși să cădem pradă reacțiilor 
automate. 

Partea a treia 


FIIND 
ALĂTURI DE... 


„Paradoxul curios este că atunci când mă accept pe mine așa cum 

sunt, mă schimb. Nu ne putem îndepărta de ceea ce suntem, până 

nu acceptăm pe deplin ceea ce suntem. Atunci, schimbarea pare să 
vină aproape pe nesimtite. ” 


CARL ROGERS 


Capitolul 5 


Cum să rămânem întrupaţi 


„Mare parte din nebunia lumii se trage din incapacitatea oamenilor 
de a ști ce să facă în privința sentimentelor lor.” 
JACK KORNFIELD 


Dacă vrem să nu fim atrași în reacţii automate, trebuie să 
ne exersăm abilitatea de a rămâne prezenţi, nu doar la ni- 
vel cognitiv, ci lucrând cu întregul corp. Aducând mintea și 
corpul împreună, creăm posibilitatea adevăratei vindecări 
(cu sensul de: „deplinătate”). 


l-auzi! Bubuie tunul 


Un actor șomer primește în sfârșit un rol cu replici. Are 
numai una în piesă: când aude semnalul pentru el, o pocni- 
tură puternică din culise, trebuie să ducă mâna la ureche, 
să ridice privirea și să spună: „l-auzi! Bubuie tunul.” Regi- 
zorul spectacolului spune că rolul este atât de simplu, 
încât actorul nu trebuie să ia parte la repetiţii. Cu toate 

acestea, realizând că aceasta ar putea fi marea lui șansă, 
el își repetă replica la nesfârșit. 


In timp ce-și face baie, în timp ce merge pe stradă sau 


cu autobuzul, actorul repetă la nesfârșit în sinea lui: „l-auzi! 


Bubuie tunul”, hotărât să-și spună replica cum trebuie. 


Sosește noaptea premierei, iar el stă în culise, înainte de 
scena lui, declamându-și încă replica, agitat. In sfârșit, 


marele lui moment sosește. Exact la semnalul potrivit, 
aude bubuitura enormă, exact în spatele lui. Sărind îngrozit, 


ţipă: 

„O, Doamne, ce mama mă-sii a fost asta?”! 
Luptă sau fugi 


Mecanismul de luptă sau fugi este activat când apar posi- 
bile amenințări, și nu poate fi oprit doar gândindu-ne la 
asta sau imaginându-ne cum ar trebui să reacționăm. 
Când se întâmplă asta, stresul declanșează reacţii auto- 
mate în corp - sunt eliberați hormoni precum adrenalina 
și cortizolul, mușchii se încordează pregătiți de acţiune, 
inima bate mai tare și tensiunea arterială crește. Devenim 
hipervigilenţi, pregătiţi să atacăm, să ne ascundem sau să 
fugim. 


Toate acestea se întâmplă fără alegerea noastră conștien- 
tă - pregătit de evoluţie, corpul nostru simte pericolul și 
reacționează imediat, în mod urgent și involuntar. Când 
vine vorba despre stres, reacționăm ca niște animale în 
pericol. 


Prezenţa la repetiții se poate să nu fi prevenit șocul pe 
care l-a avut actorul la auzul tunului din prima noapte de 
spectacol, dar alegând să repete experienţa iar și iar (în 

loc să şi-o imagineze doar), este posibil să se fi obișnuit cu 
senzațiile pe care le producea. Acest lucru i-ar fi putut 
oferi prezența de spirit necesară pentru a-și spune repli- 
ca conform planului. 


Când rămânem nemișcați și ne urmărim respiraţia, ale- 
gând să nu dăm ascultare îndemnurilor puternice dictate 
de gânduri și senzații, repetăm cum să fim prezenți. Deşi 
este posibil să simțim impulsul de a rezista la ceea ce se 
întâmplă, sau să încercăm să găsim soluții, ne antrenăm 
pentru a nu ne lăsa răsturnaţi de fiecare rafală de vânt. 
Urmărim ceea ce se întâmplă și ne rupem ușor de energiile 
puternice care ne constrâng. Pe măsură ce exersăm din ce 
în ce mai mult, lucrând cu senzațiile efective ale corpului, 
căpătăm treptat stabilitate. 


Exerciţiu: Explorarea corpului 


Explorarea corpului ne pregătește pentru o conexiune compe- 
tentă cu forma fizică. Fiind atenţi la diferitele părți ale corpului 
pe rând - simțind orice se întâmplă să simțim în ele - ajungem 
să le cunoaștem experiența și să fim prezenţi în ea în momen- 
tul în care apare. Ne acordăm la „simţul percepţiei”, detașaţi de 
gândurile care ne seduc atenţia. 


Mai jos sunt câteva îndrumări pentru practicarea unei explorări 
a corpului. Întreaga sesiune poate dura între trei şi patruzeci şi 
cinci de minute, deși în jur de douăzeci de minute sunt proba- 
bil suficiente pentru început. 


Cel mai bine este ca la început să practicăm explorarea corpu- 
lui folosindu-ne de îndrumările audio, în loc să ne îndrumăm 

singuri, ceea ce ne distrage atenţia de la experienţă și ne face 
să ne gândim și să vorbim în sinea noastră. 


1. Găseşte un loc liniștit unde să te poți întinde comod pe jos, 
poate pe un covoraş yoga sau pe un covor de pe podea; 
învelește-te cu o pătură dacă vrei. Închide ochii dacă aşa te 
simți bine. 


2. Observă modul în care corpul îţi este susținut de podea. 
Ingăduie-ți să simți suportul acesta, conștientizâmd senza- 
tiile corpului la contactul cu covorașul pe care stai întins. 


3. Stabilește-ţi o intenţie pentru această practică. Ţine minte 
că scopul nu este relaxarea și nici măcar să „ajungi” la 
mindfulness. Îți oferi spațiu și timp care să-ți aducă min- 
tea în corp - să observi ceea ce se întâmplă și să-ți escor- 
tezi ușor atenţia înapoi atunci când rătăcește. 


4. Petrece câteva momente în mindfulness-ul respirației. 


5. Direcţionându-ţi atenţia către picioare, permite senzațiilor de 
la nivelul lor să fie simţite, întocmai pe când se întâmplă în 
acest moment. Acestea ar putea include furnicături, pulsaţii, 
mâncărimi, senzaţii de căldură, de rece sau altceva: simte 
orice își face apariţia, fără să mai încerci să schimbi ceva. 


Observă unde anume simți senzațiile la nivelul picioarelor - la 
degete, în căputa piciorului, în talpă, în călcâi? Dacă nu există 
nicio senzaţie în nicio parte a piciorului, cum este? Ţine minte 
că nu există senzații potrivite sau nepotrivite de experimentat 
- scopul este să simți pur și simplu ceea ce simți. 


6. Când observi că atenţia începe să-ți rătăcească, aşa cum se 
va întâmpla probabil de multe ori, urmărește cu interes 
unde anume ţi-a zburat mintea, și revino la senzațiile din 

picioare. Observă orice păreri ar apărea și, pe cât posibil, 
lasă-le să rămână pe fundalul conștientizării - alături de gân- 
duri, sunete sau senzaţii care vin din alte părți ale corpului. 


7. Experimentează cu respiraţia, simțind cum pătrunde în 
picioare atunci când inspiri și cum se retrage din ele atunci 
când expiri, sincronizând-o cu ritmul efectiv al respirației 
din partea de sus a corpului. 


Mută-ţi atenția acum către glezne și partea de jos a picioarelor. 
Observă ce se întâmplă în mușchi, în carne și în oase. Poţi să 
experimentezi cu inspirația și expiraţia în partea de jos a pi- 
cioarelor - fiind curios la ceea ce se petrece când exersezi asta? 


Acum indu o conștientizare călduroasă, cu inima deschisă, 
în senzațiile de la nivelul genunchilor și din partea superi- 
oară a picioarelor. Continuă se exersezi recăpătarea atenţiei 
și inspiraţia și expirația din zonele alese. Interesează-te de 
orice schimbare în senzaţie - ceea ce simţi rămâne la fel sau 
își schimbă intensitatea sau calitatea, poate foarte subtil? 


8. Treptat, cu grijă şi blândeţe, lasă-ţi atenţia să călătorească 
prin restul corpului - regiunea pelviană și șezut, spate și 
umeri, brațe și mâini, abdomen, părțile laterale și piept, gât și 
cap, resimţind-o pe fiecare cu o conștientizare binevoitoare. 


9. În timp ce exersezi, observă tiparele încercărilor tale de a te 
agăța de senzații, de a le ignora sau a le îndepărta. Lasă-ţi 
gândurile pe fundal, fără să subscrii la ele sau să le res- 
pingi. Întoarce-te la senzațiile corpului atunci când simţi 
că-ți fuge atenţia. 


10. In încheierea exerciţiului, petrece puţin timp deschizându-te 
senzațiilor din întregul corp, lăsându-le să fie resimțţite așa 

cum sunt, cu interes. Ar trebui să exersezi să ai un simț al 
respirației cu întregul corp, sincronizându-l cu ritmul respi- 
rației propriu-zise, pe măsură ce pătrunde și iese din corp. 


Sugestii pentru explorarea corpului 


+ Acceptă orice ar apărea Nu există senzații potrivite sau 
nepotrivite atunci când practici explorarea corpului sau 
orice alt exercițiu de mindfulness. Orice ai observa este 
valabil, pentru că este ceea ce se întâmplă. Fie că observi 
gânduri care spun că nu faci asta cum trebuie sau că îţi 
vine să adormi, sau resimţi tensiune ori disconfort, 
sau îți zboară mintea, simți plictiseală, iritare ori 
amorțeală, toate acestea sunt observaţii bune. Scopul 
este să știi și să fii prezent pentru ceea ce se petrece în 
loc să judeci sau să încerci să schimbi ceva. 


* Fii interesat și prietenos Pe cât posibil, adaugă com- 
pasiune și curiozitate în exercițiul tău. Mulţi dintre 
noi și-ar dori să aibă un corp diferit, sau să nu se simtă 
incomod sau închistaţi în corpul lor. Pe cât posibil, 
creează o legătură cu realitatea experienţei corporale 
din momentul prezent - chiar dacă nu te simţi bine - 
conștient că îi oferi grija ta corpului tău pur și simplu- 
ocupându-te de el. Deocamdată, renunţă să mai 
încerci să mai schimbi ceva. 


+ Nu este nevoie să te relaxezi Explorarea corpului nu 
este un exercițiu de relaxare. Privindu-l ca pe o relaxare, 
creăm așteptări despre cum ar trebui să fie experiența. 

Dacă relaxarea se întâmplă, este în regulă, dar același 
lucru este valabil și pentru frustrare, agitație sau dis- 
confort. Poți oferi compasiune tuturor experienţelor 
pe măsură ce și apar? 


+è Nu te strădui Singurul lucru pe care încercăm să-l 
obținem aici este conştientizarea a ceea ce se întâm- 
plă acum. Dacă apar și alte beneficii, vor apărea cel 
mai probabil la timpul lor, ca produse auxiliare, nu ca 
rezultat al strădaniei de a le obţine. 


+ Cum tratezi somnolenţa Oamenii adesea adorm în 
timp ce practică explorarea corpului. Acest lucru nu 
este greșit - poate de somn are nevoie corpul tău în 
acest moment, mai ales dacă ești obosit. În cazul în care 
continui să adormi în timpul exerciţiului, ar fi indicat să 
îl reiei odată ce te-ai odihnit, exersând poate în alt mo- 
ment al zilei, sau stând în picioare, sau cu ochii deschiși 
-toate acestea putând să te ajute să „te trezești”. 


Stresul și animalul uman 


Capacitatea noastră umană pentru conștientizare ne per- 
mite să facem față în mod conștient stresului. Pe lângă 
mai primitivul sistem limbic din creier, care este în mare 
măsură implicat în reacțiile de tip „luptă sau fugi”, oame- 
nii au un cortex prefrontal mai mare decât alte animale, 
iar aceste regiuni par să fie deosebit de importante pen- 
tru controlarea reacțiilor pe pilot automat. 

Dar conştientizarea noastră mai mare creează și unele 
probleme. Lobii noștri frontali mai mari ne permit să re- 
flectăm și să facem planuri, iar atunci când apare stresul 
suntem adesea mânați să ne gândim la el, poate retrăind 
iar și iar situaţii stresante în minte pe măsură ce ne dăm 
seama ce am putea să facem diferit. O anumită doză de 
reflecţie și plănuire este de ajutor, în timp ce ne gândim 
cum să ne rezolvăm mai bine problemele, dar dacă nu 
este valabilă nicio soluţie evidentă, este posibil să rumi- 
năm la nesfârșit, problema rămânând vie în mintea 
noastră. 


În timp ce cântărim la nesfârșit lucrurile în minte, 
este posibil să rămânem setați pe alertă maximă, întrucât 
tentativele noastre de a soluţiona problema ne țin con- 
centrați pe sentimentul de pericol și pe faptul că proble- 
ma nu a fost rezolvată. Anxietatea ajunge să se perpetueze 
singură - printr-o ironie nefericită, tentativele noastre de 
a găsi soluţii de fapt chiar ne ţin stresul în viață. 


Chestiunea este înrăutățită întrucât mare parte din 
sursele de stres cu care ne confruntăm în viață nu sunt 
ameninţări grave la adresa supravieţuirii noastre. În re- 
gatul animal, atacul unui prădător poate dura câteva mi- 
nute, după care prada fie este mâncată, fie scapă. Dacă 
supraviețuiesc sursei de stres, cele mai multe animale 
revin rapid la o stare non-stresată, corpul lor calmân- 
du-se și recăpătându-și echilibrul. 


Ca fiinţe umane, noi ne confruntăm adesea cu pro- 
bleme cronice, de nivel mai scăzut - precum aglomeraţia 

din trafic, vecinii enervanţi, durerile musculare, sau o 
cantitate excesivă de e-mailuri. Din nefericire, animalul 
din noi nu face distincţia între aceste tipuri de surse de 
stres și leul care vrea să ne mănânce la micul dejun, așa 
că sunt declanșate aceleași reacţii inconștiente. 


Întrucât stresul cronic nu se rezolvă cu ușurință, şi 
pentru că suntem împinși să ne tot facem griji și să rumi- 
năm, chiar și atunci când nu există nicio soluţie la înde- 
mână, reacția de luptă sau fugă începe să devină 
nepotrivită. Ne simțim încordațţi tot timpul; obosim din 
cauza lipsei de somn și rămânem în alertă maximă, poate 
excesiv de sensibili la orice problemă, cât de mică. 


Experiența umană modernă este configurată pentru 
stresul cronic, dar nu am evoluat îndeajuns pentru a-i 
face față - chiar așa, cu toată capacitatea noastră aparent 
unică de gândire, suntem setaţi să ne blocăm pe luptă sau 
fugă. De aceea, ca să parafrazăm titlul memorabil al cărții 
lui Robert Sapolsky, zebrele nu fac ulcer, dar oamenii, da.? 


Și mai rău încă, cu cât devenim mai stresaţi, cu atât 
ne înclinăm creierul în direcţia reacţiilor excesive și a ne- 
gativismului. Plasticitatea neuronală funcționează în am- 
bele sensuri - orice exersăm devine un obicei. Cu cât 
reacționăm mai prost la stres, cu atât suntem mai predis- 
puși să devenim stresaţi și cu atât suntem mai puţin capa- 
bili să alegem o reacție. Supraîncărcarea ne conduce 
într-un automatism mai mare, către reacții mai inconști- 
ente și către mai multe suferinţe. 

Când suntem stresaţi perioade mai lungi de timp, 
este posibil să devenim predispuși la tulburări de anxie- 
tate, depresie, oboseală cronică, hipertensiune, sindro- 
mul colonului iritabil, probleme de inimă, diabet, reacții 
imune reduse și multe alte tulburări ale minții și corpu- 
lui. Am putea dezvolta dependențe de substanțe sau com- 
portamente care promit alinarea stresului pe termen 
scurt dar care nu ajung decât să stimuleze și mai mult o 
nevoie de „doza” de plăcere. În creierul, corpul și mintea 
noastră, se construiesc căi care duc la nefericire.’ 


Cele două săgeți 


Când a vorbit despre stres în urmă cu 2500 de ani, Buddha 
a folosit o analogie pentru a descrie situația noastră grea. 
În viață, a spus el, suntem loviți de două săgeți.* Prima să- 
geată reprezintă toată durerea inevitabilă pe care o trăim. 
Asta ar putea include senzațiile neplăcute legate de îmbă- 
trânire sau boală, precum și disconfortul care vine cu alte 
situaţii care nu s-au desfășurat așa cum am fi vrut - frus- 
trarea impasurilor în carieră, tristeţea relaţiilor eșuate, 
anxietatea care însoțește nesiguranța financiară. 


Include de asemenea gândurile neașteptate care 
apar în aceste situaţii, repetându-ne poate în mod con- 
stant că lucrurile nu merg așa cum am vrea noi, și spu- 
nându-ne că trebuie schimbat ceva pentru a rezolva 
problema. Nu alegem în mod conștient aceste evenimen- 
te, senzații și gânduri neplăcute și, odată ce sunt aici, nu 
le putem împiedica să aibă loc. 

Cea de-a doua săgeată, a spus Buddha, reprezintă 
felul în care reacționăm la prima. Când trăiesc un eveni- 
ment neplăcut, cei mai mulți dintre noi încearcă să i se 
împotrivească și/sau să fugă de el. Acestea reprezintă 
reacțiile noastre obișnuite la „luptă sau fugi” - să fim 
prinși sau să încercăm să oprim gândurile și impulsurile 
puternice care ne împing să tratăm cu sursa noastră de 
stres: să „rezolvăm problema”. 


Dacă ne îmbolnăvim și nu există un remediu ușor, 
este posibil să nu scăpăm de o durere cronică. Când sun- 
tem mâhniţi de vorbe aspre, s-ar putea să simțim o supă- 
rare care să persiste. Poate că ne trezim gândindu-ne 
obsesiv la ce ar trebui să facem sau de ce strategiile noas- 
tre actuale nu funcționează. Ne mutăm atenția asupra 
durerii sau suferinței și asupra modului în care putem 
scăpa de ea. 


Sau poate că ne spunem în sinea noastră că nu putem 
face nimic, devenind în schimb frustrați de gândurile și 
senzațiile noastre, care nu par să asculte de rațiune. De- 
venim stresaţi de faptul că devenim stresaţi, întorcând 
lupta spre noi înșine. 


Așadar, ce e de făcut? Desigur, cel mai bun rezultat ar 
fi să nu resimțim mecanismul de foc greșit dar, după cum 
arată povestea actorului, reacția „luptă sau fugi” nu poate fi 
oprită ușor. Cu toate acestea, putem alege să exersăm să 
rămânem prezenţi la gânduri și senzații, observând cum 
apar în corpul nostru reacţiile automate la stres și cum 
tindem să le opunem rezistență și să ne identificăm cu ele. 

Acest lucru s-ar putea să nu le facă să dispară, dar mo- 


difică semnificativ felul în care reacționăm la ele: semnifi- 


cația pe care le-o atribuim, gradul în care ne controlează, 


felul nostru de a ne raporta la ele, și reacția noastră. In loc 
să fugim de jur-împrejur țipând „Trebuie să scap de anxie- 


tatea asta - acum!”, am putea insufla un interes prietenos 


senzațiilor care ne strâng stomacul și gândurilor care le 
însoțesc. Fiind prezenţi pentru gânduri, senzații și reacții 


automate, ne modificăm relaţia pe care o avem cu stresul. 

Știința demonstrează valoarea acestui mod de a răspunde 
la stres. Studiile au indicat schimbări în tiparele activității 
neuronale atunci când oamenii încep să practice mindful- 
ness-ul. Amigdala cerebrală (un indicator al reacției luptă 
sau fugi) devine mai puţin activă și se reduce ca mărime, 
în vreme ce în regiunile cortexului prefrontal, asociate cu 
abilitatea de a regla gândurile și senzațiile, există mai 
multă activitate.! 


Au loc mai puține lucruri în rețeaua cerebrală activată 
implicit, care este asociată cu ruminația?, și mai multă 
activitate în reţelele asociate cu experienţa, inclusiv regi- 
uni precum cortexul insular, care este activ când ne acor- 
dăm la senzațiile corporale.* Există tipare de conectivitate 
mai mare între regiunile cerebrale asociate cu atenţia și 
reglarea.‘ 


Nivelurile de cortizol’ și de inflamație din corp* sunt re- 
duse. Sistemul imunitar este întărit.” Telomerele, care ne 
protejează cromozomii și sunt scurtate de stres, prezintă 

semne mai mari de rezistență, având potenţialul de a oferi 
protecție împotriva îmbătrânirii premature.* Mindful- 
ness-ul respirației activează sistemul nervos parasimpatic?, 
care ajută corpul să-și revină din reacţia luptă sau fugi - 
ritmul cardiac și tensiune arterială scad. 


Și experienţele oamenilor se schimbă. Cei care practică 
mindfulness-ul au mai puține șanse de a fi afectați în mod 
negativ de situațiile stresante și să reacționeze în moduri 
dăunătoare, precum să dea ascultare dorințelor compor- 
tamentului dependent." Confruntaţi cu stresul, ei sunt 
mai capabili să-și regleze mintea și corpul în mod conști- 
ent.!! Pot alege să rămână prezenți, în loc să fie conduși 
spre reacții impulsive și automate. Sunt mai puţin încli- 
nați să tragă cu cea de-a doua săgeată. 


Pentru a rămâne prezenți, trebuie să cunoaștem bine 
semnele stresului și modul nostru obișnuit de a reacționa 
la ele, pe măsură ce se manifestă în ființa noastră, iar și 
iar. Trebuie să exersăm să rămânem întrupați. Din fericire, 
există mai multe metode pe care le putem folosi pentru a 
cultiva mindfulness-ul asupra corpului. 


Exercitiu: Mindfulness-ul corpului 


Acest exercițiu ne oferă detașarea necesară pentru a resimţi 
senzațiile corpului pe deplin, în mod deschis și cu conștienti- 
zare. Devenim conștienți de semnele de stres din corpul nos- 
tru și învăţăm cum să le facem față cu pricepere. Exersează 
între cinci și douăzeci de minute, sau cât timp ţi se pare potri- 
vit pentru tine acum. 

1. Instalează-te într-o poziție șezândă demnă, și exersează 
pentru un timp mindfulness-ul respirației. 


2. Deschide-ţi conştientizarea și observă senzațiile din între- 
gul corp. Fii conștient de contact - textura și temperatura 
din părțile corpului care ating podeaua, scaunul, hainele, 
alte părți ale corpului, aerul din jur - precum și de senza- 
tiile interne, precum încordarea, relaxarea, presiunea, 
oboseala, căldura, frigul, mâncărimea și așa mai departe. 


3. Pe cât posibil, observă cu interes senzațiile plăcute și ne- 
plăcute, simțindu-le pe deplin. Fii atent la preferinţe - 
dacă îți plac unele senzaţii și altele nu - și observă unde și 
cum simți că te stăpânesc sau că le reziști. Fii curios la 
orice schimbări ale locului, intensității sau calităţii 
senzațţiei. 


4. Când vezi că mintea îţi rătăcește spre gândire, conștienti- 
zează trecerea aceasta, renunțând ușor la gânduri și reîn- 
torcându-te la senzaţii. Când observi că îți zboară mintea 
în altă parte (spre sunete, de pildă), acceptă și lucrul acesta, 
ghidând-o înapoi, cu bunăvoință. 


5. Dacă mintea îți pare împrăștiată, sau senzațiile sunt deose- 
bit de intense, te-ai putea întoarce un timp la mindful- 
ness-ul respirației, folosindu-ți respiraţia încă o dată pe 
post de ancoră pentru atenţie. Deschide-te spre întregul 
corp din nou, odată ce te simţi pregătit. Imaginează-ţi poa- 
te că tragi aerul și îl expiri din întregul corp. 


6. După ce ai exersat, experimentează cum este să rămâi pre- 
zent față de senzațiile corpului în timp ce treci la orice ai fi 
având de făcut în continuare în acea zi. 

Mindfulness-ul ca o conştientizare 
a corpului 


Există multe motive bune pentru a exersa mindfulness-ul 
corpului. Trăim într-o societate care ridică în slăvi gândi- 
rea - sistemul nostru educațional consideră drept priorita- 
ră pregătirea academică, și cei mai mulți oameni sunt 
obișnuiți de mici să se identifice cu gândurile lor. Până și 
cuvântul englez „mindfulness” face subiectul nostru să sune 
ca o calitate a gândirii. Deși, în realitate, mindfulness-ul ne 
coboară atenţia dinspre cap spre corpul nostru. 


Întreabă pe cineva din Tibet unde se află mintea şi 
s-ar putea să arate spre piept - cuvântul pentru minte și 
inimă în tibetană, precum și în alte limbi răsăritene, este 
același. 


Atunci când exersăm mindfulness-ul, ne recalibrăm 
centrul în jos - ca atare, exercițiul ar putea la fel de bine 
să fie descris drept „conștientizare a inimii” sau chiar 
„conștientizare a corpului”. 


Fie că o recunoaștem sau nu, experiența noastră de 
viață este întrupată. Așa cum arată povestea actorului, 
reacțiile corpului sunt guvernate de un puternic simț ani- 
malic. Nu putem decide pur și simplu să nu simțim ceea 
ce simțim - senzațiile corporale apar la un nivel mai pro- 
fund decât gândurile. Când vom accepta lucrul acesta, 
putem renunța să încercăm să schimbăm în mod forțat 
felul în care ne simţim doar gândindu-ne la asta. 

Intorcându-ne atenţia spre senzațiile din corp, am putea 
să învăţăm cum să le abordăm cu îndemânare. 


Ca să revenim la analogia calului și călărețului, pentru 
a se stabili o relație bună între cei doi, călăreţul nu trebuie să 
bată calul până când acesta i se va supune, să-i ignore nevo- 
ile, ci să-l asculte, să-l simtă, sincronizându-ce cu blândeţe 
cu el. Devenind receptivi, putem observa cum se simte cor- 
pul nostru. Ne poate ajuta să ne folosim de această informa- 
ție - putem începe să trăim o viață pe deplin întrupată. 


Corpul uman este un lucru de o minunăție uluitoare, 
și totuși mult prea deseori luăm drept bun ceea ce face — 
ne mișcăm, cărăm lucruri, creăm lucruri, vedem, auzim, 
vorbim, simțim și gustăm, adesea fără să apreciem cum 
se întâmplă toate acestea. Când totul pare în regulă cu 
corpul nostru, îl luăm drept bun. Când ceva pare să mear- 
gă prost, devenim frustrați. Şi totuși, doar respirând, cor- 
pul creează magie în fiecare clipă. Plin de viață, corpul 
este un miracol. Acest lucru este adevărat, chiar și când 
nu se simte așa cum am vrea noi să se simtă. 


Corpul este întotdeauna în momentul prezent. Când 
ne întoarcem atenţia spre el, suntem atrași în mod natu- 
ral spre locul și momentul prezent. Prin intermediul cor- 
pului, putem simți bucuriile senzaţionale de a trăi 
dedesubtul straturilor monotone de concept care le pot 
întuneca însuflețirea. Atenţia acordată corpului are de 
asemenea și un efect de trezire la realitate. Când aducem 
corpului conștientizarea, ajungem cu picioarele pe pă- 
mânt. Spre deosebire de gânduri, care nu au o existență 

fizică, corpul are formă. Oferă o bună contrapondere min- 
ţii nestatornice care zboară neîncetat în trecut și viitor. 


Corpul cunoaște simțind, prin urmare, devenind fa- 
miliarizați cu tipare de senzații fizice, putem lucra cu ele 
mai ușor. În cazul în care corpul nostru resimte durere, 
iar noi încercăm să o ignorăm, să-i rezistăm sau să ne 
măcinăm în privinţa ei, atunci încercăm să trăim în afara 
fizicităţii. Asta duce la un trai fragmentat. Corpul este că- 
minul nostru, chiar dacă nu ne place în ce stare este. 
Avem o şansă mai mare la fericire dacă suntem deschişi 
realității trăirilor corpului și explorăm cum să fim cu el, 
decât dacă încercăm să-l controlăm prin gândire sau ne- 
am dori să găsim un alt loc în care să trăim. 


Exercitiu: Meditatia muntelui 


Acest exercițiu ne ajută să fim echilibrați, mai ales în mijlocul 
vârtejurilor schimbătoare ale vieții. 


Imaginându-ne și apoi îmbrățișând statornicia unui munte, ne 
antrenăm să fim prezenți în fața furtunilor lumii, precum și în 
fața furtunilor nostre interne. 


1. Instalează-te într-o poziţie demnă, ca pentru mindful- 
ness-ul respirației. 


2. Imaginează-ți un munte frumos. Poate fi unul pe care ai 
urcat sau pe care l-ai văzut de la distanţă, sau într-un film 
ori o fotografie, sau unul pe care ţi l-ai închipuit. Vizuali- 
zează un munte care pentru tine reprezintă măreție și 
splendoare, plin de minunăţii naturale. 

3. Observă cum poalele îi sunt împlântate în pământ și cum se 


înalță în văzduh, ocupându-și sfidător locul în peisaj. Con- 
știentizează toate calităţile sale alpine: caracterul solid, 
pacea, frumusețea, grandoarea. Realizează că zi ori noap- 
te, furtună sau soare, iarnă sau vară, muntele îndură, stând 
în peisajul său, netulburat, indiferent de vreme. 


4. Acum observă-ţi propriile calităţi alpine în timp ce exer- 


sezi, stând cu picioarele lipite de pământ și corpul îndrep- 
tat în sus. Precum muntele, și tu poți întrupa pacea, tăria, 
frumuseţea și prezența. 


S-ar putea să existe furtuni - evenimente din viață, gânduri și 
senzații, flux și reflux în mediul intern și extern. Indiferent de 
vreme, exersează să devii un corp alpin dotat cu respiraţie: 
minunat în mod natural, fără să fii nevoit să faci ceva. 


Lasă climatul lumii să te atingă - să te plouă, să te bată 
soarele, să te ningă - și rămâi prezent indiferent ce are să 
vină, fără să opui rezistență sau să fugi. 


5. Când mintea îţi rătăcește, revino la sentimentul că ești pre- 


cum un munte și, dacă preferi, în mintea ta, lasă-ți atenția 
să-ți poposească pe munte pentru un timp, înainte de a te 
întoarce la experiența resimțită în corp. Renunţă la nevoia 
de a te simți într-un anumit fel - dacă nu ai o stare „alpină”, 
este în regulă, acest exercițiu te invită să cultivi o calitate 
mai curând decât să forțezi un sentiment. 


6. Continuă să exersezi timp de cinci, zece, cincisprezece minute 

acum. Când te ridici, permite-ţi să rămâi acordat la acele cali- 
tăți ale muntelui. Reîntoarce-te la conştientizarea lor când îţi 
aduci aminte, îndeosebi când apar evenimente stresante. 


Cum să rămânem întrupați 


Exersând acceptarea 


Când încercăm să ne relaxăm, ne respingem în mod subtil 
(sau nu chiar așa de subtil) realitatea, încercând să intrăm 
într-o altă stare de a fi. În practicarea mindfulness-ului, 
suntem invitaţi să renunțăm la încercarea de a fi calmi și 
în schimb să respectăm ceea ce se petrece cu adevărat, 
chiar dacă asta înseamnă să ne deschidem la tensiune, 
agitație, durere și oboseală. 


Dându-ne seama cât de uimitor este corpul, și cât de 
puternic, îi putem îngădui să aibă momentul său prezent. 
Prin acceptarea invitabilului din toată inima, tensiunea 
dispare din arcul nostru și cea de-a doua săgeată cade pe 
podea, fără a fi fost slobozită. 


Relaxarea nu se întâmplă străduindu-te să o obţii, ci 
permițându-i minţii să vină în corp. Acest lucru invocă o 
pace care nu depinde de lucruri plăcute. Corpul s-ar pu- 
tea să se simtă în continuare tensionat și incomod, și este 
posibil să avem încă gânduri neplăcute care ne aleargă 
prin minte, dar renunțăm la atașamentul și la rezistența 
în fața acestor evenimente mentale și fizice. 


Asta schimbă totul - nu ne mai opunem lucrurilor 
care se petrec. În loc să încercăm întotdeauna să facem 
ceva în privinţa lucrurilor care se întâmplă, exersăm să 
fim prezenţi în ele. În timp, oarecare măsuri ar putea fi 
recomandate, dar dacă ceea ce facem vine din reacţiile 
impulsive la evenimente, gânduri și senzații, rămânem în 
sclavie. 

În schimb, practicând acceptarea, creăm o distanță 
între experienţă și reacție, o disponibilitate de a zăbovi în 
spaţiu. Acest lucru poate fi uneori incomod, dar ne și poa- 
te elibera de stresul de a trăi automat. Pe măsură ce ne 
antrenăm iar și iar, relaţia noastră cu experiențele se poa- 
te schimba, de la atașamentul sau respingerea inconști- 
entă la ușoara acceptare. Ne dezvoltăm abilitatea de a 
lucra cu tiparele noastre, și nu împotriva lor. 


Săptămâna 5: exerciţii de explorat 


+ Exersează explorarea corpului o dată pe zi săptămâna 
aceasta. Renunţă la așteptări: fă-o pur și simplu cât de 
bine poți și fii interesat de ceea ce se întâmplă. Obser- 
vă orice schimbări care au loc. Ai grijă la judecăți. 


* Continuă să practici mindfulness-ul respirației în fie- 
care zi și, dacă vrei, extinde timpul de exerciții pentru 
a include 10 minute de mindfulness asupra corpului. 
Practică meditaţia muntelui de câte ori dorești. 


+ Observă semnele de stres din corp, fiind interesat de 
tiparele de evenimente, senzații și gânduri. Poate ţi-ar 
plăcea să exersezi un moment de respiro în trei pași, 
sau câteva momente de mindfulness asupra respirației 
sau asupra corpului. Te poate ajuta de asemenea să-ți 
direcționezi atenţia asupra senzaţiei picioarelor pe 
podea. Renunţă la așteptările care vor produce un 

anumit rezultat, precum calmul. Observă doar ceea ce 
se întâmplă. 


+ Observă de asemenea senzațiile contactului fizic din 
timpul vieții de zi cu zi. Atingerea hainelor pe piele, 
senzația pe care o ai când te așezi pe un scaun, când 
atingi cu buricele degetelor tastatura, senzația tălpi- 
lor pe podea. Ce simți când răsucești mânerul unei 
uși, când pășești pe caldarâm, când îmbrăţișezi o per- 
soană iubită? 


+è Alege o atitudine diferită de mindfulness cu care să 
lucrezi săptămâna aceasta, urmând îndrumările din 
capitolul 2. 


Experienţa lui Simon 


Rezultatele exerciţiilor din cursul de mindfulness mi-au 
depășit cu mult orice închipuiri aș fi avut vreodată. Mi-aduc 
aminte că la prima sesiune ne-am întins pe jos și am făcut 
o explorare a corpului și nu mi-a venit să cred cât de calm 
și de relaxat m-am simţit după aceea. 


Experienţa aceea mi-a dat curaj - m-am gândit: Func- 
ționează! După exerciţii precum momentul de respiro în 
trei pași și mișcarea în starea de mindfulness, mi s-a părut 
mult mai ușor să creez distanţă în felul în care reacționam 
la lucruri. E ca și când m-a ajutat cu o imunitate la reacții. 
După o explorare a corpului, îmi ia mult mai mult să fiu 
afectat decât atunci când nu am făcut una. Îmi este mai 
ușor să-mi iau un răgaz. 

Uneori, „îmi pierd cumpătul”, dar, în timp ce mi-l pierd, 
sunt conștient că mi-l pierd! Săptămâna trecută mi s-a blo- 
cat e-mailul și am crezut că mi s-au șters câteva lucruri 
foarte importante din computer. Mi-am pierdut pe mo- 
ment cumpătul, dar m-am revenit imediat. Unul dintre lu- 
crurile grozave despre mindfulness este faptul că ai voie 
să-ți treci cu vederea aceste abateri. 


Experienţa lui Ann 


Foarte important pentru mine acum este să nu iau decizii 
de moment. Mi-am făcut obiceiul să-mi acord câteva clipe 
în timpul zilei pentru a cântări lucrurile. Pot să mă distan- 
tez și să spun: „Acordă-mi un minut, sau cinci minute’, sau 
„Te caut eu într-o zi sau două” În mod normal, obișnuiesc 
să fiu impulsivă și să mă arunc asupra lucrurilor. Am învă- 
tat prin intermediul mindfulness-ului că nu sunt nevoită să 
fac asta pentru că am acea distanță și acel context. Nivelu- 
rile de anxietate sunt cu mult mai mici când fac asta, și mai 
mari când nu o fac. Observi lucrurile astea când începi să 
încerci să trăieşti într-un mod conștient. Devii conștient de 
ceea ce faci — este foarte subtil. 


Experienţa lui Andy 


Inițial, cel mai important lucru pentru mine a fost să-mi 
întorc atenția dinspre cap spre corp - să am sentimentul că 
mă simt pe mine însumi. Capul este locul în care tind să-mi 
petrec cea mai mare parte a zilei, fie având remușcări, fie 
făcându-mi griji despre lucruri care ar putea să intervină. 

Cred că mi-am petrecut ani de zile rupt de prezent aproape 
în totalitate. Exerciţiile convenționale precum explorarea 
corpului, în care chiar mă concentrez pe corpul meu, sunt 
suficiente pentru a apăsa butonul de resetare. 


Prezenţa în propriul corp îmi dă un sentiment de 
„terra firma”, de „a fi aici în acest moment" Senzaţia aeru- 
lui pe pielea mea, a picioarelor pe podea îmi permite să mă 
instalez în mine însumi, să mă concentrez din nou și să 
răspund într-o manieră diferită, în loc să reacţionez pur și 
simplu ca de obicei. Este o abilitate grozavă pentru că îţi 
dă ocazia să faci ceva în mod diferit. 


Experienţa lui Catherine 


Odată ce-am exersat în mod regulat timp de câteva luni, 
m-am simţit mai liniștită. Eram mai puţin irascibilă, și nu 
mai simțeam nevoia să reacţionez imediat dacă eram furioa- 
să sau ceva mă provoca. Eram cu adevărat în stare să-mi 
iau acel răgaz infim. 


Când exersezi să fii prezent, devii mai cu picioarele pe 
pământ. Respiri, și simţi: Acesta este locul în care sunt, 
ceea ce încetinește totul în jur. Te simti mai conectat și mai 
împăcat, așa că poate că nu mai există atâta conflict sau 
măcinare înăuntrul tău. În acea stare, este mai ușor să faci 
față lucrurilor, spre deosebire de momentele când te afli în 
starea aceea de stres; când ești pur și simplu reactiv. 

SUMAR fy 


* Pentru a nu fi atrași în reacții automate, trebuie să ne 
exersăm abilitatea de a rămâne prezenți. 


+è Experienţa noastră de viață este întrupată. Atenţia acor- 
dată corpului ne aduce în momentul și locul prezent. 


+ Explorarea corpului ne antrenează să facem o conexiu- 
ne competentă cu forma noastră fizică. De asemenea, 
întărește stabilitatea și flexibilitatea atenţiei. 


+ Mindfulness-ul corpului ne oferă distanța necesară 
pentru a trăi senzațiile pe deplin, în mod deschis și cu con- 
știență, și pentru a ne debarasa de reacțiile impulsive. 


+ Meditaţia muntelui ne ajută să ne dezvoltăm echilibrul 
dintre minte și corp. 


* Cei care practică mindfulness-ul sunt mai puțin pre- 
dispuși să fie afectaţi de situaţiile dificile și să reacțio- 
neze în moduri dăunătoare. Schimbările la nivelul 
creierului și corpului indică răspunsuri mai adaptati- 
ve la stres. 

„Nu-ţi întoarce capul. Privește în continuare locul bandajat. Pe acolo 
pătrunde lumina în tine.” 
RUMI 


Dacă putem aborda cu curaj, curiozitate și veselie ceea ce 
se întâmplă, ne dezvoltăm o adevărată putere, nu mai de- 
pindem de circumstanţe pentru a fi fericiți. Când ne împri- 
etenim cu dușmanii noștri, nu mai avem niciun motiv să ne 
războim. 


În 2003, la o companie de biotehnologie numită Pro- 
mega din Wisconsin, Statele Unite, un grup de angajați 
s-a înscris la un curs de mindfulness, de opt săptămâni. 
La finalul lui, ca mulţi alții care au urmat astfel de cursuri, 
angajații au declarat că se simt mult mai fericiţi și mai 
puţin stresaţi. Însă, spre deosebire de cei mai mulți oa- 
meni care urmează un curs de mindfulness, ei au avut de 
asemenea capul conectat la encefalografe, care măsoară 
activitatea cerebrală. 


Mindfulness 


Rezultatele au demonsrat că, în decursul celor opt 
săptămâni, a existat la participanţi o deplasare a activității 
cerebrale către partea frontală a creierului - în timp ce 
înainte existase o activitate mai mare în partea dreaptă a 
cortexului prefrontal, spre sfârșit se întâmplau mai multe 
în regiunea prefrontală stângă. Deplasarea a fost mai pu- 
ternică în cazul celor care au anunţat cea mai mare creștere 
a stării de bine, și a fost încă vizibilă patru luni mai târziu, 
când particianţilor li s-a analizat din nou creierul.! 


Acesta a fost unul dintre primele studii care au asociat 
practicarea mindfulness-ului cu modificări neuronale de 
durată. Este un lucru important, pentru că cercetările 
anterioare arătaseră că atunci când există activitate mai 
mare în partea stângă, oamenii se simt mai fericiți, mai 
puțin anxioși și mai capabili să facă față provocărilor vie- 
ţii — au ceea ce se numește mentalitate de „abordare”. 


În același timp, oamenii care au o activitate mai mare 
în partea dreaptă a acestei regiuni a creierului tind să fie 
mai temători și să se ferească de lucruri noi - o mentali- 
tate de „evitare”. Ca urmare a participării la cursul de 
mindfulness, nu numai că participanţii au spus că se simt 
mai bine, dar dovada a și putut fi văzută în „deplasarea 
spre stânga” a activității cerebrale. 


Ce s-a întâmplat pentru a se produce o asemenea 
schimbare? Participanţii la curs au petrecut două luni în- 
vățând și practicând un nou mod de a fi. S-au antrenat în 
mod repetat pentru a face față stresului prin atenţie și 
conștientizare - s-au ocupat de experienţa lor în loc să 

încerce să o evite. Pe lângă sesiunile de curs urmate, au 
practicat meditaţia acasă, circa treizeci de minute pe zi. 
De-a lungul unei perioade de antrenament intense, au 
aplicat reteța mindfulness-ului la viața lor. 


Spunând „da” momentului prezent 


Odată ce am dezvoltat o bază de atenţie și conștientizare, 
și ne străduim să rămânem prezenți și întrupați, mai există 
un pas pe care îl putem urma. Ne putem dezvolta menta- 
litatea de „abordare, chiar și atunci când lucrurile sunt 
dificile. Orice ar aduce momentul prezent, ne putem an- 
trena pe noi înșine să-i spunem „da”, întâmpinându-l cu 
inima deschisă. Ne putem îndrepta către experienţă, 
chiar și atunci când pare înfricoșătoare și dureroasă. 


Acest lucru poate suna puţin ciudat. Cine Dumnezeu 
ar primi cu braţele deschise durerea, teama, gândurile 
mânioase, frustrarea, obiceiurile sau poftele dăunătoare? 
Să fim clari: să abordăm ce este dificil nu înseamnă să ne 
băgăm capul în gura crocodilului sau să fugim în fața au- 
tobuzului. Acestea sunt genul de situații pentru care este 
creat mecanismul de tip luptă sau fugi, și noi îi putem 
urma bucuroși avertismentele. 


De asemenea, nu trebuie s-o pornim în căutarea greu- 
tăților - viața ne aduce destule și fără să trebuiască să le 
căutăm. Nu înseamnă că trebuie să ne lăsăm călcațţi în 
picioare sau să căutăm cu lumânarea situații de abuz sau 

neglijare. În aceste tipuri de circumstanţe, s-ar putea să 
avem nevoie să acționăm cu competenţă pentru a scăpa 
de pericol. Dar nu toate situaţiile pot fi transformate prin 
acțiune. Și chiar dacă făcând ceva putem influența ce se 
întâmplă mai departe, câteodată singurul lucru pe care-l 
putem face pentru a ne schimba experienţa este să ne 
schimbăm felul de a ne raporta la ea. 


Când ridicăm un zid în calea a ceea ce nu vrem să 
înfruntăm, acesta ne seacă de energie și ne întunecă per- 
spectiva asupra realității. Lăsând garda jos, ne eliberăm 
din lupta cu acele părți ale vieții noastre care nu ne plac. 
Ele par să ne ceară atenţia oricum, chiar și în timp ce le 
evităm. După cum spune o zicală veche, de ce ţi-e frică nu 
scapi. Fie că dificultatea își face apariția sub forma depre- 
siei, a durerii cronice, a oboselii, a furiei sau a ruminației, 
să ne întoarcem cu blândeţe spre ea este o mutare care ne 
transformă și dizolvă barierele către un trai eficient. 


Ştiinţa de a ne întoarce către interior 


Îţi aminteşti de studiul în care oamenilor cu teamă de 
paianjeni li se cerea să se apropie de o tarantulă? Grupul 
care şi-a recunoscut în mod deschis anxietatea a fost cel 
mai capabil să şi-o ţină sub control. Nu numai că s-au în- 
tors către sursa fricii lor, dar și către frica însăși. Deși ar 
putea părea implauzibil, cu cât practicăm mai mult aceas- 
tă metodă, cu cât se pare că suntem mai capabili să facem 
față problemelor. 

Într-un alt experiment, oamenii au fost expuşi unui stimul 
dureros înainte și după câteva sesiuni de mindfulness. 
După ce au învățat să mediteze, participanţii la studiu au 
raportat o reducere cu 40% a intensității durerii. Au apre- 
ciat de asemenea durerea cu până la 57% mai puţin ne- 
plăcută. Toleranţa lor a crescut, poate pentru că au 
resimţit durerea drept mai puţin deranjantă, așa că i s-au 
opus mai puțin. 


În timpul unui alt studiu, în care participanţii au fost ru- 
gați să desemneze expresiile de pe chipurile oamenilor 
(de pildă furios, speriat), cei înzestrați cu mindfulness de 
la natură au prezentat mai puţină activitate în amigdala 
cerebrală, sugerând o reacție mai slabă de fugă sau luptă, 
și o activitate mai mare în cortexul prefrontal, indicând o 
mai mare capacitate pentru reglarea emoţiilor? Partici- 
panții cu mindfulness au părut să recunoască emoţiile 
neplăcute de pe chipurile celor din faţa lor cu mai multă 
ușurință. 


Fie că ne îngrijorează păianjenii, durerea, gândurile ne- 
plăcute sau facturile nedeschise, ori relaţiile cu alţii, când 
evităm experienţele dificile care nu pot fi evitate la ne- 
sfârșit, problemele par să se agraveze. Dar când practi- 
căm o abordare bazată pe mindfulness, deschidem un 
rezervor pentru a face față problemelor care ne poate 
ajuta în multe greutăți. 


Probabil de aceea, în multe povestiri mitice, există atât de mul- 


te personaje nedreptățite care devin mărețe - rățuște urâte 


care se transformă în lebede frumoase sau broscoi care, odată 


sărutați, se preschimbă în prinți. Cumva, știm că germenii fru- 


museții există în ceea ce este nedorit, dificil, în lucrurile 

dureroase din viață, și că le putem elibera potenţialul întâmpi- 
nându-le cu iubire. 


Nu este un lucru ușor. Contrazice orice condiționări, orice 
impulsuri, orice logică ce ne spune: „Scapă-mă de sentimentul 
acesta, de gândul acesta, de experienţa aceasta neplăcută.” 
S-ar putea să aducă la suprafață toată rezistenţa, îndoiala și 
anxietatea noastră, și am putea fi tentaţi să încercăm să le opu- 
nem rezistență sau să le negăm și pe acestea. Când simţim că 
se lasă asupra noastră noaptea rece și întunecată, ultimul lucru 
pe care îl vrem este să rămânem afară, în câmp deschis. 


În ultimă instanţă, nu avem nimic de pierdut - ne expu- 
nem la ceea ce este deja aici. Cu lumina și căldura conștientiză- 
rii, ne oferim atitudinea pe post de combustibil pentru 
transformare. Când practicăm asta din toată inima, în mod re- 
petat, cu curaj și compasiune, în timp am putea descoperi că 
chiar și atunci când broscoii noștri nu se transformă în prinți, 
s-ar putea cu toate acestea să învăţăm să iubim broscoiul. 


Este posibilă oare o schimbare atât de radicală? Da, dacă 
este să ne luăm după relatările practicanţilor de-a lungul a mii 
de ani și după noile date din tehnologia de măsurare a creieru- 
lui. Cu toate acestea, necesită practică, metodă și curaj. 


Exerciţiu: Să ne întoarcem spre greutăți 


Este indicat ca exercițiul acesta să se practice în doze mici la 
început, și de preferat cu dificultăţi care nu sunt copleșitoare. 
Este de asemenea recomandat ca mai întâi să avem stabilită o 
bază solidă prin practicarea mindfulness-ului respirației și 
corpului pentru o vreme. 

1. Instalează-te într-o poziție demnă, și practică mindful- 
ness-ul respirației și corpului pentru o vreme. 


2. Observă senzațiile care par mai neplăcute și mai greu de 
tolerat - precum durerea, tremurul, stomacul întors pe 
dos sau încordarea mușchilor. Dacă simţi că poți să o faci, 
experimentează cu îndreptarea atenţiei asupra unei regi- 
uni de intensitate, deschizându-te ușor senzațţiilor pe care 
le descoperi. 


Preocupă-te de calitățile senzaţiilor și de schimbările lor 
de la un moment la altul - creșteri și scăderi în intensitate, 
schimbarea localizării sau a texturii. Dacă ți se pare prea 
mult, poţi oricând să continui cu sau să te întorci la mind- 
fulness-ul respirației sau corpului, sau să te opreşti pentru 
un timp din exercițiu. Delicateţea este esențială. 


Dacă alegi să rămâi cu intensitatea aceasta, observă ce se 
întâmplă - simți impulsuri de a opune rezistență sau dea 
te retrage? Poate observi că atenția îţi este distrasă spre 
gânduri? Pe cât posibil, include aceste reacţii pe lista celor 
observate, oferindu-le distanța necesară pentru a fi resim- 
tite, împreună cu senzațiile însele. 


3. Dacă dorești, experimentează cu respirația în zona de in- 
tensitate, deschizându-te senzațiilor în timpul inspiraţiei 
și relaxându-te în timpul expirației. Nu urmărim să încer- 
căm să schimbăm ceea ce se întâmplă, ci mai curând să ne 
oferim o relație competentă cu acel ceva - lăsându-ne în 
voia lui, așa cum am exersat deja cu respiraţia. 


Ai putea zâmbi ușor, spunându-ţi încet ceva precum: Este 
în regulă. Pot să fiu alături de acest sentiment sau gând. 

Lasă-mă să-l experimentez pe deplin, în conștiență. Lasă-mă 
să-i ofer căldură. Lasă-mă să rămân prezent cu bunătate. 


4. Rămâi cu intensitatea doar atât de mult cât simţi că su- 
porți. Dacă vrei, îndepărtează-ţi ușor atenţia dinspre ea și 
apoi revino la loc, observând ce se întâmplă. După ce lucrezi 
în acest mod o perioadă, te poţi întoarce la mindfulness-ul 
respirației sau corpului, sau poţi încheia exercițiul. 


5. Dacă nu există senzații puternice pentru moment, experi- 

mentează aducându-ţi aminte o situaţie dificilă încă vie în 
mintea ta - o situație care te macină sau o problemă cu care 
te confrunţi (este mai bine să nu alegi cea mai dificilă pro- 
blemă din viața ta în acest moment - alege ceva căruia simți 
că-i poţi face față dacă ţi-l reamintești și-l retrăiești). 
Lasă sentimentul de dificultate să te pătrundă, invitând 
orice senzații care apar și îndreptându-ți atenția asupra 
lor. Dacă își fac apariția multe gânduri, renunță (pe cât 
posibil) să încerci să rezolvi problema. Observă doar tipa- 
rele de gândire în mindfulness. 


Dacă te surprinzi absorbit de gânduri, coboară-ți atenția 
către corp și orice senzații observi aici, sau întoarce-te la 
mindfulness-ul respirației, fixându-ţi atenţia asupra rit- 
mului respirației. 


Cum acceptăm cu compasiune 


Profesoara de meditație Pema Châdrân numește acest tip 
de abordare a dificultății „acceptare cu compasiune”? 
Rămânând prezenți alături de ceea ce ne doare, ne 

permitem nouă înșine să observăm, să ne apropiem și să 
simțim pe deplin ceea ce este aici, tratând cu blândețe 
ceva căruia este posibil ca mai înainte să-i fi dat un caracter 
demonic. 


Este important să nu creăm așteptări. De cum ne 
apropiem de dificultate cu speranţa că ea va dispărea, 
abandonăm intenţia de a ne împrieteni pur și simplu cu 
ceea ce este prezent. Dacă nu se întâmplă nimic când me- 
dităm, atunci nu ne putem împrieteni cu ceea ce nu se în- 
tâmplă. Dacă apare rezistenţa, atunci ne putem împrieteni 
și cu ea. Dacă simţim furie sau durere, furie la adresa dure- 
rii, putem simți asta în mod intim, fără să ne agățăm de ea 
sau să o respingem sau să credem poveşti despre ea. 


Dacă simțim că nu reuşim nici să ne împrietenim, și 
acest eșec devine ceva care poate fi îmbrățișat cu compasi- 
une. Este în regulă să fim alături de orice sentiment ar apă- 
rea, inclusiv sentimentul de a nu fi în regulă cu ceea ce se 
întâmplă. Prin acceptarea radicală, așa cum este denumită 
adesea, nu ne mai opunem vieții. Trebuie să îmbrățișăm 
ceea ce vine. Ne lăsăm în voia lucrurilor, așa cum sunt ele. 


Când vremurile sunt grele, cei mai mulți dintre noi se 
înfurie pe această abordare - nu pare natural să ne oprim 
din luptă atunci când suferim. Nu pare corect să ne tole- 
răm suferința. Dar să urmăm calea mindfulness-ului nu 
înseamnă să negăm valoarea acțiunii competente - în- 
seamnă doar să recunoaștem că singurul mod competent 
de a fi prezent în acest moment este să-l acceptăm cu 
compasiune, să-l tratăm ca pe un profesor de nădejde. 

Nu putem grăbi sau forța această deschidere spre 
ceea ce este dificil. Câteodată este mai bine să așteptăm 
înainte să ne întoarcem către interior, mai ales dacă expe- 
riența noastră pare copleșitoare. Câteodată trebuie să 
căutăm sprijinul altora mai întâi - prieteni, familie sau un 
consilier - cu care să vorbim și care să ne sprijine. Putem 
accepta că uneori lucrurile par prea greu de îndurat - nu 
înseamnă că nu suntem suficient de buni dacă ne simțim 
copleșiți. Mecanismele de apărare sunt activate pentru 
un motiv, și deși ar putea deveni inutile, pot fi onorate și 
respectate pentru ceea ce încearcă să facă. Dacă alegem 
să renunțăm la ele, putem să o facem cu delicateţe, când 
suntem pregătiți. 


Acceptarea și compasiunea sunt elemente esențiale 
pentru a ne întoarce către interior. Fără ele, abordarea 
poate părea ca un test de rezistență forțat, suntem obli- 
gați să facem faţă la „ceea ce ne-a fost dat” , lucru care 
poate părea dur sau poate părea că ne învinovățim. Când 
ne întoarcem spre dificultate murmurând „Pur și simplu 
fă față situației” sau „Nu poți să ai mai mult mindfulness?” 
respingem subtil ceea ce se întâmplă și sentimentele 
noastre în privința asta, în loc să ne implicăm cu inima 
deschisă. 


Când privim către interior în starea de mindfulness, 
ne oferim să facem o conexiune plină de iubire. Nu este o 
muncă ușoară, și ne ajută să avem alături un sentiment de 
grijă de sine. Inimile noastre nu sunt cel mai ușor îndu- 
plecate să se deschidă cu delicateţe. 

Importanţa poziţiei corpului 


În practica noastră, ne străduim să adoptăm o postură 
care să personifice atitudinea de mindfulness. Simțindu-ne 
picioarele pe podea, cultivăm sentimentul de a fi cu pi- 
cioarele pe pământ. Invitându-ne coloana să ne ridice și 
corpul să fie înălțat, ne cultivăm încrederea și starea de 
trezie. Lăsându-ne pieptul să se extindă, și eliberând ten- 
siunea din mușchi, încurajăm conexiunea și deschiderea. 


Poziţia pe care o adoptăm pare să fie importantă - există 
o legătură între ținuta fizică pe care o avem și tonul gene- 
ral al experienței noastre. 


În cadrul unui experiment faimos, unui grup de studenți i 
s-a cerut să-și pună căști și să aprecieze calitatea sunetu- 
lui. Cercetătorii le-au spus că vor să verifice dacă ele mai 
funcționează atunci când oamenii aleargă, așa că i-au ru- 
gat pe participanţi să-şi miște capul de sus în jos, simulând 
o alergare. Alţii au fost rugaţi să-și miște capul pe lateral. 


În realitate, experimentul nu avea nimic de-a face cu aler- 
garea, și nici măcar cu calitatea sunetului - cercetătorii 
voiau să testeze dacă mișcările capului afectau perspecti- 
va studenților. Au afectat-o - când au fost rugaţi să noteze 
căștile, cei rugaţi să dea din cap de sus în jos le-au dat 
note mai mari decât cei care au făcut-o de la stânga la 
dreapta. 


Vocea din căști discutase propuneri pentru mărirea taxei 
de școlarizare de la colegiu, iar mai târziu, când li s-a ce- 
rut să ia parte la un sondaj privind acele schimbări, cei 
care au dat din cap de la stânga la dreapta au sugerat o 

mărire de taxă mult mai mică decât cei care au dat din cap 
de sus în jos. Simpla mișcare a capului a părut să influen- 
teze în mod inconștient părerea pe care o aveau studenții 
despre două chestiuni foarte diferite.! 


Au existat multe experimente asupra efectului pe care îl 
are poziția corpului asupra percepției și a dispoziţiei. Psi- 
hologul James Laird a descoperit că oamenii se simt mai 
fericiți când li s-a cerut să facă mișcări faciale care creau 
un zâmbet, în vreme ce s-au simțit mai supăraţi când li s-a 
cerut să strângă din dinți? Într-un alt studiu, s-a descope- 
rit că adoptarea unei poziții de ședere puternice, doar 
pentru un minut, sporește încrederea.’ 


Așa cum dispoziţia și percepţia afectează comportamen- 
tul, tot așa și comportamentul afectează percepţia și dis- 
poziția. După cum a sugerat psihologul american William 
James cu mai bine de un secol în urmă: „Nu cânt pentru că 
sunt fericit. Sunt fericit atunci când cânt.” 


Poţi experimenta asta şi singur. Încearcă să stai jos coco- 
şat, cu umerii lăsaţi, capul în jos și braţele încrucișate. 
Acum spune-ţi în sinea ta: „Mă simt vesel și conectat.” Cei 
mai mulți oameni simt că poziţia și cuvintele sunt în ne- 
concordanţă. Acum adoptă o poziţie dreaptă, demnă și 
observă diferența. Cei mai mulți oameni spun că se simt 
mai energizați și mai încrezători. 


Dacă adoptăm o postură dreaptă și deschisă, întruchi- 
pând o dorinţă de a ne întoarce către dificultăți cu opti- 
mism, trimitem un semnal către mintea și corpul nostru 
că este posibil să facem lucrul acesta, fără să fim 
copleșiți. 

Săptămâna 6: exerciţii de explorat 


+è Lucrează cu exercițiile de mindfulness asupra corpu- 
lui sau explorarea corpului în fiecare zi, încercând să-ți 
„concentrezi atenția” asupra senzațţiilor și gândurilor 
dificile când acestea apar, și când simţi că le poți 
aborda. 


+è Continuă să exersezi momentul de respiro în trei pași 
la momente regulate, și când simţi că apare stresul. Ai 
grijă la tendința de a reacționa impulsiv la stres, și 
încearcă să rămâi prezent prin mindfulness, îndrep- 
tându-ți atenția asupra senzațţiilor din corp. Spune-ţi 
cu blândeţe în sinea ta: Este în regulă să simt ceea ce se 
întâmplă în acest moment. 


* Fii atent la poziția corpului. Întreabă-te: „Stau într-o 
poziție care cultivă calitățile mindfulness-ului: echili- 
brul între minte și corp, încrederea, veselia și compasi- 
unea?” Renunță să te mai judeci singur și interesează-te 
de ceea ce descoperi. Experimentează cu modificări 
ale poziției prin mindfulness și observă ce efect au 
acestea, dacă au vreun efect. 


+ Întreabă-te: Există vreun lucru pe care l-am amânat în 
viața mea, ceva ce are nevoie de atenția mea și pe care 
l-am evitat?” Dacă îți vine în minte ceva când îţi pui 
această întrebare, observă sentimentul pe care ţi-l dă 
această amânare și explorează posibilitățile de a-ți 
concentra atenția, prin mindfulness, asupra lui. Nu 
uita să fii blând - dacă ceea ce ai evitat pare copleșitor, 

ar fi mai bine să începi cu ceva mai ușor. Amintește-ţi 
de asemenea că abordarea nu înseamnă întotdeauna 
acțiune. Poți explora în practica meditaţiei tale cum te 
simți când îți concentrezi atenția percepând situația 
în minte ca pe o dificultate. 


+ Alege o atitudine de mindfulness cu care să lucrezi săp- 
tămâna aceasta, urmând îndrumările din capitolul 2. 


Experiența lui Simon 


Dacă te angajezi să fii mai conștient, nu poti să fii selectiv 
și Să-ţi spui: „Ei bine, am să mă acordez doar cu lucrurile 
bune.” Este important să fii conștient de ceea ce se petrece, 
să simţi toate senzațiile, fie că sunt dureroase sau nu. Este 
așa de ușor să fugi de ele, dar dacă fugi de durerea internă 
sau externă, atunci îi conferi o putere enormă de a-ţi deraia 
viața și multumirea, pentru că atunci trăiești cu teama ei. 


Dacă poți să te concentrezi asupra ei și să-i faci față, o 
poti lipsi de putere. Așa că și dacă trebuie să faci față unor si- 
tuații mai spinoase, merită efortul. Mindfulness-ul îţi oferă 
instrumente ca să știi cum să faci faţă acestor lucruri. Cât 
privește senzațiile plăcute, n-au decât să vină! 


Experienţa lui Ann 


Am luat prima odată contact cu mindfulness-ul într-o zi 
când spatele mă durea deosebit de mult. Am făcut o explo- 
rare a corpului și a fost pentru prima oară când m-am 
concentrat pur și simplu asupra durerii. A fost dureros, dar 
m-am lăsat în voia ei, ceea ce ni se ceruse să facem. Mă 

simţeam ca și când aș fi stat în echilibru deasupra durerii 
și a restului corpului și, până la sfârșit, durerea dispăruse. 
Acesta a fost adevăratul moment de revelaţie pentru mine 
- m-a făcut să mă gândesc: E ceva de treaba asta. Înţele- 
geam cum avea legătură cu renunţarea la obiceiuri. 


Mă pricepeam de minune la tehnici de distragere a 
atenţiei, în care te apuci să faci ceva pentru că nu vrei să te 
gândești la altceva. Acum tind să confrunt mai mult lucru- 
rile, pentru că știu că trebuie să mă ocup de ele. La curs am 
lucrat mult la asta, cum să confruntăm problemele în loc 
să le ocolim - asta a avut un ecou puternic în mine. Întot- 
deauna am fost genul de persoană care poate face faţă 
dezastrelor mai mari, dar lucrurile mici mă descurajau. 
Am realizat că le poţi confrunta și pe acelea. Doar pentru 
că este o problemă mică, asta nu înseamnă că n-ar trebui 
să te ocupi de ea. 


Experienţa lui Andy 


Unii oameni cred că mindfulness-ul este o formă de evitare, 
dar nu există nimic legat de evitare în a face faţă dificultă- 
ților. Nu poţi să te îndepărtezi de lucruri când dai de greu- 
tăți. Poţi să bei, poti să iei droguri, poți să trăieşti cu capul 
în nisip - sunt o mulțime de strategii pe care le poți folosi 
ca să eviți dificultăţile - dar ele tind să ne prindă în capca- 
nă și să ne dăuneze nouă înșine. Acum chiar pot să stau 
alături de dificultăţi și durere și nu mă consumă sută la 
sută sau nu mă fac să mă pun pe băut. În comparaţie cu 
cinci ani în urmă simt că sunt cu picioarele pe pământ 

suficient de mult cât să fac faţă durerii și să-mi dau voie să 
o simt în loc să mă îmbăt când gândurile mi se învârt de 
jur-împrejur în cap. 


Experienţa lui Catherine 


Setarea mea prestabilită este să mă îndepărtez de discon- 
fort. Dacă ceva nu merge, tind să încerc să-l schimb în loc 
să îl accept pur și simplu. Câteodată trebuie într-adevăr să 
schimbi lucrurile, dar eu mă gândesc în mod automat: Nici 
să nu te gândești, să ne facem nevăzute. 


Ajută să te simţi confortabil cu disconfortul, să accepti 
cu deschidere ceea ce se întâmplă. De pildă, eu am o pro- 
blemă cu zgomotul — și am trei copii! Chiar dacă nu fac de- 
cât să sporovăiască și să piardă vremea de pomană 
hârjonindu-se, descopăr că pornirea mea naturală este să 
le spun să facă liniște. Așa că m-am străduit să mă obișnu- 
iesc cu zgomotul și adesea observ că de fapt vorbesc între 
ei foarte frumos; se distrează și ei. 


Dificultăţile fac parte din viață. Important e felul în 
care reacționăm la ele. Dacă le poți trata cu bunăvoință - 
lucrurile nu mai sunt așa de rele. Am descoperit că uneori 
dacă respiri când ești cuprins de tensioune, pur și simplu o 
eliberezi. 


SUMAR 43 


+ Odată ce ai dezvoltat o bază pentru mindfulness, poţi 
începe să adopţi o mentalitate de abordare, chiar și 
atunci când lucrurile sunt dificile. Ne putem antrena 

Privind către interior 


să spunem „da” momentului prezent, întâmpinându-l 
cu inima deschisă. Ne putem concentra atenția asupra 
experienţei, chiar și atunci când pare înfricoșătoare 
sau dureroasă. 


+ Urmarea unui curs de mindfulness duce la o deplasare 
către stânga din punct de vedere neuronal, însem- 
nând un mod de abordare asociat cu starea de bine. 
Dacă putem aborda ceea ce se petrece cu curaj, curio- 
zitate, compasiune și veselie, ne dezvoltăm o putere 
reală. 


+ Concentrarea delicată a atenţiei către greutăți este o 
schimbare care ne transformă, care evaporă barierele 
către un trai mai eficient. 


+ Deschiderea către greutăți nu poate fi grăbită sau for- 
tată. Uneori este mai bine să așteptăm înainte să ne 
concentrăm atenția asupra experienţei, mai ales dacă 
ea pare copleşitoare. 


+ Acceptarea și compasiunea sunt elemente esenţiale 
pentru concentrarea atenţiei asupra greutăților. 


* Există o legătură între ținuta fizică pe care o adoptăm 
şi tonul experienţei noastre. În practica noastră, ne 
străduim să adoptăm o poziție care întrupează starea 
de luciditate. 

Capitolul 7 


Cum dăm drumul strânsorii 


„Adevărata valoare a omului este determinată înainte de toate exa- 
minând în ce măsură și în ce sens a reușit să se elibereze de sine.” 
ALBERT EINSTEIN 


Când dăm drumul strânsorii, de fapt devenim liberi să 
trăim în pace. În loc să ne împotrivim sau să încercăm să 
evadăm din lume, putem începe să o recunoaștem și să ne 
deschidem către ea. Ne putem duce opiniile, relaţiile, vi- 
surile și problemele cu mai multă ușurință. 


Buddha a spus o poveste despre un rege care căuta 
să se amuze. După ce l-a însărcinat pe un servitor să adu- 
ne un grup de oameni care erau orbi din naștere, regele 
le-a adus dinainte un elefant. Fiecărui bărbat i s-a prezen- 
tat o parte diferită a animalului, iar apoi li s-a cerut să 
descrie cum arăta elefantul. 


Fiecare dintre ei a spus altceva. Atingând capul, unul 
dintre bărbați a spus că semăna cu o ulcea; altul, care ți- 
nea în mână un picior, a spus că semăna cu un stâlp; un 

altul, pipăind trompa, a spus că era ca un plug, în vreme 
ce cel care ținea vârful cozii a spus că semăna cu o pensu- 
lă. Povestea spune că bărbaţii au început să se certe în 
privința răspunsulul corect și că s-au înfuriat așa de tare, 
încât au început să-și care lovituri.! 


Noi (și orice altceva) suntem precum elefantul din 
povestire - experimentate fără claritate, lucrurile pot pă- 
rea deslușite și solide, dar când deschidem ochii cu ade- 
vărat, ele par mai fluide. Ceea ce vedem depinde de cum 
și unde privim. Precum în povestea elefantului, stresul 
apare atunci când ne agățăm de puncte de vedere și de 
etichete care se bazează pe o perspectivă limitată, în loc 
să vedem imaginea de ansamblu. Fixaţiile merg mână în 
mână cu suferința. 


Să nu ne agăţăm... 


În tradiţia budistă sunt descrise trei caracteristici funda- 
mentale. Prima dintre acestea este insatisfacția - există 
un stres care pare să provină din modul nostru obișnuit 
de a trăi. Cea de-a doua este impermanențţa - lucrurile 
sunt sortite schimbării și, oricât de mult ne-am strădui, 
nimic nu poate fi făcut să rămână la fel. Cea de-a treia 
este că nu există un sine esenţial: nicio entitate indepen- 
dentă pe care să o etichetăm și despre care să spunem: 
„Eu sunt”. 

Vestea bună este că putem alina, chiar transcende 
prima caracteristică fundamentală a existenței realizând 
pe deplin, apreciind și acordându-ne cu cea de-a doua și a 
treia. 


Stresul nostru izvorăște din încercarea noastră de a 
ne agăța de lucrurile de neatins și de a rezista în faţa ire- 
zistibilului - când vom accepta că lucrurile sunt imper- 
manente, că nu există o natură de sine esențială, vom fi 
liberi să trăim în conformitate cu realitatea, ca un râu ne- 
stăvilit ce curge liber. Mai rămân dificultăți, dar lăsându-ne 
în voia curentului și lucrând cu ceea ce se întâmplă în loc 
să ne împotrivim, avem mai puţine șanse să suferim. 


Esenţa căii spre mindfulness este cuprinsă în această 
lege: „N-ar trebui să îmbrățișez sau să mă agăţ de absolut 
nimic pe lume ca fiind «eu» sau «al meu»? Când încetăm 
să ne mai agățăm de lucruri, devenim de fapt liberi să 
trăim în pace. În loc să fim absorbiți de propria persoană 
și să tratăm fiecare întâmplare nefericită ca pe un afront 
personal, putem învăţa să trăim mai nestingheriți, accep- 
tând că lucrurile sunt într-o continuă schimbare. Aban- 
donându-ne acestui adevăr, putem resimțţi o fericire care 
nu este condiționată de lucrurile făcute „cum trebuie”. 
După cum a spus maestrul în meditaţie Achaan Chah: 
„Dacă dai drumul strânsorii un pic, vei avea un pic de fe- 
ricire. Dacă dai mai mult, vei avea multă fericire. Și dacă 
dai drumul complet, atunci vei fi liber.” De fiecare dată 
când ne lepădăm de fixaţii, suntem capabili să trăim în 
libertate. 

Nu este ușor să dăm drumul strânsorii în acest fel. 
Așa cum am văzut, obiceiurile noastre de percepţie și 
comportament sunt adânc înrădăcinate. Până și ideea de 
non-atașament poate părea descurajatoare, impractică 
sau chiar indezirabilă. Cum rămâne cu persoanele dragi 
nouă - nu ar trebui să ne agățăm de ele? Sau căminele 
noastre - ar trebui să aruncăm actele la gunoi și să lăsăm 
pe oricine să stea la noi, încercând poate să trăim fără 
bani sau bunuri? Şi cum rămâne cu idealurile noastre - ar 
trebui să renunțăm la aspirații pentru o viaţă sau o lume 
mai bune? 


Să nu ne agățăm de nimeni și nimic este un concept 
profund străin pentru cei mai mulți dintre noi. Istoria și 
cultura omenirii ne îndrumă spre atașament - față de pri- 
etenii și familiile noastre, față de opiniile și sentimentele 
noastre, față de posesiunile noastre, față de sentimentul 
de individualitate și față de viaţa însăși. Și totuși, am pu- 
tea să ne întrebăm: duce calea aceasta la fericire? 


Ideea că atașamentul duce la nefericire nu se vrea 
drept o opinie despre moralitate sau o aserțiune ideolo- 
gică. Este oferit drept observație privind felul în care 
funcționează mintea, corpul și lumea: spre a fi explorate 
și testate în laboratorul experienţei. Dacă lucrurile sunt 
impermanente și nu este de găsit niciun sine esențial, 
atunci încercarea noastră de a ne agăța de lucruri materiale 
sau identități definite nu poate decât să producă suferință. 
Așadar, este adevărat? Există ceva cu adevărat permanent 
sau independent? 

Sunt lucrurile impermanente? 


Să luăm exemplul unei flori. Literalmente, dacă se poate 
- crearea unei legături cu un obiect prin intermediul sim- 
țurilor ajută această investigație să fie practică și realistă, mai 
curând decât doar intelectuală sau teoretică. Întreabă-te - ră- 
mâne floarea la fel sau se schimbă? Este aceeași floare 
care era ieri şi va fi aceeași mâine? Crește, se deschide sau 
se ofilește? Dacă ai filma floarea câteva ore și ai mări vite- 
za înregistrării, ai putea să vezi cum își schimbă forma? 


Cum rămâne cu restul lucrurilor din jurul tău? Este 
casa în care trăiești exact la fel cum era cu 100 de ani în 
urmă, cu 10 ani, cu un an, cu o lună în urmă sau ca ieri? 
Este vremea la fel cum era în această dimineaţă, sau a 
devenit mai caldă, mai rece, s-a înseninat, înnorat, a înce- 
put sau s-a oprit ploaia? Sezoanele vin și trec, râurile se 
umflă și scad, bacteriile, insectele, peștii și animalele se 
nasc, trăiesc, mor, apar chiar specii noi, au loc mutații sau 
chiar extincții? Și-au schimbat continentele poziția în 
cursul a mii și milioane de ani, și continuă să o facă? 


Dar tu? Ești aceeași persoană care erai în urmă cu 
zece ani, cinci ani, un an, săptămâna trecută? Arăți exact 
la fel, ai întocmai aceleași idei, îți plac aceleași lucruri sau 
te simți în același fel precum te simţeai în fiecare din 
aceste momente din timp? S-au schimbat perspectivele și 
capacitățile tale - aptitudinile, vocabularul, opiniile, tăria 
și flexibilitatea? Sunt gândurile care îţi trec prin minte în 

acest moment exact aceleași gânduri pe care le aveai luna 
trecută, sau chiar și cu un minut în urmă? 


Cum rămâne cu senzațiile corpului - rămân aceleași 
sau se schimbă, poate în mod subtil, de la un moment la 
altul? Dar corpul însuși - se modifică părțile lui compo- 
nente, chiar cu fiecare respirație în timp ce noile molecu- 
le de aer intră și ies? Celulele, mușchii, sângele, pielea, 
organele vitale - sunt ele statice sau în continuă mișcare, 
deteriorându-se, regenerându-se sau suferind mutații? 


Dar alți oameni? Îmbătrânesc prietenii şi familia ta, 
se schimbă în mod subtil ceea ce știu, fac sau gândesc? 
Dacă ai face o fotografie cu orice persoană o dată pe zi 
de-a lungul întregii vieţi, înfățișarea lor ar rămâne ne- 
schimbată în toate fotografiile? Dar țările, culturile, civili- 
zațiile se schimbă? Unde sunt acum Roma Antică, Uniunea 
Sovietică sau Rhodesia? Ce s-a întâmplat cu ideile și siste- 
mele politice în care credeau oamenii care trăiau acolo? 


Acum întreabă-te: există ceva în lumea pe care o ve- 
dem cu ochiul liber care să nu fie în schimbare? Nu sunt 
chiar și munții și oceanele supuse schimbărilor? Nu sunt 
stelele - inclusiv propriul nostru Soare - sortite să se 
stingă? Nu ne spun cosmologii că însuși universul nostru 
este într-o continuă schimbare - fie că se naște prin ex- 
plozie, se extinde, se contractă sau într-o bună zi va sfârși 
prin implozie? Din câte ne dăm seama, nu există nimic pe 
lume care să nu fie supus fluxului neîntrerupt. 

Vezi dacă poți crea o legătură cu acest lucru - nu 
doar ca un gând sau o idee, ci ca experiență. Poţi crea o 
legătură cu acest lucru, ca adevăr fenomenal? Observi 
vreo împotrivire? Apare teama? Sau calmul? Cum îţi simți 
corpul? Poţi simţi curgerea schimbării continue sau îţi 
pare abstractă? Se schimbă și această experienţă de la un 
moment la altul? Te schimbi și tu odată cu ea? 


Deci, cine ești tu? 


Acum, poate că ești pregătit să întrebi - cine este acest 
„tu” până la urmă? Dacă gândurile și senzațiile tale se 
schimbă de la un moment la altul, împreună cu fiziologia 
ta, atunci unde este identitatea ta esenţială? 


Când li se pune această întrebare, mulți oameni arătă 
către corpul lor. Dar să spunem că îţi pierzi un deget - 
atunci mai ești același tu? Dar un braț? Sau un picior? Sau 
ambele picioare? Dacă da, atunci mai sunt părțile corpu- 
lui pe care le-ai pierdut tot tu? Dar dacă suferi un trans- 
plant de inimă? Eşti încă tu, dar cu inima altcuiva? Ţi-a 
transferat donatorul de organe ceva din sinele său? Dacă 
fiecare aspect al corpului tău - mușchi, piele, sânge, celu- 
le - își schimbă în mod constant forma, atunci care părți 
constituie adevăratul tu? 


Unii oameni ar putea spune „Eu sunt mintea mea”. 
Atunci cum rămâne cu acele gânduri sau senzații auto- 
mate pe care le-ai urmărit în timpul meditaţiei? Cum pot 

ele să fie „tu” dacă nu sunt alese în mod conșient? Ce caută 
în experienţa „ta”? 


Dar dacă ai suferi un traumatism cerebral și (așa 
cum se poate întâmpla) personalitatea, credinţele și obi- 
ceiurile tale ar suferi o schimbare drastică? Dacă nu, asta 
înseamnă că tu te aflai în partea creierului care a fost 
afectată? Dacă da, ce ai considera ca fiind trăsăturile care 
definesc cine ești? Dacă trăsăturile acestea ar fi cele pier- 
dute sau schimbate de un accident? Unde este atunci 
esenţa care te definește? 


Când investigăm îndeaproape, devine imposibil să 
definim cu exactitate ceva ce putem numi în mod catego- 
ric sinele - o identitate independentă, neschimbătoare. 
Problema nu e că nu existăm, ci că nu existăm așa cum ne 
imaginăm pe noi înșine în mod obișnuit - ca o entitate 
solidă, fixă. 


Exercitiu: Mindfulness-ul respirației, 
corpului, sunetelor, gândurilor 
și conştientizarea imperativă 


În acest exercițiu, petrecem timp aducând conștientizare dife- 
ritelor aspecte ale experienței noastre moment cu moment. 
Fiind atenţi la aceste fațete, este posibil să observăm că feno- 
menele care alcătuiesc viața sunt mai curând fluide decât fixe, 
pe măsură ce ne raportăm la ele dintr-o poziţie de acceptare 
conștientă, resimțindu-le pe deplin fără să ne agățăm de ele 
sau să le respingem. 

1. Stai jos, pe un scaun, într-o poziție dreaptă. Exersează pen- 
tru un timp mindfulness-ul respirației. 


2. Extinde-ţi atenţia către senzații, exersând mindfulness-ul 
corpului. 


3. Acum lasă sunetele să fie resimţite în prim-planul conști- 
entizării (sau, dacă preferi, un alt simț perceptiv - văzul, 
gustul, mirosul) și permite acestui lucru să fie principalul 
obiect al stării de mindfulness, revenind asupra lui când 
simți că îți rătăcește atenţia. 


4. Acum, îndreaptă-ți atenția către gânduri, resimțindu-le pe 
scena principală a minții tale, lăsând toate celelalte să po- 
poseacă în plan secund. Observă deplasarea gândurilor 
de-a lungul curentului principal de gândire, așa cum ai 
urmări norii care trec pe cer. Așa cum vremea este într-o 
continuă schimbare, observă cum apar gândurile, cum 
trec prin minte și dispar în același fel. Permite gândurilor 
să fie văzute cu interes, pe cât posibil, fără să te identifici 
cu ele sau să încerci să le oprești. 


Fii curios în legătură cu modul în care se petrece acest 
proces de apariţie și dispariţie a gândurilor. Ai ales în mod 
conștient aceste gânduri, sau ele își fac apariţia fără impli- 
carea ta activă? Sunt aceste gânduri fapte, întotdeauna o 
reflexie precisă a realităţii sau sunt pur și simplu opinii 
care apar și se ofilesc? Sunt ele măcar opiniile tale, gându- 
rile tale? Nu este nevoie să mai analizezi asta prin prisma 
gândirii, sau să încerci să găsești răspunsuri clare - pur și 
simplu ia aminte la ceea ce îţi arată experiența. 


5. Acum, deschide-ţi conştientizarea către toate aspectele 
experienţei, cât de bine poți, fără regim preferenţial. Simte 

delicat sunetele, imaginile, senzațiile, gusturile și mirosu- 
rile, în timp ce observi și accepți gândurile pe măsură ce îţi 
trec prin minte. Permite-i fiecăruia dintre aceste aspecte 
ale conștienţei să fie cunoscut în conștientizare, moment 
cu moment, fără să te agăți de ele sau să le îndepărtezi. 


Exerciţiul acesta este numit uneori „conștientizare impe- 
rativă” sau „prezență deschisă” - o disponibilitate de a ex- 
perimenta tot ceea ce se petrece fără stăpânire de sine. 
Orice s-ar întâmpla acum, îi poţi permite să fie aici pur și 
simplu, fără să faci nimic în privința asta? Poţi experimen- 
ta luxul de a fi pur și simplu prezent? Atunci când mintea 
se localizează asupra unui aspect din ceea ce se petrece, 
sau alunecă spre inconștient, ghideaz-o cu blândeţe către 
starea de conștientizare deschisă, continuând să popo- 
sești aici cât de mult ţi-ar plăcea. 


Înainte de a ne extinde către mindfulness-ul gândurilor 
sau către conştientizarea imperativă, adesea este mai bine 
să ne liniștim cu mindfulness-ul respirației, corpului și 
sunetelor. Cu toate acestea, pe măsură ce capeți experien- 
tă, poţi practica doar o parte a meditaţiei într-o sesiune. 


Practicarea mindfulness-ului gândurilor şi conștientizării 
imperative sunt moduri foarte diferite de a relaționa față 
de cele cu care cei mai mulţi dintre noi sunt obișnuiți, așa 
că este important să abordăm această meditație cu com- 
pasiune. Am putea descoperi că mintea ne rătăcește mai 
mult decât de obicei. Nu este o problemă - putem observa 
pur și simplu mai departe, și reveni asupra oricărui aspect 
al exerciţiului la care lucrăm în acel moment. 

Ne putem întoarce în orice clipă la mindfulness-ul respira- 
tiei și/sau al corpului, pentru a reveni cu picioarele pe 
pământ și a ne stabiliza experienţa, înainte de a trece din 
nou către mindfulness-ul gândurilor sau conștientizarea 
imperativă. 


Un mănunchi de tendinţe 


Se pare că ceea numim „eu” este un mănunchi de tendin- 
te, într-un proces continuu, care își schimbă în mod subtil 
și constant forma, în funcţie de cauze și condiții. „Eu”-ul 
care există în momentul prezent este în mare măsură 
consecinţa a ceea ce a fost înainte - influenţat de istoria 
evoluționară a speciei noastre, de moștenirea fiziologică 
primită de la părinţii noștri (și de la strămoșii lor), de 
ceea ce am învățat de la familiile noastre, de la prieteni, 
din școală și de la societatea largă (ceea ce am putea 
numi moștenirea noastră psihologică). 


Experienţa sinelui - gândurile și senzațiile noastre - 
este și ea influențată de mediul înconjurător și de circum- 
stanțele actuale - am putea avea o experienţă foarte 
diferită urmărind valurile mării în timpul unei vacanțe de 
vară petrecută cu cei dragi decât dacă am locui singuri 
într-o garsonieră rece, de Crăciun, într-un oraș în care nu 
cunoaștem pe nimeni. 


Este posibil să știm toate acestea din punct de vedere 
intelectual, și totuși ne vine greu să le traducem în reali- 
zarea că nu există un „eu” care să fie personajul principal 

al poveștii. În ciuda tuturor dovezilor, tot poate părea 
contrar a ceea ce ne dictează intuiţia, poate chiar neliniști- 
tor. Așa că tindem să ne agățăm strâns de simţul intuitiv 
al existenţei unui „eu” definit în mijlocul lururilor. Stăruim 
în a ne vedea drept centrul universului. 

Modul în care gândim, ne simțim sau ne comportăm este 
profund influenţat de lumea din jurul nostru. Nu suntem 
minţi și corpuri separate - se pare că multe aspecte ale 
fiinţei noastre fizice și mentale sunt într-o relație simbio- 
tică continuă cu alți oameni și cu mediul înconjurător. 


Studiile au arătat că dacă unul dintre prietenii noștri este 
fericit, avem cu 15% mai multe șanse să fim fericiți la rân- 
dul nostru. Dacă o persoană apropiată a acelui prieten 
este fericită (partenerul lor de viață, de pildă), avem cu 
10% mai multe șanse să fim fericiţi. Dacă un prieten de-al 
prietenului prietenului nostru este fericit, șansele noas- 
tre la fericire sporesc cu 6%. Fiecare persoană fericită din 
viața noastră crește probabilitatea noastră pentru starea 
de bine cu 9%. 


Nefericirea este, de asemenea, contagioasă, iar influența 
se extinde și către alte tipuri de sentimente și comporta- 
mente - dacă prietenii tăi sunt supraponderali, și tu ai 
mai multe șanse să fii supraponderal, iar dacă prietenii tăi 
nu fumează, îți va fi mai ușor să renunți la fumat. 


Este știut că o rețea de rude și prieteni care îţi oferă un 
sprijin social puternic este asociată cu o imunitate 

crescută la infecţii, un risc mai scăzut la afecțiuni, precum 
bolile de inimă, și o rată mai redusă de depresie 


Un studiu a examinat 103 perechi de colegi de cameră de 
la o facultate, care fuseseră repartizați împreună la înce- 
putul vieţii lor universitare în mod aleatoriu. Toţi studen- 
ţii au fost evaluați pe baza stilului lor de gândire, și cum ar 
putea acesta să-i facă mai mult sau mai puţin vulnerabili 
la depresie. În decursul următoarelor şase luni, s-a desco- 
perit că modul de gândire al colegilor de cameră a ajuns 
să conveargă - cei care locuiau cu cineva predispus la de- 
presie au devenit la rândul lor mai vulnerabili, în vreme 
ce aceia care și-au împărțit camera cu studenți mai puţin 
vulnerabili au devenit mai feriți. Acest lucru a fost tran- 
spus direct în simptome de depresie - studenții care 
aveau niveluri mai mari de vulnerabilitate la trei luni de la 
începutul testului au tins să fie mai deprimați după şase 
luni.’ 


Într-un studiu menit să evalueze influența mediului în- 
conjurător asupra felului în care ne comportăm, un grup 
de studenți a fost rugat să dea un test de atenție. Jumătate 
dintre ei au fost invitați să îl facă îmbrăcați într-un halat 
alb de tipul celor purtate de oamenii de știință, în timp ce 
cealalți au rămas cu propriile haine. Studenții care au 
purtat halat au făcut de două ori mai puține greșeli decât 
celălalt grup.* Un alt studiu a descoperit că performanța 
jucătorilor de golf amatori s-a îmbunătățit când au jucat 
cu o crosă despre care li se spusese că aparține unui 
profesionist. 


Influența este, de asemenea, trasmisă de la o generație la 
alta. Am putea să știm că riscul pe care îl avem să ne 

îmbolnăvim de anumite boli depinde de moștenirea ge- 
netică, dar noua știință a epigeneticii sugerează că riscul 
nostru ar putea fi influenţat și de comportamentul părin- 
ților şi bunicilor noștri. 


S-a demonstrat - și probabil nu este surprinzător - că 
femelele gestante de şobolan cărora li s-a administrat 
nicotină au mai multe șanse să nască pui asmatici. Cu toa- 
te acestea, odată ce au ajuns la maturitate, acei pui au fost 
la rândul lor mai predispuși la a da naștere unor pui ast- 
matici, chiar dacă cea de-a treia generație nu a fost expusă 
la nicotină - consumul de nicotină al bunicilor lor a părut 
să le influențeze vulnerabilitatea. Dacă rezultatele ar fi 
replicate în cazul oamenilor, asta ar însemna că riscul 
unui copil de a suferi de astm ar putea fi influențat de 
faptul că bunica sa fuma, chiar dacă cei doi ar putea să nu 
se cunoască niciodată. 


Fie că vorbim de stare de bine, comportament sau fiziolo- 
gie, interconexiunile sunt profunde. Cunoscând acest lu- 
cru putem deveni mai relaxaţi și putem accepta controlul 
nostru limitat asupra evenimentelor în curs. În același 
timp, ne poate oferi încrederea că orice am face și oricum 
am fi în viaţă îi afectează ( posibil și în mod pozitiv) pe 
alții și pe noi înșine. 


Consecințele „individualismului” 


Dacă acestea ar fi întrebări pur filosofice, atunci poate că 
nu ar conta prea mult. Dar asumarea unui individualism 
solid are consecinţe. Creează o nepotrivire între ideile 

noastre și realitate. Lucrurile se schimbă, și când nu sun- 
tem pregătiți pentru asta, suferim. Când ne împotrivim 
cursului vieţii - când ne plângem cu amărăciune că îmbă- 
trânim, încercăm să-i oprim pe oameni să intre sau să 
iasă din vieţile noastre sau ne atașăm de ceea ce conside- 
răm drept slujba, casa, mașina sau prietenia ideale - ne 
împotrivim naturii. 


Asumându-ne un sine singular, separat, ne deconec- 
tează în mod artificial de restul lumii. Deși continuăm să 
facem parte dintr-o dinamică complexă, gândim și ne 
simțim mai mult ca entități izolate, predispuse la singură- 
tate, la instinctul de apărare, poate chiar agresiune. În 
timp ce încercăm să ne protejăm, este posibil să ne 
înăsprim și să ne retragem în noi înșine în loc să devenim 
deschiși și să creăm legături. 


În starea aceasta, lumea noastră poate părea mică şi 
sufocantă. Spaţiul este restrâns, ceea ce înseamnă că nu 
există prea mult loc pentru a permite conștientizarea. 
Pentru că sfidează realitatea, această înăsprire, izolare și 
închidere necesită o energie considerabilă pentru a fi 
susținută. Necesită activarea constantă a mecanismelor 
de luptă sau fugă, care sunt pregătite să considere schim- 
barea ca pe o amenințare și să acționeze în consecință. 


Când negăm felul în care se influențează lucrurile 
reciproc, ne asumăm o grea povară a responsabilității. 
Dacă tot ce apare din experiența noastră este „eu”, atunci 
nu mai e decât un pas până să ne judecăm singuri și să ne 
învinovățim pentru tot ceea ce ni se întâmplă. 

Poate ajunge să ni se pară cu desăvârșire „vina mea” 
când apar gânduri și senzaţii neplăcute, când ne îmbolnă- 
vim ori ne-am dezvoltat obiceiuri comportamentale sla- 
be, în loc să fie rezultatul nenumăratelor cauze și condiţii, 
dintre care unele nu ţin de controlul nostru. 


Când ne confruntăm cu circumstanţe dificile, putem 
deveni foarte critici cu noi înșine, pretinzând să rezolvăm 
lucrurile fără ajutorul nimănui. Am putea să demarăm tot 
felul de planuri dure de dezvoltare personală, care în rea- 
litate nu fac decât să tragă tolbe întregi de „săgeți numă- 
rul doi” în propria noastră direcție. Putem deveni obsedați 
de noi înșine, împotmoliţi în ceea ce e în neregulă cu noi, 
lucru care ar putea chiar să ne sporească nefericirea: s-a 
demonstrat că oamenii care folosesc mai des cuvintele 
„eu” sau „mine” în sesiunile de terapie au mai multe șanse 
să fie deprimați.s 


Și deși încercăm cu disperare să ne schimbăm, ipote- 
za permanențţei, a sinelui ca identitate solidă ar părea să 
excludă posibilitatea de schimbare. Dacă gândurile, sen- 
zațiile, diagnosticele sau comportamentele curente re- 
prezintă cine suntem noi în esenţă, atunci în mod sigur 
există slabe speranțe, sau deloc, pentru schimbare - sun- 
tem blocați. În cazul acesta, de ce să ne mai străduim să 
ne transformăm? Este un scenariu destul de sumbru. 


Așa că ar putea părea supărător că nu există un „eu” în 
centrul fiiinței noastre, dar în realitate este chiar o veste 
foarte bună. După cum a spus filosoful taoist Wu Wei Wu: 
„De ce ești nefericit? Pentru că 99,9 % din ceea ce crezi și 


166 


Cum dăm drumul strânsorii 


ceea ce faci este pentru tine însuți — și nu există așa ceva.” 
Nu suntem indivizi separați, rigizi în obiceiuri și opinii, iar 
această realizare poate deveni o uriașă ușurare. 


Ce se întâmplă când „eu” renunţă la „mine”? 


Dacă putem accepta că lucrurile sunt într-o continuă 
schimbare, și că nu suntem identități singulare, indepen- 
dente, invariabile, care sunt implicaţiile? În primul rând, 
acest lucru înseamnă că nu deținem complet controlul — 
oricât de mult ne-am strădui, nu le putem ordona corpuri- 
lor noastre sănuîmbătrânească sau să nu se îmbolnăvească, 
și nu putem decide pur și simplu să fim fericiţi în orice 
împrejurare ori preveni gânduri sau senzaţii nedorite. 


Nu deținem complet controlul nici asupra mediului 
nostru înconjurător: de la vremea neplăcută la oamenii 
pe care îi găsim dificili, există aspecte din lumea noastră, 
fie ea internă sau externă, pe care nu avem puterea să le 
transformăm. Există o șansă pentru practicarea cooperării: 
acceptând lucrul acesta, ne putem opri în parte conflictul 
interior cu părțile inevitabile din viața noastră pe care nu 
le agreăm prea mult. Putem înceta să le mai luăm așa de 
mult în serios. 


Este, de asemenea, o oportunitate și pentru compasi- 
une: putem accepta că nu suntem singurii responsabili 
pentru gândurile, sentimentele sau comportamentul 
nostru, care sunt, fiecare, rezultatul a mii de cauze și con- 
diții din corpul nostru, din creier, minte și din mediul 

nostru. Putem să nu ne mai învinovățim, recunoscând că 
situaţiile din viața noastră nu au fost întotdeauna alese în 
mod voluntar și pe deplin de către noi. Putem deveni mai 
blânzi cu noi înșine și, văzând că același lucru este valabil 
și pentru alții, putem deveni mai blânzi și cu ei, chiar și 
atunci când fac lucruri care nu ne plac sau cu care nu 
suntem de acord. 


În acelaşi timp, putem recunoaşte că nu suntem 
complet împotmoliți. Dacă suntem o gamă de procese în 
continuă schimbare, și nu o singură entitate solidă, atunci 
doar pentru că lucrurile sunt dificile nu înseamnă că sun- 
tem fundamental distruși. Indiferent care sunt probleme- 
le noastre, găsim spaţiu de manevră. Creierul ni se poate 
schimba, mintea ni se poate schimba, viaţa ni se poate 
schimba. Indiferent ce se petrece acum, fie ele lucruri 
plăcute sau neplăcute, putem fi siguri că sunt pe cale să 
devină altceva. 


Faptul că acceptăm că situaţiile care nu sunt atât de 
simple sau fără soluţie pe cât ne imaginam le poate face 
mai ușor de confruntat, chiar și în mijlocul unei grele în- 
cercări. Recunoscând că există o mulțime de aspecte pen- 
tru orice circumstanță, putem începe să vedem unde este 
spațiul de manevră - unde avem oarecare influență pentru 
a realiza schimbări avizate. Ne putem da seama mai ușor și 
unde este mai bine să lăsăm lucrurile așa cum sunt. 


Cunoscând și acceptând realitățile momentului pre- 
zent, alegem o relație rezonabilă cu lucrurile așa cum 
sunt ele. S-ar putea să nu avem un control complet asupra 

vieţii noastre, dar explorând conştientizarea - recunos- 
când unde se află alegerile noastre — ne putem folosi ener- 
gia în mod eficient, și influența evenimentele în mod util. 


Cât privește ceea ce nu putem controla, am putea să 
ne deschidem către minunăţia vieţii, realizând că nu sun- 
tem decât o mică parte dintr-un univers imens, interco- 
nectat (poate chiar universuri), despre care în realitate 
cunoaștem foarte puţine lucruri. Am putea să ne permi- 
tem să fim uimiţi că suntem aici - capabili să ne trăim în 
mod conștient viaţa, cu lucrurile plăcute și neplăcute 
deopotrivă. Să revenim la această perspectivă ne poate 
ajuta să privim și să resimţim viața în mod diferit. Ne 
aflăm într-o poziție mai bună pentru a răspunde cu 
flexibilitate. 


Această abordare prin care nu ne agățăm de nimeni 
și nimic nu înseamnă nici pe departe că încetăm să mai 
ținem la cei din jur, ci, în realitate, ne permite să-i iubim 
cu adevărat, căci iubirea noastră nu mai este condiționată 
de a fi ceea ce vrem noi să fie. Nu trebuie să ne abando- 
năm aspiraţiile: ne putem îndrepta spre ele fără să fim 
stânjeniţi de idei preconcepute sau de nevoia noastră ca 
lucrurile să se întâmple cum vrem noi. Departe de a res- 
pinge lumea lucrurilor sau a oamenilor, ne putem bucura 
cu adevărat de ei, îi putem iubi cu adevărat, fără să ne 
agățăm așa de tare de teama de a nu-i pierde. Așa cum a 
spus William Blake: „Cel ce vrea să cucerească fericirea / 
Îşi va frânge aripile/Cel ce sărută fericirea în zborul ei/ 
Trăiește de-a pururi răsăritul.” 

Cum inducem conștientizare procesului 


Este, desigur, ușor de spus și poate chiar și ușor de crezut 
ca idee, dar uneori este greu să creăm o legătură cu inima 
noastră. Nu numai că suntem obișnuiți să ne vedem pe noi 
ca „noi înșine”, dar continuăm să ne simțim ca un „eu” unic. 


Cum putem să ne acordăm cu această perspectivă de 
ansamblu? În primul rând, putem să inducem conştienti- 
zarea. În creierul tău acum există miliarde de celule care 
comunică între ele, în timp ce oxigenul circulă prin corpul 
tău, ajutând fiecare parte din forma ta fizică (formată de 
și mai multe miliarde de celule) să te mențină în viaţă și 
în stare de funcționare. 


Toate acestea se întâmplă fără alegerea ta conștien- 
tă, și totuși, totul se petrece ca parte vitală a experienţei 
în continuă schimbare de a fi „tu”. Atâtea evenimente, 
atâtea aspecte, atâtea schimbări: toate te reprezintă pe 
„tine”, și totuși, atât de multe se petrec fără „tine”. Când 
realizezi asta, conceptul de „tine” are mai mult sens? Pu- 
tem vedea că nu suntem părțile corpului nostru sau sen- 
zațiile noastre, nu suntem gândurile noastre, nu suntem 
amintirile noastre, poveștile noastre de viață și nu sun- 
tem depresia, anxietatea, furia sau durerea noastră. Deși 
fiecare aspect al experienței noastre formează o parte a 
procesului în continuă schimbare pe care ne place să-l 
numim „eu”, niciunul dintre ele nu trebuie să definească 
ceea ce suntem. 

Putem observa cât de ușor putem regresa spre afir- 
mații ferme, posesive, categorice precum „Întotdeauna 
mă doare ceva” sau „Sunt o persoană teribil de anxioasă” 
și să ne întrebăm „Chiar așa stau lucrurile?” Nu ar fi mai 
corect să spunem: „Simt senzaţii dureroase acum” sau 
„Tind să simt un nod în stomac când apar posibile 
ameninţări.” 


Putem remarca cum simplul fapt de a observa aceste 
experiențe demonstrează că ele nu ne reprezintă în întregi- 
me. Putem vedea că cel care observă stresul sau durerea 
nu este stresat și nu simte durere - chiar și atunci când 
apar dificultăți, există spațiu în experiența noastră care 
nu este consumat de aceste probleme, atâta timp când ne 
facem loc pentru conștientizare. 


Când experimentăm dificultățile fără să opunem re- 
zistenţă, atunci ele ar putea să nu ne afecteze atât de tare. 
Putem face față și rezista durerii mai ușor; nu este un 
obstacol în calea fericirii, deși ar putea să fie neplăcută. 
Starea noastră de bine nu mai depinde de conţinutul cir- 
cumstanţelor noastre. Este o adevărată eliberare. 


Nu trebuie să încetăm să ne mai numim „eu, sau să 
ne mai îngrijim de lucrurile din jurul nostru, dar putem 
realiza că individualitatea și posesiunile sunt convenții 
menite să fie observate și experimentate, și că această 
observare și experimentare ne eliberează să ne bucurăm 
de ceea ce suntem și de ceea ce avem. Acesta, poate, este 
adevăratul potenţial al calității de ființă umană. 

Să concretizăm experiența noastră moment cu mo- 


ment într-o „conștiență de sine” este un obicei. Exerciţiile 


convenționale de mindfulness sunt unul dintre cele mai 


bune antidoturi pentru asta - atunci când medităm, ob- 
servăm că există un flux al gândurilor, senzațţiilor și eve- 


nimenelor și că viața este alcătuită din nenumărate 
aspecte schimbătoare. 


172 


Ştiinţa mindfulness-ului și a sinelui 


Studiile neuroștiințifice asupra persoanelor care medi- 
tează par să reflecte o perspectivă diferită care vine odată 
cu starea de mindfulness. Acest lucru este sugerat de 
schimbările de activitate din rețeaua cerebrală activată 
implicit, o regiune asociată cu atenţia care, așa cum am 
menționat mai înainte, este activă la majoritatea oameni- 
lor, în cea mai mare parte a timpului. 


S-a demonstrat că atunci când această rețea este activă, 
lumea este văzută dintr-un cadru conceptual - mintea 
rătăceşte spre gânduri, planuri, crearea de poveşti, clasifi- 
care, rezolvarea problemelor și în general face interpre- 
tări despre lucrurile care se petrec — ceea ce a fost numit 
şi modul „activ”. Această rețea implicită tinde să fie activă 
atunci când privim viața dintr-o perspectivă „egocentris- 
tă”: interpretăm evenimentele din perspectiva a ceea ce 
cred „eu” despre ele - ideile, opiniile și judecățile mele - 
distanţați cu un pas de evenimentele propriu-zise.! 


Când oamenii adoptă un mod de procesare mai aproape 
de mindfulness - percepând în mod direct evenimentele 

printr-o conștientizare a momentului prezent - se activea- 
ză un set diferit de regiuni ale creierului, numite uneori 
rețeaua experiențială. Există mai puţină activitate în zona 
mediană a cortexului prefrontal și activitate sporită în 
cortexul insular (regiune cunoscută pentru implicarea în 
procesarea senzațţiilor corpului) și în girusul cingular an- 
terior (regiune asociată cu capacitate de a comuta aten- 
ţia). Activitatea în această „rețea experiențială” pare să fie 
un indicator al stării mentale de „a fi”. 


După opt săptămâni de antrenament în mindfulness, se 
pare că oamenii sunt mai capabili să-și schimbe în mod 
conștient modul de procesare de la cel conceptual la cel 
experienţial, o trecere de la a face la a fi. Acest lucru pare 
să fie reflectat de schimbările în activitatea cerebrală de 
la rețeaua implicită la cea experienţială, lucru care se în- 
tâmplă atunci când meditatorilor proaspăt antrenați li se 
cere să dea dovadă de atenţie prin mindfulness. 


Când oamenilor care nu au învățat să mediteze li se cere 
să facă același lucru, sunt mai puţin capabili să facă aceas- 
tă trecere, împotmolindu-se în rețeaua cerebrală activată 
implicit. Studiile sugerează de asemenea că rețeaua cere- 
brală activată implicit este dezactivată mai puternic în 
cazul celor cu experiență în meditație (în comparație cu 
începătorii) și că există o conexiune mai mare între regiu- 
nile creierului despre care se crede că sunt implicate în 
automonitorizare şi control cognitiv.? 


Pare să existe și mai multe dovezi conform cărora practi- 
carea mindfulness-ului stimulează modificări neuroplas- 
tice care sporesc capacitatea de a trăi în mod conștient. 
Vestea bună, care a fost împărtășită de adepţii meditaţiei 

de-a lungul secolelor și care este confirmată din ce în ce 
mai mult de studii științifice, este că ne putem antrena să 
nu ne mai bazăm pe modul implicit, trecând la o deschi- 
dere către un mod mai conștient - putem trece de la „a 
face” la „a fi”. 


Săptămâna 7: exerciţii de explorat 


+è Exersează pe rând mindfulness-ul respirației, corpu- 
lui, sunetelor, gândurilor și conștientizării imperative, 
acordându-ţi, poate, între 5 și 10 minute pentru fiecare 
parte a meditaţiei. Observă ce se întâmplă, urmărind 
cu curiozitate cum își fac apariţia și te părăsesc aspec- 
tele experienţei și ce se schimbă, dacă se schimbă 
ceva, când permiţi lucrurilor să se întâmple fără să te 
agăți de ele sau să li te împotrivești. 


+ Exersează momentul de respiro la intervale regulate și 
atunci când observi că apare stresul. Acordă atenţie 
deosebită în etapa acceptării gândurilor și senzațiilor 
- observă cum se schimbă de la un moment la altul. În 
etapa expansiunii, lasă totul să fie resimțit în conști- 
entizarea imperativă. 


è Conștientizează impermanențţa și interconectarea a 
tot ce există în viață. Observă cum oamenii, gândurile 
și sentimentele se schimbă și se influențează reciproc, 
într-o interacțiune dinamică. Pe cât posibil, fii deschis 
și lasă-te în voia circumstanțelor, abordând viața mai 

puțin dintr-o poziție de independenţă și izolare și mai 
mult dintr-un spaţiu al conexiunii și cooperării. 


+ Când lucrurile încep să devină dificile și apare stresul, 
încearcă să-ți permiţi să vezi și să simţi lucrul acesta 
ca parte din dansul existenţei. Pe cât posibil, lasă-te 
purtat de curent, conștient că atât suișurile, cât și co- 
borâșurile vieții pot suferi schimbări. Observă orice 
tipare automate de încordare, respingere și concreti- 
zare care apar în momentele de stres, și încearcă să le 
permiţi să fie simţite cu compasiune. 


+ Întâmpină cu conștienţă tendințele „individualiste”, 
încercând să transformi experienţa în ceva rigid. Arată 
interes felului în care folosești pronumele personale, 
îndeosebi în asociere cu cuvinte care te fixează pe 
tine, pe alții sau anumite lucruri în categorii aparent 
imuabile (Sunt întotdeauna deprimat/ E o persoană 
rea / De ce nu învaţă niciodată nimic nou?/ Nu se poate 
să nu fie trafic îngrozitor.) Ce se întâmplă dacă creezi o 
legătură cu o perspectivă mai curioasă, mai centrată 
pe momentul prezent (Simt o greutate în stomac și îmi 
circulă gânduri autocritice prin minte acum/ Se agaţă 
de obiceiuri vechi în momentul acesta/ Mă întreb cum 
va fi traficul azi?) Privind evenimentele cu un simț mai 
slab de fixare schimbă ceea experimentezi, sau relația 
ta cu experiența? Dacă da, în ce fel? 


* Fii interesat de efectul pe care îl are privirea lucrurilor 
dintr-o poziție de conștientizare. Când apare stresul, 
și îl observi, întreabă-te: este cel care observă stresul 

la rândul lui stresat? Sau este posibil ca observarea a 
ceea ce se întâmplă să nu facă parte din experienţa în 
sine? 


+ Alege o atitudine de mindfulness cu care să lucrezi săp- 
tămâna aceasta, urmând îndrumările din capitolul 2. 


Experiența lui Simon 


Există o idee care spune că dacă te dezbraci de toate rolu- 
rile, ca cele de părinte, soţ sau angajat, rămâi cu ceea ce 
ești. Acest lucru a avut un impact puternic asupra mea. 
Mindfulness-ul mă ajută să îmi dau seama când mă întorc 
la identificarea rolului meu, când mă atașez de ceva. Mă 
atasam de câmpul „nostru din spatele casei - cel pe care 
I-am menţionat în Capitolul 2, cel pe care s-ar putea să se 
construiască ceva. În parte problema este că, fireşte, nu 
este câmpul nostru! Aparține altcuiva și noi avem norocul 
să-l putem privi. Mă identificam cu câmpul, deși „bărbatul 
cu priveliște” nu este cu adevărat ceea ce sunt. 


Mindfulness-ul mă ajută să aud micile semnale de 
alarmă când simt că mă ataşez de ceva, sau când am o re- 
actie bazată pe o identificare, sau mi se ameninţă o identi- 
ficare. Semnele în aceste cazuri sunt intensitatea, tensiunea, 
supărarea sau furia. Mindfulness-ul îmi amintește că există 
moduri diferite de a face faţă lucrurilor. 


Experienţa lui Ann 


In mintea mea, am rolul ăsta în care sunt primul copil și 
nepoata cea mai mare. Nu e neapărat și felul în care mă 

văd alţii, dar pentru mine a însemnat că a trebuit să mă com- 
port într-un anume fel și a trebuit să fiu acea persoană - cea 
care este întotdeauna calmă și se descurcă pe timp de criză. 


Dar n-am putut să fac fată întotdeauna acestui rol; nu 
așa m-am simțit înăuntrul meu. Nimeni nu mi-a spus vreo- 
dată că trebuia să-mi asum rolul, dar în mod inconștient 
asta alegeam. Mi-am asumat rolul și în realitate nici nu 
voiam să o fac uneori - îmi venea să tip la toată lumea să 
mă lase în pace! 


În parte, îmi place acest rol, dar îmi dau seama acum 
că aveam nevoie de sprijin să nu fiu cea care să deţină în- 
totdeauna controlul. Am fost absorbită complet de acel rol. 
Mă simțeam foarte singură și era o mare sursă de stres. 
Până și munca mea a fost ceva ce am făcut pentru a căpăta 
o identitate. 


Experienţa lui Andy 


Practica mindfulness-ului schimbă experiența a ceea ce 
sunt „eu” Suntem suma experienţei noastre, o colecţie de 
molecule și toate tipurile de programări care se dezvoltă. 
Avem acestă calitate similară elementelor biochimice, dar 
consider că avem posibilitatea de a alege, până într-o anu- 
mită măsură. 

Este foarte util să fim conștienți de dorințele și de 
poftele noastre, precum și de ceea ce tindem să evităm, 
pentru că acest lucru ne oferă o înțelegere mai profundă a 
mecanismelor care ne fac să funcţionăm ca ființe umane. 

Înțelegerea proceselor şi reacţiilor din noi înșine ne poate 
oferi o perspectivă mai profundă asupra impactului pe 
care îl au lucrurile asupra noastră și a felului în care 
reacţionăm. 


Circumstanţele noastre ne vor dirija într-o anumită 
măsură, dar adesea putem face ceva diferit dacă vrem. Am 
învățat să gândim așa cum o facem din experienţele trecu- 
te, dar nu trebuie să ne împotmolim în aceste tipare. Unde 
vom ajunge în viitor și felul în care vom ajunge acolo de- 
pinde foarte mult de cum avem grijă de noi aici și acum. 
Ajungi să înţelegi lucrurile acestea în meditație. 


Sunt unele lucruri de care am reușit să scap pentru că 
relaționez cu ele într-un mod diferit. De pildă, anxietatea 
pe care o ai atunci când străbaţi camera cu o ceașcă de 
cafea în mână. Aș putea gândi: Duc ceașca asta de cafea 
și-mi tremură mâna, iar lumea mă va vedea ca pe o per- 
soană slabă. Dar stai puţin: Dacă îmi tremură mâna și sunt 
ușor nervos când intru într-o încăpere, nu e asta o experien- 
tă umană normală? Chiar mă face asta o persoană slabă? 
Așa că acum aș putea gândi: Ei bine, dacă-mi tremură puţin 
mâna, nicio problemă. Și atunci, mâna nu-mi mai tremură. 
Permițându-mi să fiu așa cum sunt, deja mă ocup de 
problemă. 


Experienţa lui Catherine 
Uneori încerc să mă încadrez în câteva categorii. Îmi spun: 


„Asta sunt eu și asta fac; Nu am voie să fac altceva.” Ne 

facem o imagine despre noi înșine și despre ceea ce putem 
sau nu să facem - despre lume și felul în care relaționăm cu ea. 


Timp de circa zece ani, am crezut că vreau să fiu mai 
organizată. Vreau să fie totul în ordine, să am o rutină și un 
jurnal, să deţin controlul și să știu tot ce se întâmplă. Am 
crescut în case dezordonate și am ajuns să fiu considerată 
drept cea ordonată. Dar m-am întrebat dacă încerc să mă 
forțez să fiu într-un anume fel ca o strategie de a face față 
situaţiei - în realitate, pot fi mai intuitivă, mai creativă și 
mă pot lăsa „în voia curentului” 


Așa că, în loc să încerc să fiu organizată într-un mod 
foarte rigid, învăţ cum să am încredere. Asta înseamnă să 
observ prin mindfulness cum să simt și ce senzaţii am. Să 
mă gândesc Ce mi-ar plăcea să fac azi? în loc de Ce ar tre- 
bui să fac? sau Trebuie să mă ţin de ce am hotărât, chiar 
dacă am o durere de cap și sunt foarte epuizată. Înseamnă 
să te lași în voia lucrurilor și să renunțţi la control. 


SUMAR y 


+è Nu există nimic în lumea din jurul nostru care să nu fie 
într-o continuă schimbare. 


* Nu putem să definim cu precizie „sinele”, în sensul 
unei entități independente, definitive, constante. Exis- 
tăm, dar nu în modul în care ne imaginăm de obicei. 


+è Ceea ce numim „eu” este un mănunchi de tendinţe, 
într-un proces continuu, care își schimbă în mod sub- 
til forma, în funcție de cauze și condiţii. 

* Stresul izvorăște din încercarea noastră de a ne agăța de 
lucrurile de neatins și de a rezista în fața irezistibilului 
- când vom accepta că lucrurile sunt impermanente 
(efemere), că nu există o natură de sine esenţială, vom 
fi liberi să trăim în conformitate cu realitatea. 


* Studierea creierului meditatorilor pare să reflecte 
transformarea modului de a vedea lucrurile, transfor- 
mare care se petrece atunci când ne deschidem către 
o perspectivă cu mai mult mindfulness. După opt săp- 
tămâni de antrenament în mindfulness, oamenii sunt 
mai capabili să-și schimbe în mod conștient modul de 
procesare de la cel conceptual la cel experienţial. 


+è Exerciţiile convenţionale de mindfulness sunt unul 
dintre cele mai bune antidoturi pentru asta - atunci 
când medităm, ne transformăm perspectiva, care ne 
poate oferi o ușurință în a ne trăi viața. 

ALEGEREA 


„Exersează să nu faci nimic, și lucrurile se vor așeza de la sine.” 


LAO-TZU 


Capitolul 8 


Acţiunea specifică stării de 
mindfulness 


„Calitatea acțiunii tale depinde de calitatea fiinţei tale.” 
THICH NHAT HANH 


Cu cât putem să ne armonizăm mai mult în mod senzorial, 
cu atât ochii noștri, urechile, nasul, mintea, gustul și simţul 
tactil vor simți mai bine acţiunea potrivită pe care să o 
urmeze. Având spațiu să respirăm, putem descoperi că sun- 
tem capabili de acţiuni competente, fără să fim nevoiţi să 
ne străduim. 


Atunci când cumpărăm un gadget nou, ne așteptăm 
să includă un set de instrucțiuni. Chiar și cu acestea în 
mână, ne așteptăm de obicei să ne ia un timp până ne 
familiarizăm cu achiziția noastră. Suntem pregătiți să in- 
vestim timp și energie pentru a învăța cum funcționează 
produsul pentru că înțelegem că asta îl va face mai ușor 
de folosit. 


Mindfulness 


Cu toate acestea, câți dintre noi adoptă o atitudine si- 
milară pentru minte și corp? lată că avem una dintre cele 
mai uimitoare tehnologii din universul cunoscut și, cumva, 
noi ne gândim că ne dăm noi seama cum funcționează pe 
măsură ce înaintăm. Sigur, există o mulțime de feluri dife- 
rite de sisteme de educaţie și de programe de training, dar 
cele mai multe dintre ele sunt adaptate pentru asimilarea 
informațiilor şi executarea sarcinilor. Este ca și când am 
încărca un software pe hard drive-ul unui computer fără să 
ne familiarizăm cu sistemul de operare. 


Cum să gestionăm bine mintea și corpul 


În antrenamentul pentru mindfulness, ne concentrăm pe 
buna gestiune a minţii și corpului. Ne familiarizăm cu 
funcționarea proceselor noastre interne, văzând părțile 
și tiparele lui cu o privire ageră, deschisă. Prin acest proces 
de observare liniștită, putem remarca ce anume conduce 
către o stare de bine și ce nu. 


Concomitent, ne antrenăm să lucrăm mai competent 
cu ceea ce descoperim. Ne exersăm cu blândețe mușchiul 
atenţiei revenind atunci când ne rătăcește mintea, și exer- 
săm cum să rămânem prezenți, fără să urmăm sau să 
respingem impulsurile care duc către acțiune inutilă. Ne 
conectăm și ne întoarcem atenţia către experienţa vieții. 


Poate părea că nu facem mare lucru atunci când 
exersăm, dar multe se pot schimba în nemișcare. Reali- 
zăm un fel de alchimie internă. In timp, antrenamentul 


184 


Acţiunea specifică stării de mindfulness 


pentru mindfulness ne poate deschide către o transfor- 
mare radicală de perspectivă, aceasta ducând la rândul ei 
către un nou mod de a fi în lume. 


Sună oarecum magic — și din anumite puncte de ve- 
dere este, căci adevărul este că nu cunoaștem multe des- 
pre acest lucru remarcabil pe care-l numim conştiență. În 
plus, este în spiritul unei bune cercetări științifice. Subiec- 
tul studiului suntem „noi”, împreună cu relația noastră cu 
lumea în care trăim, și întreprindem acest experiment 
dintr-o poziţie de conștiență. Cultivându-ne înțelegerea, 
învăţăm să trăim mai eficient. 


Poate fi tentant să venim la antrenamentul pentru 
mindfulness și să sperăm să aflăm o mulțime de tehnici 
care să ne ajute să gestionăm situații specifice. Care este 
metoda potrivită de a te purta cu un părinte sau cu un 
copil, sau pentru a face alegerea potrivită în carieră, sau 
pentru a ține în frâu depresia? Desigur, există metode de a 
aborda aceste situaţii cu îndemânare, dar dacă ne antre- 
năm să lucrăm cu mintea și corpul, învățând cu adevărat 
cum funcționează cel mai bine, putem aplica cele învăţate 
în orice circumstanţe, fără să avem nevoie de un nou set de 
intrucțiuni de fiecare dată. Mindfulness-ul nu se învaţă în- 
dopându-ne cu informaţii sau forțându-ne să fim ceva ce 
nu suntem. Acesta vine din deschiderea noastră către o 
transformare a felului în care experimentăm lucrurile. 


Studiile sugerează că mindfulness-ul poate fi de ajutor 
într-o gamă largă de circumstanţe educaționale și vocaţio- 
nale, ajutându-ne, de pildă, să ne menţinem atenția și 

performanţa atunci când ne confruntăm cu o muncă solici- 
tantă,! să ne protejăm cariera profesională împotriva epu- 
izării şi a pierderii empatiei?, și să faciliteze starea de bine, 
atenţia și performanţa în rândul studenţilor: Aceste beneficii 
deosebit de practice ar putea fi în parte motivul pentru care 
antrenamentul pentru mindfulness a fost introdus în multe 
școli și universități, companii și alte cadre organizaționale. 


Oameni care se confruntă cu multe tipuri de dificultăți 
găsesc utilă starea de mindfulness. Au existat rezultate 
pozitive din studii la care au luat parte oameni care sufe- 
reau de stres posttraumatic, de paranoia, de sindromul 
colonului iritabil, insomnie, astm, fibromialigie, tinitus, 
tulburare bipolară, singurătate și stresul de a avea grijă 
de cineva, procum și în multe alte situaţii. Par să fie puține 
circumstanţe în care practicarea conștientizării să nu ajute, 
iar mindfulness-ul este acum o opţiune la care specialiștii 
în domeniul medicinii apelează pentru a-i sprijini pe oa- 
menii cu care lucrează. 


Cu toate acestea, în fiecare dintre aceste cazuri 
schimbările par să vină ca rezultat al faptului că oamenii 
învață practici și atitudini de bază, precum cele pe care 
le-am explorat împreună, și apoi aplică cele învățate în 
viața lor. Aceasta pare să fie cea mai bună cale de a abor- 
da antrenamentul, căci, de cum încercăm să ne folosim de 
mindfulness pentru a rezolva probleme specifice, sau să 
le încadrăm într-un anumit set de circumstanţe, ne înde- 
părtăm deja de momentul prezent, concentrându-ne asu- 
pra rezultatelor viitoare. 

O abordare orientată către rezolvarea problemelor 
este uneori contraproductivă, întrucât poate crea sau 
sublinia o nepotrivire între circumstanţele noastre actuale 
şi obiectivele pe care dorim să le atingem. În loc să încer- 
căm să obținem un număr prestabilit de rezultate, antre- 
namentul pentru mindfulness ne ajută să înțelegem și să 
lucrăm cu mai multă pricepere cu experiența umană pro- 
priu-zisă. Dacă putem face asta, atunci nu există mai multe 
șanse să genstionăm lucrurile mai bine oricum? 


Acţiune fără efort 


Asta nu înseamnă că acțiunea nu va avea loc. Cu puţin 
spaţiu ca să putem respira, am putea descoperi că acțiu- 
nea competentă își face apariția, dar poate fără să fim 
nevoiţi să ne străduim. Încetinind pasul şi ascultând ceea 
ce numim uneori „mintea înțeleaptă” - înțelegerea care 
vine atunci când ne conectăm cu mintea și corpul - s-ar 
putea să ne trezim atrași către schimbări. 


Câteodată, cea mai bună acțiune este să nu întreprin- 
dem nicio acţiune (sau nu încă). În anumite momente, am 
putea să nu ne simțim pregătiți pentru un anumit plan de 
acțiune, deși ne-ar plăcea să îl urmăm. Și acest lucru este 
în regulă - nu trebuie să acționăm prematur sau să încer- 
căm să fim perfecţi. Câteodată trebuie să așteptăm să mai 
evoluăm și să ne mai dezvoltăm. 

Am putea avea nevoie să exersăm să acceptăm ceea 
ce nu putem schimba (sau nu putem schimba încă) și să 
vedem ceea ce există acum într-o nouă lumină. Transfor- 
mările pe care le fac oamenii pe măsură ce practică mind- 
fulness-ul sunt adesea mici, dar în timp pot totaliza 
transformări mai mari. Fără să fim nevoiţi să ne facem 
planuri mărețe sau să forțăm schimbări majore, putem 
păși pe calea către fericire și înțelepciune. Conștientizarea 
tinde să ne conducă spre circumstanțe mai sănătoase și 
spre reacții mai sănătoase la acele circumstanţe. Pe mă- 
sură ce resimțim o mulțumire mai mare, urmăm o cale 
sinuoasă, virtuoasă şi ascendentă către o stare de bine. 


Cum să menţinem calea sinuoasă 


Această transformare către mulțumire poate fi menținută, 
chiar și atunci când încep să apară greutăți. După antre- 
namentul pentru mindfulness, emoțiile dificile intervin 
mai puţin când oamenii sunt rugați să reacționeze rapid 
la evenimente - sugerând că sunt mai puține șanse să fie 
îndepărtați de provocările vieții de la calea pe care au 
ales să o urmeze. Pe parcurs, vor fi de asemenea mai 
multe șanse să arătăm compasiune pentru noi înşine“ 
ceea ce, potrivit studiilor, este un factor-cheie pentru sta- 
rea de bine. 


In timp ce starea sufletească proastă tinde să condu- 
că la aceleași lucruri, antrenamentul pentru mindfulness 
oferă o contragreutate. Este asociat cu o intensificare a 

experienţei și a aprecierii emoțiilor plăcute și o mai mare 
capacitate de a lua parte la activităţi care intensifică acele 
emoţii. După antrenamentul pentru mindfulness, sunt 
mai multe șanse ca oamenii să își amintească stimulii 
plăcuți, iar această schimbare este asociată cu depresie și 
anxietate scăzute, și un sentiment mai profund de stare 
de bine.” Nu doar că sunt mai capabili să gestioneze expe- 
riențe dificile, dar sunt și din ce în ce mai capabili să le 
aprecieze și să fie remontați de cele plăcute. 


Prin mindfulness, devenim mai armonizaţi cu lucru- 
rile bune din viața noastră și ne simțim mai bine în pri- 
vinţa circumstanțelor care ne aduc mai multă fericire. Să 
lucrăm cu lucrurile dificile și să le apreciem pe cele bune 
- acestea sunt fundamentele rezilienței. Cu asemenea 
calități, ne orientăm către atitudini care sprijină și perpe- 
tuează traiul competent. 


Mai presus de reducerea stresului 


Oamenii descoperă adesea că starea de mindfulness con- 
tribuie la o viață la care nu se așteptau. Poate că voiau să 
urmeze un curs de mindfulness pentru a reduce stresul, 
iar apoi au descoperit că acea călătorie trece dincolo de 
simpla calmare și relaxare. Se pomenesc angrenați într-o 
continuă comunicare deschisă cu viața, acceptând că des- 
tinaţia este necunoscută și descoperind mulțumire sufle- 
tească în suferința, magia și plăcerea călătoriei, cu toate 
suișurile și coborâșurile ei inevitabile. 

În antrenamentul pentru mindfulness, ne investim 
toată energia în momentul prezent, și îi permitem acestu- 
ia să fie ghidul nostru pentru următorii pași. Cu cât ne pu- 
tem acorda mai mult din punct de vedere senzorial, cu atât 
mai mult vom avea ochiul, urechea, nasul, mintea, gustul și 
simțul tactil formate pentru cea mai potrivită acțiune de 
urmat. Mindfulness-ul este asociat cu o mai mare autono- 
mie și capacitate de a face alegeri decisive, precum și un 
mai mare angajament pentru comportamente valoroase.’ 


Teme care transformă - grija și 
compasiunea 


Pentru că mințile, corpurile și circumstanţele noastre 
sunt toate unice, nu există o singură cale de urmat pentru 
noi toți către mindfulness. Cu toate acestea, atunci când 
începem antrenamentul pentru mindfulness, par să se 
evidențieze câteva teme comune. În primul rând, atunci 
când ne antrenăm să ne îngrijim corespunzător pe noi 
înșine, suntem atrași de obicei spre schimbări care spriji- 
nă acest lucru. Asta poate însemna să avem grijă de cor- 
pul nostru, mâncând mai sănătos de pildă, sau să facem 
mai multe exerciţii fizice, ambele fiind asociate cu un 
grad mai mare de mindfulness.!! Sau poate însemna să ne 
schimbăm obiceiurile din viaţa de zi cu zi: să renunțăm la 
fumat sau să privim mai puțin la televizor, să spunem, să 
ieșim cu prietenii mai des sau să urmăm un curs pentru a 
deprinde lucruri noi. 

Am putea începe să căutăm sau să ne pregătim pen- 
tru o slujbă mai mulțumitoare, sau să descoperim că in- 
vestim mai mult timp, mai mulți bani și mai multă energie 
în cauze care ne inspiră. Am putea alege să mergem pe jos 
când putem, în loc să mergem cu mașina, poate urmând o 
rută care ne permite să ne bucurăm că suntem în mijlocul 
naturii. 


Am putea face mici schimbări mentale de atitudine, 
cum ar fi să ne reamintim nouă înșine să apreciem micile 
și marile minuni ale vieţii. Am putem să descoperim că 
observăm evenimentele și interacțiunile plăcute care au 
loc în fiecare zi. Sau s-ar putea să ne concentrăm mai puţin 
asupra banilor și bunurilor materiale ca mod de a căuta 
fericirea - s-a demonstrat că oamenii mai conștienți sunt 
mai puțin materialiști și mai puțin concentrați pe imagi- 
nea și pe statutul lor social, un mod de a vedea lucrurile 
care este asociat cu starea de bine.1? 


Mindfulness-ul ne învață de asemenea să avem compa- 
siune. Pe măsură ce exersăm cum să fim blânzi cu noi în- 
șine, acea atitudine mentală pare să se extindă în mod 
natural și asupra altora. Pe măsură ce ne determinăm 
mintea să fie îngăduitoare (acceptând faptul că mintea 
rătăcește și recăpătându-ne atenţia), ea tinde să înceapă 
să arate îngăduință pentru orice persoană sau orice lucru 
care îi atrage atenția. 


Cunoscând profund tiparele minţii și corpului, pu- 
tem înțelege mai bine conflictele altora. Adânc înăuntrul 
nostru, realizăm greutățile împărtășite ale condiţiei 

umane și însăși această înțelegere poate fi tămăduitoare, 
și nu doar pentru noi înșine. Acesta ar putea fi motivul 
pentru care, într-un studiu efectuat de terapeuțţi în deve- 
nire, clienții meditatorilor au experimentat o reducere 
mai mare a simptomelor? În mod similar, angajaţii şefi- 
lor cu mai mult mindfulness resimt o mai mare stare de 
bine, și prestează mai bine la locul de muncă.!* 


Apreciind cum ajung să fie distorsionate percepțiile, 
înțelegem mai bine cum apar conflictele. Cu ajutorul abili- 
tăților unei viziuni clare ce se dezvoltă în noi, putem deve- 
ni mai competenți în comunicarea și comportamentul 
nostru. Putem realiza că una dintre cele mai bune căi către 
fericire este să le oferim altora compasiunea noastră. 


Asta nu înseamnă să cedăm în fața oricăror pretenții 
nerezonabile - ba chiar adesea cel mai bun mod de a ne 
arăta compasiunea este să ne menţinem pe poziție - dar 
o putem face oare cu blândețe? Pe măsură ce atitudinea 
noastră de grijă îi influențează pe cei din jurul nostru, nu 
avem noi oare mai multe șanse să ne încredem și să dăm 
dovadă de grijă și pentru noi înșine? Cercetările par să 
sugereze că comportamentele cooperative sunt contagi- 
oase.!5 Aceasta este calea spre o stare de bine colectivă. 


Resimțind sinele definit, izolat ca pe o iluzie, desco- 
perim în mod natural că am pornit pe un făgaș menit să 
aducă beneficii întregului, în loc să fie numai pentru mine. 
Nici măcar nu avem nevoie să ne fie întoarsă această ge- 
nerozitate pentru a resimţi beneficiile bunăvoinţei - stu- 
diile au descoperit că actul de a oferi bani altora îi face pe 

oameni mai fericiți decât dacă i-ar cheltui pentru ei în- 
șiși.1* O atitudine altruistă este suficientă pentru a aduce 
beneficii fericirii și sănătății." 

Am putea decide mai activ și mai explicit să cultivăm 
o gamă de moduri de abordare conștiente. Am putea alege 
să exersăm să fim veseli, poate intenționând să zâmbim 
mai des. Zâmbetul, se pare, duce la o recuperare mai rapi- 
dă în urma situaţiilor stresante, la un ritm cardiac mai 
scăzut și la o stare de spirit mai bună, precum și la o inten- 
sificare a senzațiilor plăcute. Am putea prefera să evităm 
bârfele, cinismul, încăpățânarea sau atitudinile critice. 


Am putea decide să ținem un jurnal al recunoștinței 
noastre, notând în el în fiecare zi lucrurile pe care le apre- 
ciem. S-a demonstrat că această practică îmbunătățește 
starea de spirit, fericirea și multumirea în viață, scăzând 
simptomele depresiei.!? Sau am putea decide să petre- 
cem mai mult timp plimbându-ne prin spații verzi, bucu- 
rându-se de beneficiile exerciţiului fizic și conectându-ne 
plini de admirație cu lumea uimitoare în care trăim - un 
alt obicei corelat cu starea de bine.% 


Am putea alege să ne expunem mai puțin situaţiilor 
deprimante și dure. Am putea decide să citim sau să pri- 
vim știrile un pic mai puțin, știind că expunerea repetată 
la situațiile dramatice selective și predominant negative 
din titlurile de ultimă oră va alimenta deopotrivă emoţiile 
neplăcute și distorsiunile cognitive care le pot perpetua. 
În același timp, am putea descoperi că suntem înclinați să 
ne străduim să schimbăm situațiile și sistemele nedrepte 

care provoacă suferință. Favorizând în mod conștient 
practici și atitudini care duc la o stare de bine colectivă, 
ne exersăm o perspectivă înţeleaptă și iubitoare, pe care 
le-o oferim și celor din jur. 


Traiul etic 


Asta înseamnă să devenim înclinați către traiul etic. Sta- 
rea de mindfulness nu apare pur și simplu într-un vid 
lipsit de valori. În unele tradiţii, practicarea meditaţiei 
începe abia după ce cursantul a petrecut timp cultivând 
conduita care o va face cel mai eficientă. Aceasta ar putea 
include să ne angajăm să protejăm viaţa, să cultivăm ge- 
nerozitatea, să avem o conduită bună în familie, relaţii 
bune cu prietenii și la locul de muncă, să avem un discurs 
sincer, inspirator și non-violent, și să nu consumăm decât 
mâncare, băutură și mass-media non-toxice.2! 


Etica specifică stării de mindfulness vine nu dintr-o 
perspectivă ideologică sau morală, ci din înţelegerea faptu- 
lui că felul în care trăim ne afectează starea mentală și pe 
cea a corpului și, prin urmare, și capacitatea de a fi fericiți 
și de a avea relaţii profunde. Este dificil, dacă nu chiar im- 
posibil, să cultivăm starea de mindfulness dacă continuăm 
să ne investim energia în activități dăunătoare. Puțin mind- 
fulness nu va face mare diferență când motivaţia și prac- 
tica generale constau în lipsa de prezenţă conștientă 
- continuând să exersăm gânduri și comportamente ina- 
bile, ne vom consolida obiceiuri nefolositoare. 


194 


Acţiunea specifică stării de mindfulness 


Vom fi, de asemenea, mai predispuși spre a cădea 
pradă consecinţelor acțiunilor noastre, accentuând și 
mai mult stresul. Probabil că nu ne vom simţi atât de 
bine, și nici cei din jurul nostru. Cu o minte și o viață lip- 
site de echilibru, vom fi predispuși la decizii proaste care 
nu fac decât să ne afunde și mai mult în probleme. 


Dacă putem folosi conștientizarea în slujba compor- 
tamentului etic, antrenamentul nostru ne poate ajuta să 
ne croim drum, într-o stare de mindfulness, prin orice 
domeniu al vieții noastre. Acordându-ne cu natura și cu 
efectele gândirii, sentimentelor și acţiunilor noastre și 
cultivând consecvențţa și spaţiul de a ne abține de la fapte 
inabile și deschizându-ne spre și încurajând alegerile mai 
înțelepte, devenim liberi să observăm ce anume duce la o 
viață fericită și primim instrumentele necesare pentru a 
o crea pentru noi și pentru cei din jurul nostru. 


Știința pare să arate că fericirea este alimentată de 
anumite acțiuni, cum ar fi: să facem exerciţii fizice, să ne 
dedicăm studiului neîntrerupt, să cultivăm legături sociale 
puternice şi să dăm dovadă de generozitate.?? Experimen- 
tând cu aceste abordări în mod conștient, și observând 
ceea ce se petrece, le putem testa în laboratorul vieții. 


Ne afectează felul în care avem grijă de corpul și de 
mintea noastră starea de bine? Noi și alţii ne simțim și 
răspundem oare mai bine atunci când suntem mai bine- 
voitori? Când trăim, muncim şi comunicăm dintr-o 
perspectivă mai plină de compasiune, duce asta către 
circumstanţe mai bune? Ne ajută în relaţiile noastre? 

Abordând sugestiile pentru un trai etic mai curând 
ca pe niște invitații spre a fi explorate, decât ca pe niște 
reguli care trebuie urmate, ne permitem să ne acordăm și 
să răspundem cu sentimentul unui scop profund, în loc să 
o facem prin prisma tiranului intern care încearcă să ne 
țină în frâu spunând ce „ar trebui” și „n-ar trebui” să fa- 
cem. Pe lângă faptul că ne eliberează din tirania judecății 
de sine, în care ni se impune o perspectivă asupra a ceea 
ce este bine și rău prin învinovăţire și rușine, această 
abordare mai blândă ne oferă o şansă mai mare de a ne 
îndeplini aspiraţiile, pentru că provine din și a fost testa- 
tă prin propria noastră experienţă. 


Exercitiu: Moment de respiro în trei pași, 
cu un pas de acţiune 


Am exersat momentul de respiro în trei pași ca o cale dea ne 
acorda la momentul prezent și de a lucra cu gândurile, senzaţi- 
ile și circumstanţele dificile. Poate fi explorat și ca primul pas 
către acțiunea abilă. 


Mai întâi, să ne reamintim cei trei pași ai momentului de respi- 
ro, aşa cum i-am exersat până acum. 


Pasul întâi: Acceptă 


Adoptă o poziție încrezătoare, grațioasă și demnă și acordează-te 
cu experienţa ta - cu gândurile și senzațiile așa cum se petrec 
ele acum. Permite-le să fie cunoscute, fără să fii nevoit să faci 
ceva în privinţa lor. 

Pasul al doilea: Adună-te 


Dă drumul gândurilor și senzaţiilor, și concentrează-ţi atenţia 
asupra respirației. Urmărește un timp inspiraţiile și expirațiile. 


Pasul al treilea: Extinde-te 


Deschizându-te către un câmp mai larg, lasă fenomenele inter- 
ne și externe să fie cunoscute în conştientizarea imperativă. 
Exersează să fii pur și simplu alături de ceea ce este, renun- 
țând la judecăţi și revenind la spaţialitate când atenţia se foca- 
lizează către un obiectiv mai mic. 


Pasul acţiunii 


În acest punct, există mai multe opţiuni pe care le-am putea 
explora. 


Pasul patru (a) 


Odată ce-ai trecut în starea de mindfulness, observă schimbări 
în perspectiva ta. Ar putea fi suficient să experimentezi lucru- 
rile dintr-o poziţie de conștientizare, susținându-te cu ajutorul 
mindfulness-ului respirației. Sau poţi exersa o conștientizare 
mai deschisă, observând gândurile ca simple gânduri, senzaţi- 
ile ca senzații și circumstanțele ca parte din cursul mereu 
schimbător al evenimentelor din viață. Ai putea să-ți reamin- 
teşti în sinea ta că „va trece și asta”. Poate că nu mai este nece- 
sară nicio acțiune? Dacă apare stresul sau dificultatea, ai putea 
să exersezi să te îndrepţi spre ele, conectându-te, cu compasi- 
une și curaj, cu senzațiile și gândurile, pe măsură ce apar pe 
moment, reamintindu-ți că este în regulă să le lași să-și facă 
apariţia, să fie cunoscute și să treacă mai departe într-o conști- 
entizare binevoitoare. 

Pasul patru (b) 


În timp ce ne acordăm cu situaţia noastră prin momentul de 
respiro, poate părea că este necesară acțiunea specifică stării 
de mindfulness. Verificând dacă alegerea de „a face” vine din 
spaţiul unei conștienţe pătrunzătoare, și nu dintr-un obicei 
reactiv, ai putea să te întrebi din toată inima: „Cum pot să mă 
ocup cât mai bine de lucruri acum? Care ar fi reacția înțeleaptă 
și plină de compasiune la această situație?” Permite-ţi să vezi 
imaginea de ansamblu a situaţiei - propria ta perspectivă și 
cea a oricui altcuiva implicat. 


Ascultă răspunsurile care vin din interiorul tău. Dacă vreunul 
dintre ele pare practic și potrivit de urmat, explorează-l din- 
tr-o poziţie a prezenţei conștiente. Fii dispus să schimbi sau 
să-ți păstrezi cursul, ţinând cont de feedbackul continuu, in- 
tern și extern, pe care-l primeşti. Dacă nu apare niciun răspuns 
clar, respectă spaţiul de „niciun răspuns încă”, așteptând cu 
răbdare un moment mai prielnic. 


Pasul patru (c) 


Fără să respingi ceea ce este dificil, să încerci să forțezi o atitu- 
dine pozitivă sau să insiști să obţii o plăcere care nu este încă 
disponibilă, permite-ţi să te deschizi și să savurezi priveliștile, 
sunetele, sentimentele, gusturile și mirosurile plăcute. Dovezi- 
le sugerează că reținerea în starea de conștientizare a experi- 
ențelor stimulante din punct de vedere emoțional conduce la 
creșteri ale activității neuronale și amintiri mai puternice ale 
evenimentului.! 


Apreciind mai conștient evenimentele plăcute pe măsură ce 
apar și întorcându-ne atenţia către lucrurile pe care le 

considerăm benefice, am putea să ne optimizăm memoriile im- 
plicite și să ne calibrăm departe de înclinația spre negativism. 


Poţi să apreciezi faptul că ai ce mânca, ai ce respira, ai un corp 
și o minte cu care să experimentezi lucrurile? Poţi să apreciezi 
acest moment în care trăieşti? Însuși actul de apreciere poate 
genera sentimente specifice stării de bine. 


Pasul patru (d) 


Experimentează cu acțiuni care știi că te ajută - fă exerciţii, 
întâlnește-te cu prietenii, intră în legătură cu natura sau scrie 
o listă de lucruri pentru care eşti recunoscător. Întreabă-te: 
care ar putea fi cel mai etic răspuns la această situație? 

Nu uita să ţii cont în timp ce contemplezi și de grija pentru tine 
însuți și pentru ceilalți. Există vreo acțiune care exprimă mai 
bine valorile tale cele mai profunde, și dacă da, care? Ascultă-ți 
mintea și corpul înțelepte, amintindu-ţi că uneori cel mai com- 
petent răspuns este să nu faci nimic, sau să rămâi prezent și să 
aștepți să apară inspiraţia. 


Să ne antrenăm să fim mai binevoitori 


Compasiunea este implicită în fiecare moment al mind- 
fulness-ului. Revenind ușor la starea de conștientizare 
când observăm că ne-a rătăcit mintea, acceptând cu ini- 
ma deschisă gândurile și senzațiile, ne consolidăm capa- 
citatea pentru bunăvoință. 


Intocmai precum atenția însăși, atitudinea prin care 
suntem receptivi poate fi antrenată. Cultivând în mod 

explicit compasiunea, deschidem darul bunăvoinţei, care 
ne permite să ne trăim viața cu ochi iubitori. Interpretări- 
le noastre asupra evenimentelor ar putea deveni mai 
blânde și mai generoase. Deschizându-ne către un simţ al 
conexiunii, suntem poate mai capabili să simţim și să 
apreciem propriile noastre dificultăți și pe cele ale altora 
(fără să fim copleșiți de către ele), raportându-ne la ele cu 
empatie și înțelegere. 


Trecând cu bunăvoință prin situaţii, simțim că le 
opunem mai puţin rezistenţă și suntem mai puţin iritați 
de ele. Oferindu-le altora compasiune, reducem probabi- 
litatea de conflicte interpersonale, permițând un spațiu 
prietenos în care oamenii se pot vindeca și pot înflori. 
Există mai multe șanse ca în acest spaţiu alți oameni să 
aibă curajul să fie mai buni, deși nu ne putem baza pe 
acest lucru. Dacă trebuie să luăm decizii pe care alţii nu le 
vor agrea, le putem permite să vină dintr-o poziţie de in- 
teres reciproc. 


Practicarea bunăvoinţei este strâns legată de starea 
de bine. Programele care antrenează compasiunea prin 
intermediul meditaţiei sunt asociate cu sporirea emoţiilor 
de tipul admiraţiei și recunoștinței?5, reducerea simptome- 
lor de depresie și o mai mare mulțumire în viață?*, precum 
și de o conexiune mai strânsă cu cei din jur. 


Conform testelor de generozitate, participanţii antre- 
nați în compasiune au mai multe șanse să-i ajute pe cei 
nevoiaşi.” Sunt mai puțin tulburați când sunt expuși la situ- 
ații stresante și au niveluri reduse de interleukină-6, o 

substanță chimică implicată atât în stres, cât și într-o 
gamă de afecțiuni medicale serioase, precum bolile de 
inimă, diabetul și unele forme de cancer.?* 


Exercitiu: Meditatia bunăvoinţei-iubitoare 


Iată câteva instrucțiuni pentru cultivarea compasiunii printr-un 
exercițiu numit meditaţia bunăvoinței-iubitoare, care este 
adesea predat împreună cu mindfulness-ul. Exercițiul bună- 
voinței-iubitoare cultivă în mod explicit compasiunea impli- 
cată în toate antrenamentele pentru mindfulness. 


1. Adoptă o poziție demnă, aşa cum am descris-o anterior, și 
exersează pentru un timp mindfulness-ul asupra respira- 
tiei. Acordă-ți puţin timp și spaţiu pentru a pătrunde în 
ceea ce înseamnă „a fi”. 


2. Gândește-te la cineva care a fost bun cu tine și pentru care 
simţi recunoştinţă. În timp ce vizualizezi acea persoană în 
fața ta, amintește-ți felurile în care te-a ajutat. Lasă orice 
sentimente să fie resimțite în corpul tău (fără să încerci să 
le forțezi.) 


Văzând bunătatea din acea persoană, spune-i mental: Îţi 
doresc să fii în siguranţă, îți doresc să fii ferit de suferinţe 
și să ai pace sufletească. Folosește alte fraze dacă îți par 
mai potrivite - cuvintele nu sunt atât de importante pre- 
cum sentimentul pe care îl oferă. (Alte posibilități includ: 
Îţi doresc să te bucuri de o stare de bine, să fii ferit de rău, 
să fii fericit, să fii sănătos sau să fii eliberat de stres.) 

Lasă cuvintele să vină, pe cât posibil, din întreaga ta ființă, 
și nu doar din mintea ta rațională. Simte energia lor înăun- 
trul tău. Dacă vrei, imaginează-ţi că îi oferi acelei persoane 
o îmbrăţișare în timp ce îi trimiţi cele mai bune dorințe. 
Nu contează dacă simţi că ceea ce faci este stânjenitor sau 
nefiresc - tratează situația ca pe un experiment și, nu uita, 
orice descoperi este în regulă. 


3. Când te simţi pregătit, lasă să se risipească imaginea bine- 


făcătorului tău, și gândește-te la un prieten sau la un mem- 
bru al familiei pe care îl iubești. Este o idee bună să alegi 
pe cineva pentru care simţi o dragoste necomplicată și din 
toată inima, și nu cu tente de dorință și resentimente. 


Oferă-i și acestei persoane gândurile tale bune, repetând 
cu blândeţe aceleași fraze ca mai înainte, sau unele simila- 
re. Poate ţi-ar plăcea să-ţi imaginezi că o îmbrăţișezi pe 
acea persoană dragă. Lasă sentimentele care apar, oricare 
ar fi ele, să fie resimţite. Dacă există vreo clipă în care te 
simți copleșit în timpul acestui exercițiu, este în regulă să 
renunți la vizualizare și să te întorci la mindfulness-ul res- 
pirației sau să te oprești. Explorează acest exercițiu cu 
blândețe. 


4. Acum imaginează-ți că tu ești cel care apare în ochiul minţii 

tale. Experimentează cum este să-ți oferi același senti- 
ment de bunătate și dragoste, ca persoană vrednică de 
compasiune și grijă. Deschide-te către acest sentiment de 
bunăvoință pentru propria persoană. Repetă-ți încet ace- 
leași fraze sau unele similare: Îți doresc să fii fericit, îţi 
doresc să fii sănătos și să ai pace sufletească. Dacă întâm- 
pini rezistență, observă și arată interes pentru ea, pe cât 
posibil fără să subscrii la păreri în privința aceasta. 

Ai putea să-ţi amintești lucruri bune sau generoase pe 
care le-ai făcut în trecut, sau calităţi care-ţi plac la tine. 
Dacă nu-ți vine nimic în minte, ori simţi vină sau dezamă- 
giri sau o altă emoție dificilă, să știi că nu este un eșec sau 
o problemă - încearcă să observi fără niciun atașament, 
revenind poate la mindfulnss-ul corpului pentru un timp. 
Când mintea îți rătăcește, acceptă asta cu blândeţe și în- 
toarce-te la vizualizare, sau la acele fraze sau la a simţi 
ceea ce se petrece. 


5. Acum amintește-ți de cineva pentru care ai sentimente în 
mare parte neutre. Poate cineva pe care nu-l cunoști prea 
bine - cum ar fi o cunoștință pe care o vezi ocazional, dar 
pentru care nu simți o puternică simpatie sau antipatie. 
Observă că și persoana aceasta este o ființă umană, vulne- 
rabilă la stresul vieţii. Ca toată lumea, și ea vrea să fie feri- 
cită şi, ca toată lumea, câteodată face greşeli. Încearcă să îi 
urezi fericire, sănătate și siguranţă în călătoria ei prin 
viaţă. 

6. Dacă te simți în stare, gândește-te acum la cineva cu care ai 
avut dificutăți. Poate ar fi mai bine să nu alegi (pentru în- 
ceput) o persoană pentru care antipatia sau furia ta este 
foarte puternică, ci pe cineva pe care îl percepi drept dificil 
sau agasant, sau cu care ai un anumit conflict. 


Deschide-te către realitatea că persoana aceasta este și 
ea o ființă umană și vrea să fie fericită - poate că face tot 
posibilul în situaţia în care se află. I-ai putea lua în consi- 
derare calitățile, recunoscând lucrurile la care se price- 
pe. Poate că suferă de pe urma comportamentului ei - o 
astfel de contemplare poate deschide o fereastră către 
compasiune. 


203 


Mindfulness 


Renunțând la judecăţi pe cât posibil, încearcă să-i oferi și 
acestei persoane bunăvoință-iubitoare, urându-i numai 
bine în viață. Nu uita că, dacă arăţi bunăvoință, asta nu în- 
seamnă că scuzi orice comportament inabil sau orice rău 
făcut. Orice sentimente ar apărea, lasă-le așa cum sunt — 
nu există sentimente nepotrivite atunci când exersezi 
acest lucru. 


Dacă pare sau devine prea dificil, este complet în regulă să 
revenim la mindfulness-ul respirației sau să trimitem bu- 
năvoință-iubitoare binefăcătorului, prietenului sau nouă 
înșine încă o dată. Am putea alege de asemenea să practi- 
căm bunăvoința-iubitoare pentru aspecte din noi înșine 
pe care le găsim dificile, sau pe care tindem să le negăm. 


7. În cele din urmă, imaginându-ţi toţi oamenii pe care i-ai 
vizualizat împreună, inclusiv pe tine însuţi, oferă un senti- 
ment de bunătate și căldură întregului grup - spunându-ți 
în sinea ta ceva precum: Îmi doresc să fim cu toții în sigu- 
ranță, să fim cu toţii feriți de stres și să resimţim cu toții 
pace sufletească. 


Dacă vrei, ai putea să-ţi răspândești compasiunea chiar mai 
mult - asupra întregului oraș în care locuiești, sau chiar 
asupra tuturor fiinţelor de pe planetă. Vizualizează cum ra- 
diază din inima ta energia bunăvoinţei, răspândindu-se 
pretutindeni. 


Intenţia, și nu rezultatul, este elementul-cheie aici, așa că nu 
este o problemă dacă nu simţi bunăvoință-iubitoare în timpul 
meditaţiei sau după. Continuă să lucrezi cu exercițiul cât de 
bine poţi, observând sentimentele care apar și primindu-le și 
pe acestea cu o acceptare binevoitoare, pe cât posibil. 

Săptămâna 8: exerciţii de explorat 


+è Antrenează-te cu orice combinaţie de exerciții pe care 
le-am explorat până acum. Acestea ar putea fi mind- 
fulness-ul respirației, corpului, sunetelor, gândurilor 
și conștientizarea imperativă sau exercițiul celor trei 
simțuri, împreună cu momentul de respiro în trei pași. 


+è Exersează cât de mult ți se pare că faci față în fiecare zi. 
Explorează lucrul cu un program cu care crezi că ai 
putea continua pentru următoarea fază a vieții tale. 
Pentru moment, vezi doar cum merg lucrurile săptă- 
mâna aceasta, și la sfârșit reflectează asupra celor 
petrecute și fă orice schimbări par potrivite. 


+ Exersează momentul de respiro împreună cu pasul 
acțiunii. Experimentează cu ele mai ales atunci când 
ai de luat o decizie, sau când te simți stresat sau con- 
strâns să acționezi. Vezi dacă poți permite acțiunilor 
să vină din întreaga ta ființă: mintea și corpul împreu- 
nă, moment cu moment. Observă ce se întâmplă, și de 
asemenea unde și cum te simți fragmentat. Fii intere- 
sat de conexiunile între ceea ce faci, gândești și simți. 


* Scrie o listă cu tot ce ai făcut azi (sau ieri). Fă-o pe cât 
de completă posibil. Privind lista, observă dacă ai găsit 
fiecare activitate „benefică” sau „epuizantă”, conștien- 
tizând cum te simți în timp ce parcurgi cu privirea ceea 
ce ai scris. Te-a făcut vreo activitate să te simți mai in- 
spirat, mai senin sau mai energizat, ori mai epuizat, 
mai obosit sau mai apatic? Dacă simţi că activitatea ţi-a 

fost benefică, scrie B lângă ea, iar dacă te simți că te-a 
epuizat, scrie E. 


Acum întreabă-te: există ceva ce ai putea face pentru a 
înclina balanța spre mai multe beneficii? Fii realist, ac- 
ceptând că cei mai mulți dintre noi au responsabilități 
care înseamnă să facem lucruri care nu ne plac sau care 
ni se par greu de făcut. Poţi să-ți stabilești o intenție mă- 
car pentru o singură schimbare minoră? Să faci ceva mai 
mult, sau ceva mai puţin, sau să încerci ceva nou? 


Vezi dacă poți lăsa inspiraţia pentru schimbare să 
vină din întregul tău corp, în loc să dai ascultare ideii de 
ceva „ce ar trebui” sau „nu ar trebui” să faci. Se potrivește 
acest plan cu valorile tale? Este practic? Este delicat sau 
binevoitor? 


Experimentează cu această schimbare minoră, iar 
apoi, după o săptămână, repetă exercițiul de scris. Ce 
efect a avut schimbarea? Este un lucru pe care l-ai putea 
continua? Poate ţi-ar plăcea să explorezi o altă schimbare 
minoră? Este ceva ce poate fi făcut iarăși și iarăși, de fie- 
care dată oferind informaţii despre felul în care ne sim- 
tim în privinţa acțiunilor noastre, făcând ca pașii noștri 
viitori să fie unii delicaţi, autentici. Aceasta poate fi o 
modalitate mai eficientă de a face schimbări decât să în- 
cercăm salturi mai mari, care pot să nu fie de durată sau 
realiste. 

Experimentează cu meditaţia bunăvoinţei-iubitoare 
de câteva ori săptămâna aceasta. Observă și fii interesat 
de ceea ce descoperi atunci când exersezi. 


Alege o atitudine de mindfulness cu care să lucrezi 
săptămâna aceasta, urmând îndrumările din capitolul 2. 


Experiența lui Simon 


Munca și felul în care reacționam la ea erau pe vremuri 
unul dintre cei mai mari factori declanșatori la mine, iar 
lucrul acesta s-a schimbat cu adevărat. Un coleg mi-a spus: 
„Pari foarte schimbat la ședințe, mult mai tăcut.” Presupun 
că eram foarte zgomotos și încăpățânat, luând aproape 
instinctiv atitudinea de a fi „împotrivă Nu mai fac asta, 
pentru că nu cred că e cea mai bună cale de a progresa și 
de a rezolva lucrurile. Nu mi se pare normal să reacţionezi 
țipând și bătând din picior. 


Acum, ambiția mea este să am mai mult timp liber, 
mai mult timp pentru mine. Am mers chiar la cei mai mari 
clienți ai mei și le-am spus: „Va trebui să fixez o limită la 
timpul pe care pot să vi-l dedic pentru că mai am și alte 
lucruri pe care vreau să le fac.” lar lucrurile acelea sunt să 
scot câinele la plimbare și să meditez — lucruri pentru mine. 
E așa diferit de cum era doar cu puţin timp înainte. E o 
adevărată reajustare. 


Am ajuns să-mi dau seama că în orice situaţie ai ocazia 
să-ți exprimi bunăvoința, compasiunea și recunoştinţa, și 
îmi place să profit de această ocazie de câte ori este posibil. 

Are și o latură egoistă pentru că mă simt bine când fac 
asta, și pare să-i facă și pe ceilalţi să se simtă bine. Pur și 
simplu pare o modalitate mult mai fericită de a trăi. 


Pot să scot câinele la plimbare și poate să am niște 
interacțiuni plăcute cu câțiva oameni, poate să fac cuiva o 
favoare sau să-i fac un compliment. Nu trebuie să aștept în 
fiecare an până-n luna august ca să fiu fericit. 


Experienţa lui Ann 


Pentru mine a existat o verigă lipsă între a fi conștientă și 
a face ceva în privința asta, iar mindfulness-ul a umplut 
acel gol. Pot să mă întreb: „Care sunt consecințele unei de- 
cizii - ce s-ar putea întâmpla?” și „Care ar fi calea cea mai 
bună?” Înainte nu-mi făceam niciodată timp pentru asta 
pentru că simţeam că dacă aș fi scăpat din rutina vieții, aș 
fi tulburat prea mulți oameni. Acum nu mă mai grăbesc. 
Mi-am făcut un obicei din a-mi acorda un răgaz. 


Pentru a merge înainte în viață, instinctul meu este să 
fac lucrurile mult mai simple - nu trebuie să fie complicate. 
Asta nu înseamnă că stau pur și simplu în fotoliu tricotând, 
dar înseamnă că nu trebuie să fac totul. Nu trebuie să fiu 
cea mai bună, nu trebuie să suport presiunea de a-mi face 
griji despre ce gândesc alți oameni. 


Experienţa lui Andy 


Zilele acestea lucrez ca psiholog. Incerc să-i ajut pe oameni 

să dea un sens experienţei lor, și vizavi de ce să facă sau nu 
cu acea experiență. Mindfulness-ul a dus la o transformare 

majoră în munca mea - acum practic psihologia diferit. 
Este mai orientată către proces, ajutându-i pe oameni să 
înțeleagă de ce se împotmolesc în tipare, în loc să mă con- 
centrez pe semnificația a ceea ce se întâmplă. 


În domeniul sănătății, mindfulness-ul ar putea avea 
un impact imens, cum ar fi asupra vieţii persoanelor care 
suferă de afecţiuni pe termen lung. Și probabil ar exista și 
un efect de domino, pentru că oamenii nu ar mai da fuga la 
camera de urgenţă a spitalelor de fiecare dată când simt 
un junghi - atunci când cred că suferă un atac de cord și 
probabil simt doar o anxietate. 


Dacă ar medita mai mulţi oameni, ar putea exista mai 
puține accese de furie, mai puţină invidie și lăcomie. Medi- 
tatia îi ajută pe oameni să fie mai încrezători, mai fericiţi 
în sinea lor, ceea ce va duce la relaţii mai bune cu cei din 
jur. Dacă ești insensibil față de alţii, acest lucru se întâmplă 
probabil pentru că nu dai ascultare propriilor semnale 
despre ceea ce se întâmplă. 


Experienţa lui Catherine 


Meditatia schimbă felul în care gândesc și acţionez - felul 
în care reacționez la lucruri. Sunt capabilă să-mi iau un 
răgaz, să fiu răbdătoare și să am autocontrolul pe care mi 
l-am dorit întotdeauna. În cazul unei certe serioase sau al 
unei probleme cu copiii, fac faţă mai bine - nu mă mai dau 
așa de ușor bătută. Se întâmplă într-o fracțiune de secundă, 
dar sunt capabilă să observ imediat că îi supără ceva, așa că 


209 


Mindfulness 


nu am nevoie să îi mustrez în privinţa asta. Este în regulă să 
fiu iritată - nu trebuie să-mi vărs năduful asupra lor. 


Mă port cu mai multă autenticitate pentru că sunt 
mai acordată la mine însămi. Fac în mod instinctiv lucruri- 
le care contează pentru mine, fără să mă mai gândesc atât 
de mult la asta. Pot să-mi găsesc drumul instinctiv, în loc să 
mă gândesc. 


Sunt o persoană prea cerebrală, așa că e bine să am o 
altă formă de a mă ghida - sinele meu interior, intuiţia 
mea, corpul meu. Există o legătură între minte și corp, așa 
încât să lucreze împreună și lucrurile să se întâmple mai 
uşor. 


Mulți oameni cred că nu au de ales - dacă se simt în- 
tr-un anume fel sau dacă reacţionează într-un anume fel, 
consideră că nu este responsabilitatea lor. Este foarte util 
să-i învăţăm pe oameni că poti să alegi felul în care vei re- 
acționa. Poţi să fii conștient. Ține de exercitiu - cu cât o faci 
mai mult, cu atât capeţi mai mult obiceiul să o faci, chiar 
dacă pare fals la început. 


SUMAR 43 


+ Permițându-ne să ne încredem în spaţiul conștientizării, 
am putea să descoperim că ne deschidem către o imagine 
de ansamblu, mai puțin prinși în capcana reactivității. Pe 
măsură ce resimțim o satisfacție mai mare și exprimăm 
acest lucru prin comportamentul nostru, urmăm un drum 
sinuos, durabil și ascendent, către o stare de bine. 

+ Conștientizarea modului de funcţionare a minţii și 
corpului ne atrage în mod natural în situaţii care con- 
duc la o stare de bine. Starea de mindfulness este aso- 
ciată cu o mai mare autonomie și putere de alegere 
- împreună cu autenticitate și coerență - precum și cu 
un angajament față de comportamente valoroase. 


+ Înțelegerea minţii şi corpului ne ajută să pătrundem 
viețile altora, însuflețind o compasiune pentru greu- 
tăţile prin care trec. Compasiunea este implicită în 
fiecare moment marcat de mindfulness, dar culti- 
vând-o în mod explicit prin meditaţia bunăvoinței-iu- 
bitoare, deschidem darul benevolenţei. Acest lucru ne 
permite să ne trăim viața cu ochi iubitori. 


* Practicarea bunăvoinţei este puternic asociată cu sta- 
rea de bine. 


* Etica specifică mindfulness-ului vine din înțelegerea 
faptului că felul în care ne trăim viața ne influențează 
starea de bine. Momentul de respiro poate fi explorat 
ca prim pas în acțiunea specifică stării de mindfulness. 

„[Mindfulness-ul este] infailibila cheie principală spre cunoașterea 
minții și, prin urmare, punctul de plecare, unealta perfectă pentru 
a modela mintea și, prin urmare, punctul focal [și]... manifestarea 
măreaţă a libertății dobândite a minții și, prin urmare, punctul 
culminant.” 

NYANAPONIKA THERA 


Să înțelegem, să menţinem și să acționăm dintr-o perspectivă 
specifică stării de mindfulness va fi probabil un antrena- 
ment pe viață, necesitând un efort continuu, un efort delicat. 
Putem renunța să ajungem la starea perfectă de mindful- 
ness, străduindu-ne în schimb să aducem pur și simplu 
conştientizarea în viaţa noastră, moment cu moment. De 
câte ori ne amintim să trăim din perspectiva conștientizării, 
practicăm mindfulness-ul. 

Mindfulness-ul nu este doar un set de tehnici. Vă- 


zând tipare ale minții și corpului în comuniune cu circum- 
stanţele, ni se oferă darul conștientizării. Deprinzând 

capacitatea de a fi prezent la fluxul mereu schimbător al 
experienței interioare și exterioare, descoperim cum să 
ne eliberăm de reactivitate și posibilitatea unei acțiuni 
mai înțelepte, mai conștiente. 


Practicând atitudini care duc la o stare de bine, desco- 
perim o perspectivă sănătoasă care dizolvă dureroasele 
scuturi ale „individualității” noastre imaginate, ușurându-ne 
calea prin lume. Acest lucru ne dă posibilitatea să gustăm 
mai mult evenimentele plăcute, ne oferă o capacitate spo- 
rită de a învinge greutăţile și o abilitate perfect acordată 
de a relaționa cu cei din jurul nostru cu încredere și 
compasiune. 


Ca să simplificăm, putem spune că mindfulness-ul 
este o abilitate în trei pași: „A fi” în experiență duce la 
cultivarea Conștienţei, ceea ce duce la Alegere. 


După cum am descoperit, starea de mindfulness poate 
fi obținută prin disciplină. Prin intermediul exerciţiilor 
delicate, repetate, de meditaţie, ni se arată circumstanțe- 
le noastre actuale și ni se oferă cunoștințele necesare 
pentru a ne transforma treptat relaţia cu ele. Cultivând 
transformarea aceasta, invocăm posibilitatea acțiunii 
creative, pline de compasiune, iar acesta poate fi un fun- 
dament pentru acțiunea sau lipsa de acțiune competente, 
după cum este cazul. Luarea de decizii înțelepte alimen- 
tează un stil de viață etic, inspirat de valori care permite 
expansiunea stării de pace sufletească pe care am putea 
să o întrezărim mai des. 

Studiu întrupat 


Mai curând ca practică bazată pe experienţă decât ca teorie, 
ideologie sau set de concepte, mindfulness-ul înseamnă 
să aducem conştientizarea în fenomenul momentului 
prezent (gânduri și senzaţii) pe măsură ce apar în minte 
și corp, să observăm, să ne armonizăm și să reacționăm la 
acel eveniment, poate într-un mod nou. Pentru asta este 
nevoie de o dorinţă de a experimenta, de a explora suges- 
tiile celor care au practicat în trecut. 


Nu trebuie să ne încredem în această doctrină: dacă 
are loc o schimbare în viziunea noastră, ea izvorăște din 
propria noastră experiență mai curând decât dintr-o sim- 
plă schimbare de credință. Acest lucru permite studiului 
nostru să devină întrupat. 


Deschizându-ne către văz, sentimente, auz, gust, mi- 
ros - putem dezvolta o dexteritate în mintea, inima și 
viața noastră. Acesta este izvorul stării de bine și al acţiunii 
abile, precise. 


Budismul, tradiția contemplativă cea mai asociată cu 
practica mindfulness-ului, a fost uneori descris ca „știința 
minţii”. Se pune accentul pe testarea ipotezelor înaintate 
de învățătorii lui - este lumea noastră interioară și exteri- 
oară așa cum este descrisă și duc metodele prescrise de a 
lucra cu ea la mulțumire sufletească? Dispus să urmeze un 
set de metode, practicianul observă ceea ce se petrece și 
învață din lucrurile descoperite. Conștientizarea este ob- 
servatorul priceput care urmărește și reflectă asupra cursu- 
lui evenimentelor din lumile interioară și exterioară. 

Metodele cantitative au adus o rigoare nouă celor străvechi. 
Mulţi cercetători angajaţi în această muncă practică la 
rândul lor mindfulness-ul, putând astfel să se folosească 
de experienţa personală pentru a conduce planul studii- 
lor, ceea ce le poate oferi o perspectivă mai obiectivă. 
Acești oameni de știință contemplativi aduc date empirice 
care demonstrează cu precizie când și în ce fel este de 
ajutor starea de mindfulness. Sunt, ca întotdeauna, multe 
lucruri de descoperit, dar o alianță între abordările stră- 
vechi și cele moderne a dus deja la o nouă înțelegere a 
felului în care putem descoperi și menţine starea de bine. 


Dalai Lama a spus la un moment dat că în vreme ce 
oamenii de știință occidentali explorează spațiul cosmic, 
marii meditatori din Orient îl explorează pe cel interior. 
Aducând laolaltă învățămintele din ambele metode de 
cercetare, folosind tehnologia conștientizării și a imagis- 
ticii prin rezonanță magnetică, a aparatelor de electroen- 
cefalografie și de analiză a datelor, am putea descoperi 
moduri chiar mai promițătoare de a obţine libertatea și 
pacea sufletească pe care marii învățători de-a lungul 
veacurilor le-au crezut posibile. 


În deplinătate 


Când pășim pe calea mindfulness-ului - cu hotărâre, 
atenţie și delicateţe - ne lăsăm în voia unei călătorii care 

ne conduce în mod natural și treptat către deplinătate. 
Fiind receptivi la feedbackul pe care ni-l oferă mintea, 
corpul și mediul înconjurător, învăţăm să ne încredem în 
uneltele meditative, realizând că în cea mai mare parte a 
timpului sunt suficiente pentru a ne îndruma, atâta timp 
cât învăţăm să le folosim cum trebuie. 


Așa cum atenţia ne zboară când practicăm meditaţia, 
tot aşa sunt șanse să revenim la vechile obiceiuri dure- 
roase iarăși și iarăși, dar în loc să ne facem reproșuri, 
putem alege să vedem asta ca pe o parte din dansul vieții. 
Scutiţi de nevoia de a ţine totul sub control, suntem liberi 
să ne bucurăm de călătorie pe măsură ce se întâmplă. 


Să renunțăm la nevoia unui anumit rezultat - chiar și 
exprienţa unei stări de bine - poate părea dificil la înce- 
put, dat fiind că presupune să renunțăm la control. Dar 
dacă suntem dispuși să acceptăm nesiguranța, am putea 
descoperi că starea de bine ne găsește pe noi fără să fim 
nevoiţi să ne străduim să o obținem. O stare de bine care 
poate fi resimțită necondiționat - nu e asta oare 
fericirea? 


O lume caracterizată de mindfulness? 


Când fiecare dintre noi se dedică acestei căi a mindful- 
ness-ului, ajungem într-un punct esenţial al vieţii noastre. 
Mergând contra curentului automatismului, începem să ne 
înfruntăm direct soarta și să ne trăim viaţa mai conștient. 

Pe măsură ce aprofundăm practica noastră, am pu- 
tea ajunge să-i influențăm și pe alții să facă un pas similar 
- se spune adesea că te „molipsești” de mindfulness tot 
atât de mult pe cât îl „înveţi”. Dacă suficient de multă 
lume este inspirată să trăiască astfel, posibilitățile de a 
influența lumea în direcția înțelepciunii și compasiunii 
sunt mari, mai ales în aceste vremuri de complexe greu- 
tăți politice, sociale și de mediu. 


Cum s-ar putea petrece asta este pură speculație, dar 
este încurajator că se întreprinde ceva în privința mind- 
fulness-ului, nu numai în domeniul sănătăţii, ci și în cel al 
educației, afacerilor, politicii, legii, mass-mediei digitale 
și artei, precum și în multe alte sfere în care oamenii se 
întâlnesc, se conectează și comunică. Mindfulness-ul a 
fost predat în cadre care variază de la sediul central al 
Google din California și până la Palatul Parlamentului din 
Anglia, precum și într-un mare număr de școli, clinici, 
organizații de servicii sociale, locuri de muncă, azile și 
festivaluri, precum și în mediul online. 


Nu trebuie să ne străduim prea mult. Pentru calea 
mindfulness-ului contează la fel de mult și ceea ce faci, și 
ceea ce nu faci, îndeosebi pentru aceia dintre noi care 
depind de lucrurile realizate. Se pare că atunci când re- 
nunțăm la obiceiurile noastre de a ne agăța de lucruri, de 
a pofti și de a evita, golul rămas poate fi umplut de o con- 
știentizare înțeleaptă, plină de compasiune și abilă, fără 
să ne străduim să ajungem la ea. 

Exerciţiu: Mișcarea în starea de mindfulness 
(Mersul) 


Nu este necesar ca meditaţia să fie practicată în nemișcare. 
Orice mișcare poate fi practicată în starea de mindfulness, 
odată ce îi inducem conștientizare. Starea de mindfulness în 
timpul mișcării poate fi praticată prin forme tradiționale pre- 
cum yoga și tai chi, sau inducând conștientizare activităților 
precum înotul, alergatul, ciclismul, gătitul, curățatul casei sau 
spălatul vaselor. Observând senzațiile și gândurile, putem des- 
coperi noi căi de a experimenta activităţile pe care le între- 
prindem în mod obișnuit. 


Am putea descoperi, de pildă, că spălatul vaselor devine o ex- 
periență mai interesantă când ne conectăm cu senzațiile săpu- 
nului și apei pe mâinile noastre, având grijă la prejudecățile 
care ne spun că este neplăcută sau plictisitoare. Sau poate am 
putea deveni mai conștienți de tiranul din noi în timp ce exer- 
săm, învățând să nu mai tragem de noi și să nu ne mai forțăm 
prea mult și prea repede. 


Mulţi dintre noi sunt în mișcare în cea mai mare parte a timpu- 
lui și, amintindu-ne să fim receptivi la senzațiile corpului în 
timp ce ne deplasăm, ne reamintim nouă înșine să fim prezenți 
în viaţa de zi cu zi. 


O cale simplă și tradiţională de mișcare în starea de mindful- 
ness este meditaţia în timpul mersului, descrisă mai jos. Ca 
exercițiu care invită un sentiment de coborâre cu picioarele pe 
pământ, poate fi indicat îndeosebi atunci când ne simțim deco- 
nectați, anxioși sau dezorientați. 

1. Găseşte un loc unde să poţi merge în siguranță și conforta- 
bil - poate fi la interior, în orice cameră pe care o poți 
străbate de la un capăt la altul, sau afară, de pildă într-o 
grădină sau într-un parc. În funcție de locul prin care mergi, 
ar fi indicat să încerci asta fără pantofi. Stabilește-ți cât de 
mult intenționezi să exersezi. 


2. Stai în picioare, deschizându-ţi, poate, conștientizarea către 
întregul corp pentru un timp, sau acordându-ți câteva mo- 
mente pentru a-ţi analiza corpul din cap până-n picioare. 


3. Îndreaptă-ţi atenţia către senzațiile din tălpile picioarelor. 
Simte picioarele pe podea - legătura corpului cu pământul. 


4. Începe să faci un pas, ridică un picior de pe podea încet, 
observând care picior, şi care parte a piciorului o ridici 
instinctiv prima de la podea. Observă și celelalte părți ale 
piciorului care se mișcă. Simte cum se mută greutatea în 
față în timp ce îţi începi mișcarea de coborâre, iar piciorul 
se întoarce înapoi spre podea. 


Adu conștientizare către momentul contactului și recalibra- 
rea corpului cu fiecare aspect al mișcării. Acum pășește cu 
celălalt picior (a început deja pasul acesta, fără să fii con- 
știent de asta?). 


5. Continuă să mergi, aducându-ţi înapoi mintea, cu blândețţe, 
către senzațiile din picioare, atunci când observi că îţi 
zboară gândurile. Observă orice tendinţe de a dori să mă- 
rești pasul sau de a încerca să-ți stabilești o destinație. 
Dacă mergi înăuntru și ajungi la un capăt al încăperii, 
întoarce-te și continuă să te îndrepți către capătul opus. 

6. Pe cât posibil, încearcă să resimti un sentiment de încrede- 
re, ușurare și precizie în timp ce mergi, fără să le forțezi. 
Fii interesat de ceea ce se întâmplă - observi vreun tipar 
obișnuit (grabă, detașare, încordare)? Observă-le și elibe- 
rează-te de ele cu bunăvoință. Continuă să mergi în acest 
mod cât de mult ai intenționat. 


Posibile variante de explorat: 


+ Pelângă practicarea mersului specific stării de mindfulness 
acordând atenţie picioarelor, încearcă să o faci cu o conștien- 
tizare mai largă a senzațţiilor din întregul corp. 


* Mergând chiar mai departe, ai putea de asemenea să incluzi 
o întreagă paletă senzorială în exercițiul tău - observând 
priveliștile, sunetele și mirosurile sau acordându-le atenţie 
pe rând, la momente diferite. 


e Făcând din acesta un exercițiu mai informal, încearcă mersul 
specific stării de mindfulness, într-un ritm „normal. Ob- 
servi când ai ratat momente de ruminaţie sau distracție? 
Încetineşte şi focalizează-ţi atenţia asupra picioarelor, ca o 
metodă de a-ţi readuce atenţia cu picioarele pe pământ. 


Continuarea practicii 


Tiparele automate de distragere a atenţiei și reacție sunt 
de durată, iar astfel calea către mindfulness continuă. 
Există un număr de metode încercate și testate, menite să 
ajute la concretizarea acestui lucru. 

Continuarea meditaţiei convenţionale 


Este bine să ne stabilim o oră și un loc precise pentru a 
continua practicarea meditaţiei. Luându-ne un angaja- 
ment zilnic în acest sens, ne reamintim valoarea pe care o 
acordăm conștientizării și antrenamentamentului în ve- 
derea atingerii ei. Ca orice competenţă, cu cât exersăm 
mai mult, cu atât avem mai multe șanse să fim capabili să 
o manifestăm în mod spontan. 


Stabilește-ţi o intenţie privind practicile pe care ţi-ar 
plăcea să le urmezi, privind frecvenţa și durata lor. Ai putea, 
pentru început, să-ți faci un program pentru o perioadă 
de o lună, să zicem. Ca un atlet care se pregătește pentru 
un maraton, ţine-te de ce ai hotărât, indiferent de condiţiile 
interne și externe. Reînnoiește-ţi intenţia (ar fi indicat să 
o notezi pe hârtie) la finalul perioadei stabilite, folosindu-te 
de cele învățate pentru a face modificările de rigoare (de 
pildă durata de timp pe care i-o dedici, perioada zilei în 
care exersezi etc.) 


Cursuri de mindfulness 


Poate fi foarte benefic să practici mindfulness-ul împreu- 
nă cu alții, mai ales când sunteți îndrumați de un profesor 
cu experiență. Există mai multe cursuri bune de mindful- 
ness (multe dintre ele urmează modelul sesiunilor de opt 
săptămâni) care oferă pregătire în principiile fundamen- 
tale ale mindfulness-ului. Pentru cei care nu pot găsi un 


222 


Deplinătatea 


grup local, există unele cursuri disponibile online. Practica 
intensivă într-o tabără de retragere spirituală (cu durată 
care variază de la o zi la o lună sau chiar mai mult) poate 
fi de asemenea transformaţională. Mai există câteva re- 
surse suplimentare la finalul acestei cărți care să te ajute 
să găsești un curs sau o tabără de retragere spirituală. 


Lectura și studiul 


O bună bază pentru practică, deși nu și un subtitut potrivit 
pentru ea, este înțelegerea contextului pentru mindfulness 
(fundamentele sale raționale, istorice și de atitudine). Să 
auzi felul în care lucreză alţi oameni cu mindfulness-ul în 
viața lor poate fi de asemenea și o bună metodă de aduce- 
re aminte și de inspiraţie. Pe lângă cărți, mai există revis- 
te, site-uri web, bloguri, materiale în format audio și 
video care oferă sprijin. Mai multe informaţii despre cum 
să accesezi toate acestea găsești în secțiunea destinată 
materialelor suplimentare. 


Exerciţii informale de mindfulness 


Exersăm starea de mindfulness de câte ori ne amintim să 
trăim din prisma conștientizării. Ușor de zis, greu de fă- 
cut, după cum am descoperit, așa că timpul și spaţiul 
pentru meditaţia convenţională oferă în continuare fun- 
damentul pentru această muncă. Cu toate acestea, ne 
putem extinde de asemenea exercițiul către orice 

situație, folosindu-ne de evenimentele din viață drept 
oportunități pentru a ne recăpăta prezenţa. lată câteva 
sugestii despre cum ai putea practica mindfulness-ul în 
fiecare zi: 


+ Răspândește prin casă autocolante colorate, pe post 
de mementouri vizuale, pentru a te opri și a-ți simți 
respirația și /sau corpul. Ai putea decide să iei o scurtă 
pauză de mindfulness înainte să deschizi ușa de la in- 
trare, să răspunzi la telefon, să te dai jos din pat sau să 
oprești calculatorul. 


+ Folosește momentele în care aștepți ceva ca pe ocazii 
de a te acorda la mintea, corpul și mediul tău înconju- 
rător. Simte-ţi picioarele pe pământ și respiră (poate 
spunându-ţi încet: două picioare, o respiraţie), obser- 
vând orice senzații sau gânduri care apar. Poate că 
simți o încordare sau o presiune internă, și te gândești 
că ai vrea ca lucrurile să se miște mai repede. Ar putea 
experiența de a fi „blocat” așteptând la coadă sau într-un 
ambuteiaj să fie o ocazie bine-venită pentru a fi pre- 
zent și liniștit? Ar putea să transforme asta experiența 
de a întârzia? 


+è Exersează în timpul activităţilor de rutină. Să mănânci, 
să bei, să faci gimnastică și curăţenie într-o stare de 
mindfulness devin toate posibile când suntem dispuși să 
experimentăm cu un interes binevoitor. Observă când te 
surprinzi încercând să faci mai multe lucruri deodată: 
poţi să-ți permiţi să faci câte o activitate pe rând? Se 
schimbă ceva când faci asta și dacă da, ce anume? 

+ Explorează cum este să induci mindfulness în relația 
ta cu cei din jur. Ce se întâmplă când asculti, vorbești 
și acționezi dintr-o poziție de echilibru? Sau când re- 
laționezi cu mintea mai detașată sau mai distrată? 


Exercitiu: STOP - un exerciţiu 
de mindfulness de un minut 


Acest exercițiu simplu și ușor de ţinut minte îţi ia în jur de un 
minut și îți oferă ocazia să treci la starea de mindfulness în 
orice clipă. 


1. Sistează orice activitate ai face (atâta timp cât poţi să o faci 
în siguranță.) Permite-ţi să fii. 


2. Trage de câteva ori aer în piept în starea de prezenţă 
conștientă. 


3. Oferă atenţie corpului tău, și Observă experienţa. Ce se 
întâmplă cu tine acum? Rămâi ancorat în prezent și pri- 
veşte pentru câteva momente. 


4. Porneşte activitatea. Încearcă să o abordezi dintr-o per- 
spectivă mai specifică stării de mindfulness. 


Săptămâna 9: practici de explorat 


* Folosind orice combinaţie de exerciții din această carte, 
fă-ți un plan despre cum ai vrea să lucrezi cu mindful- 
ness-ul de-a lungul următoarei luni. Ce alegi să faci va 
depinde de programul și de motivaţia ta - fii 

îndrăzneț și realist. Fii interesat de ceea ce se întâm- 
plă în timp ce îţi pui planul în practică. Stabilește o zi 
pentru a-ţi reevalua programul. 


+ Explorează secțiunea de materiale suplimentare din 
această carte. Ce fel de asistenţă ai alege pentru tine? 
Te-ai angaja să te alături unui grup de mindfulness, să 
te ţii la curent cu mindfulness-ul prin mediile de socia- 
lizare sau să continui lectura în domeniu? Indu conști- 
entizarea în orice tendință spre lectură pentru a pune 
în aplicare practica propriu-zisă. 


+ Gândeşte-te ce obstacole stau în calea stării de mind- 
fulness pentru tine. Printre ele s-ar putea număra 
viața ocupată, anxietatea, plictiseala, rezistența sau 
frustrarea. Experimentezi „gânduri care perturbă 
practica” (GPP), cum ar fi îndoiala privind importanţa 
meditaţiei, sau dacă ești în stare să te ţii de ea, sau 
poate că nu meriţi acest timp și spaţiu, sau că nu ai 
timp să fii deranjat cu așa ceva? Scrie o listă cu toate 
obstacolele tale în calea stării de mindfulness, împre- 
ună cu câteva fraze care să-ți reamintescă de abordă- 
rile și activităţile care te ajută să fii conectat. Agaț-o 
într-un loc în care să o vezi în fiecare zi. 


* Scrie-ţi o scrisoare în care să-ți reamintești cu blânde- 
te ce ai putea gândi sau cum te-ai putea simţi într-un 
moment de stres sau de proastă dispoziție. Sugerea- 
ză-ți câteva activități benefice care te-ar putea ajuta, 
sau oferă-ți câteva cuvinte de sprijin. Sigileaz-o și 

notează pe ea o dată ulterioară la care să fie deschisă, 
când simți nevoia de inspiraţie. 


+ Alege o atitudine de mindfulness cu care să lucrezi săp- 
tămâna aceasta, urmând îndrumările din capitolul 2. 


Experienţa lui Simon 


Exerciţiile de meditaţie mă menţin în armonie cu latura 
mea interioară. Am învăţat să merg pe „bicicleta mindful- 
ness”, dar acum trebuie să-mi menţin condiţia fizică și me- 
canismul ca uns. Necesită un pic de efort, dar chiar este un 
efort „să fii” pentru un timp? 


Mindfulness-ul m-a ajutat să capăt o perspectivă 
nouă. Am 52 de ani acum și cineva mi-a spus într-o zi: „Cum 
e să ai 52 de ani?” l-am spus: „Ultimii doi ani și jumătate au 
fost cea mai fericită perioadă din viața mea.” Privind cir- 
cumstanţele externe, n-ai spune că anii aceia au fost extrem 
de diferiţi, dar felul în care i-am perceput a fost. 


Experienţa lui Ann 


Mindfulness înseamnă o muncă pe viaţă. Cursul pe care 
l-am urmat și exerciţiile au fost un sprijin enorm pentru 
mine și un instrument cu care să fac schimbări. Simt că 
funcționează ca un fel de conduită - m-a ajutat să nu-i mai 
validez pe alți oameni și să încep să mă validez pe mine 
însămi. A avut loc o transformare - mi-am schimbat relația 
cu mine însămi. 

De obicei, îmi fac exerciţiile noaptea, folosindu-mă de 
căști - mă ajută să dorm. Am câteva cărţi și CD-uri și o 
aplicaţie pentru mindfulness. Am o varietate ca să mă pot 
cufunda când și când în ele. Acum nu mai am nevoie așa de 
mult de acele îndrumări convenţionale, pentru că este mai 
mult un obicei, dar încă revin asupra materialelor audio 
pentru a-mi consolida pregătirea, sau pot citi câte ceva. 


Este foarte subtil - exersând, realizezi că ai început să 
faci lucrurile mai conștient. Nu mă mai simt ca și când aș fi 
blocată într-o rutină. Am unele opțiuni și un anumit con- 
trol asupra a ceea ce fac, mai mult decât atunci când am 
început. Mai am câteva obiceiuri, dar îmi dau seama când 
le perpetuez. 


Experienţa lui Andy 


Cred că mindfulness-ul m-a făcut mai puternic și mai rezis- 
tent, emoțional vorbind. Pare să mă întărească, aducând 
un anumit fel de disciplină în viaţa mea. Îmi calmează 
anxietatea și mă simt mai înălțat spiritual și mai capabil 
să relaționez cu alţi oameni, pentru că nu mai sunt atât de 
absorbit de propria persoană. Zilele astea pot să fiu cu 
mine însumi. Privind din exterior, nu pare că fac ceva cu 
adevărat diferit, dar înăuntrul meu pare ceva cu adevărat 
puternic. Mă bucur să am instrumentul acesta la 
îndemână. 

În cele mai multe zile, fac o mulţime de mici exerciţii, 
ca de pildă momentul de respiro. Îl folosesc între sesiunile 
cu pacienţi, pentru a mă reculege și a reveni cu picioarele 

pe pământ, pentru că munca mea ca psiholog poate fi 
destul de dificilă. La început am folosit CD-uri pentru ex- 
plorarea corpului, dar acum tind doar să iau loc în liniște și 
să mă concentrez asupra respirației timp de 20 sau 30 de 
minute. Încerc de asemenea să practic înotul în starea de 
mindfulness o dată la două zile, concentrându-mă asupra 
respirației; îmi place și mersul în starea de mindfulness. 
Am putea să spunem că nu putem să ne facem timp pentru 
asta, dar cât timp petrecem pe Facebook sau în puburi? 


Viața ne surprinde cu greutăți, dar în cea mai mare 
parte sunt lucruri pe care ni le facem singuri. Este extrem 
de important să reușim să înțelegem lucrul acesta. Dacă 
există două mesaje-cheie pe care să le extragem din mind- 
fulness, unul este să fim buni cu noi înșine, iar celălalt este 
că lucrurile nu trebuie să stea întotdeauna așa cum stau 
acum. Între douăzeci și treizeci de ani, nu am fost prea 
bun cu mine însumi în cea mai mare parte a timpului, și 
cu siguranță nu am fost înțelept. Lucrez la capitolul înțe- 
lepciune, iar cu bunătatea începe să meargă mai ușor. 


Experiența lui Catherine 


Sunt într-o etapă mult mai bună din viața mea decât eram 
la începutul cursului. Sunt mult mai bună cu mine însămi, 
și nu-mi mai judec fiecare acţiune. Mindfulness-ul a fost 
foarte benefic pentru mine. În același timp a fost dificil, 
pentru că este vorba despre un obicei pe care trebuie să-l 
integrezi în viața ta - uneori este greu să faci asta când ai 
Copii mici. 

Merg la sesiuni suplimentare, care sunt foarte bune 
pentru că m-au mentinut conectată. Acasă, obișnuiam să 
ascult meditații cu îndrumări, dar recent am început să 
stau pur și simplu pe perna mea și să fac singură medita- 
tiile - doar observând și simțind. Exersez mindfulness-ul 
sunetelor sau respirației ori corpului, sau fac o meditaţie 
de bunăvoinţă-iubitoare. 


Soțul meu spune că mindfulness-ul m-a schimbat foarte 
mult - pot să fac față lucrurilor mai bine acum. Sunt mai 
calmă și pot să reacţionez într-un mod mai autentic. Mai 
am grijă de mine și în alte feluri - mi-am îmbunătățit dieta 
și fac exerciţii fizice. Meditaţia și starea de mindfulness 
sunt baza pentru a te simți bine, plin de viaţă și energie. 


Simt că mi-a schimbat viaţa - de peste zece ani tot în- 
văț și citesc despre psihologie și dezvoltare personală și în 
mare parte m-a ajutat, dar mindfulness-ul a fost cel care a 
schimbat totul. Sunt convinsă că o să-l practic întotdeauna, 
într-o formă sau alta, pentru că a fost foarte util. 


SUMAR f 


* Cu ajutorul exerciţiilor, putem realiza obiceiuri de 
fericire, care se pot menţine de-a lungul suișurilor și 
coborâșurilor vieții. 


+ Pe măsură ce pășim pe calea mindfulness-ului - cu 
hotărâre, atenţie și delicateţe - ne lăsăm în voia unei 

călătorii care ne conduce, natural și treptat, către sta- 
rea de bine. 


+ Nu este nevoie să încercăm să evoluăm - ci mai curând 
ne putem lăsa în voia misterului a ceea ce suntem. 


+ Meditaţia nu trebuie să fie practicată în nemișcare. 
Orice mișcare poate avea loc în mindfulness, odată 
ce-i inducem conștientizare. 


+ Tiparele automate de distragere a atenţiei și reacție 
sunt de durată. Putem renunţa să încercăm să obţi- 
nem starea perfectă de mindfulness și, în schimb, să 
încercăm pur și simplu să introducem conștientizarea 
în viața noastră, prin exerciţiile convenţionale și 
neconvenționale. 


+ Pare să fie important să ne găsim în continuare timp și 
spațiu pentru meditaţie. Putem, de asemenea, să ne 
extindem exerciţiile în orice situaţie, folosindu-ne 
chiar de evenimentele din viața noastră drept oportu- 
nități pentru a fi prezenți. 

xistă o vastă selecție de cărți disponibile pe subiectul 
mindfulness. lată câteva sugestii pentru începători: 


When Things Fall Apart: Heart Advice for Difficult Times (Atunci 
când lucrurile se prăbușesc, sfaturi din inimă pentru momente 
dificile), Pema Chödrön (Shambhala Publications, 1997) 


Aș recomanda toate cărțile lui Pema Châdrân, sau oricare 
dintre ele care prezintă meditaţia dintr-o perspectivă budistă, 
într-un mod accesibil tuturor. 


Full Catastrophe Living: How to Cope with Stress, Pain and Illness 
Using Mindfulness Meditation (Traiul catastrofal: Cum să facem 
faţă stresului, durerii și bolii folosind meditaţia mindfulness), 
Jon Kabat-Zinn (Piatkus, 2013) 


Jon Kabat-Zinn a creat cursul Reducerea Stresului pe Bază de 
Mindfulness (RSBM) și este un pionier în introducerea mind- 
fulness-ului în curentele principale de meditaţie. Cartea aceas- 
ta expune programul RSBP în profunzime. Aş recomanda de 
asemenea cu căldură volumul său Wherever You Go, There You 
Are: Mindfulness Meditation in Everyday Life (Oriunde mergi, 
iată-te: Meditatia mindfulness în viața de zi cu zi, Hyperion, 
1994) şi materialele audio care însoțesc cărţile sale, disponibi- 
le pe www.mindfulnesscds.com 

A Path with Heart: A Guide Through the Perils and Promises of 
Spiritual Life (O cale cu suflet: Un ghid prin pericolele și promi- 
siunile vieţii spirituale), Jack Kornfield (Bantam, 1993) 


Jack Kornfield şi-a dedicat viața introducerii înțelepciunii 
orientale în lumea occidentală și prezentării sale într-o formă 
accesibilă. Aș recomanda oricare dintre cărțile sale. 


Mindfulness: A Practical Guide to Finding Peace in a Frantic 
World (Mindfulness: Un ghid practic către găsirea liniștii sufle- 
teşti într-o lume frenetică), Mark Williams, Danny Penman 
(Piatkus, 2011) 


Mark Williams este unul dintre creatorii cursului RSBM, și în 
această carte îl prezintă publicului larg. Vine cu un CD de prac- 
tică sub îndrumarea lui Mark. 


The Mindful Manifesto: How Doing Less and Noticing More can 
Help Un Thrive in a Stessed-Out World (Manifestul mindfulness: 
Cum te poate ajuta să faci mai puțin și să observi mai mult să 
prosperi într-o lume stresată), Jonty Heaversedge, Ed Halliwell 
(Hay House, 2012) 


Expune argumentele pentru mindfulness ca practică vitală 
pentru secolul XXI. 


Search Inside Yourself: The Unexpected Path to Achieving Success, 
Happiness (and World Peace) (Calea neașteptată către succes, 
fericire și pace mondială), Chade Meng Tan (HarperCollins, 
2013) 


Un manual energic și deschis, pentru programul de mindful- 
ness la locul de muncă, dezvoltat la Google. 

Minding Closely: The Four Applications of Mindfulness (Să fim 
atenți îndeaproape: Cele patru aplicaţii ale mindfulness-ului), B. 
Alan Wallace (Snow Lion, 2011) 


O explorare pătrunzătoare a mindfulness-ului, dintr-o per- 
spectivă budistă, scrisă de un savant, practician și om de știință 
de prim rang. 

„Cunoașterea rațională este un accident, 
dar practicile meditaţiei te predispun la accidente.” 
ZICALE ZEN 


E o limită la cât de mult mindfulness poți învăţa dintr-o 
carte, sau singur. Este ca și când ai citi despre cântatul la 
pian - este interesant, poate, dar probabil nu-ți vei dezvolta 
prea mult îndemânarea. Fără un profesor care să te ghideze, și 
alții care să cânte alături de tine, studiul va fi întru câtva teore- 
tic. Din fericire, modalitățile prin care poţi intra în legătură cu 
profesori și comunități de mindfulness sunt în continuă creș- 
tere. Mai jos sunt câteva sugestii despre cultivarea suplimenta- 
ră a practicii tale. 


Cursuri de mindfulness 

Un curs de mindfulness standard, de nota zece, este programul 
de opt săptămâni Reducerea Stresului Pe Bază de Mindfulness 
(RSBM) creat de Jon Kabat-Zinn la Universitatea din Mas- 
sachussetts din Statele Unite. Este predat de peste 35 de ani, 
iar cursurile pot fi găsite în toată lumea. În Marea Britanie, un 
catalog al cursurilor RSBM poate fi făsit pe site-ul web Be 
Mindful (www.bemindful.co.uk) și-l poţi căuta de asemenea la 
furnizorii locali. 


Materiale suplimentare 


Verifică educaţia și pregătirea persoanei care predă - în 
prezent nu există acreditare pentru insructorii de mindful- 
ness, dar există un set de instrucţiuni de practică pe care să le 
urmeze. Pe acestea le poți găsi la www.mindfulnessteacher- 
suk.org.uk/pdf/teacher-guidelines.pdf. 


Există un număr de cursuri de mindfulness bazate pe 
RSBM. Cel mai cunoscut dintre ele este terapia cognitivă baza- 
tă pe mindfulness (TCBM), deși există multe altele (prevenţia 
recidivei pe bază de mindfulness (PRBM), intensificarea rela- 
țiilor pe bază de mindfulness (IRBM) și așa mai departe). Aces- 
tea folosesc drept nucleu structura cursului RSBM, și fac 
adaptări minore pentru circumstanțe speciale. Dacă eşti nesi- 
gur, un curs RSBM este un bun punct de plecare, întrucât este 
potrivit pentru majoritatea oamenilor, în majoritatea 
circumstanțelor. 


Ți-ar putea fi de asemenea de ajutor să participi la sesiuni 
sau ateliere introductive, atât pentru a-ţi face o idee despre ce 
presupune cursul, cât și ca să-ți dai seama cum lucrează profeso- 
rul. Dacă ești inspirat de tradiţia budistă, există multe cursuri 
conduse de organizaţii budiste care prezintă mindfulness-ul în 
acest context tradițional. 


Eu ţin cursuri și ateliere de mindfulness în comitatul en- 
glez Sussex și la Londra (vezi www.mindfulnesssussex.co.uk și 
www.mindfulnesslondon.co.uk pentru mai multe detalii). La 
Mindfulness Sussex oferim de asemenea sesiuni de practică 
pentru oamenii care au finalizat un curs. Ţin de asemenea 
cursuri de mindfulness la comandă pentru organizaţii - vezi 
www.workwithmindfulness.com dacă ești interesat să oferi un 
curs la locul tău de muncă. 

Tabere de retragere spirituală mindfulness 


Este de asemenea posibil să înveți mindfulness-ul în cadrul 
unei tabere de retragere spirituală pentru mindfulness, acor- 
dându-ți timp și spaţiu pentru a-ţi aprofunda practica. Acestea 
pot varia ca durată, de la o zi la o lună, sau mai mult. Conduc o 
tabără de retragere spirituală introductivă de weekend în 
Marea Britanie, precum și tabere de retragere spirituală pen- 
tru oameni care au terminat deja un curs de mindfulness de 
opt săptămâni - vezi www.mindfulnessretreats.co.uk pentru 
mai multe detalii. 


Ai putea de asemenea să arunci o privire la taberele de re- 
tragere spirituală conduse de Centrul pentru Cercetarea și 
Practica Mindfulness de la Universitatea din Bangor (www. 
bangor.ac.uk/mindfulness/) din Wales, și Gaia House (www. 
gaiahouse.co.uk), care este o tabără de retragere spirituală 
budistă oferind o gamă largă de programe asociate cu 
mindfulness-ul. 


Mindfulness-ul online 


Pe cât posibil, aș recomanda studierea mindfulness-ului față în 
față, în grup, cu un profesor cu experienţă. Însă uneori acest 
lucru nu este posibil, și există materiale disponibile pentru 
oamenii care nu se pot alătura unui grup, sau ca suport supli- 
mentar. lată câteva sugestii: 


www.bemindfulonline.com 


Un curs introductiv de mindfulness, ce ţine patru săptă- 
mâni și este găzduit de Fundaţia pentru Sănătate Mintală. 

Include materiale audio, îndrumări video și e-mailuri de me- 
mento. Este predat de mine și de colega mea, Tessa Watt. 


www.mindful.org 


Conţinut online din partea echipei revistei Mindful. Ştiri, 
articole, îndrumări practice și bloguri, printre care și blogul 
meu obișnuit „The Examined Life” (Viaţa examinată). 


Twitter 


Este ușor să te conectezi cu lumea mindfulness-ului și a medita- 
tiei prin intermediul unor conturi-cheie de pe Twitter. Printre 
punctele bune de plecare sunt Omindfulonline, Ggreatergoogsc, 
Q_wildmind, Omindfuleveryday și Gshambhalasun. 


Eu trimit mesaje pe twitter de la Qedhalliwell și postez în 
cele mai multe zile știri, citate, poeme și alte linkuri despre 
mindfulness. 


www.edhalliwell.com 


Dacă ești interesat să explorezi mai multe din munca și lu- 
crările mele despre mindfulness, aici există o mulțime de infor- 
mații și linkuri. 

T de mii de ani, meditatorii dedicați și-au cercetat min- 
tea, au învăţat din ceea ce au văzut și i-au învățat și pe alții 
să facă același lucru. Pregătirea, doctrinele lor și înțelepciunea 
care vine din ele ne servesc drept ghid pentru plantarea pro- 
priilor seminţe de practică. Tuturor celor care au cultivat, 
purtat și transmis lumina conștientizării, le sunt profund 
recunoscător. 


În deceniile recente, un număr de pionieri în practica me- 
ditației au supravegheat terenul occidental și au avut perspi- 
cacitatea de a prezenta această înțelepciune meditativă într-o 
formă și într-un limbaj care să rezoneze și să corespundă ne- 
voilor culturii noastre. În vreme ce profesori deschizători de 
drumuri precum Jon Kabat-Zinn și nenumăraţii oameni de 
știință care au petrecut ani de strădanie observând și rapor- 
tând efectele meditaţiei asupra minții, creierului și corpului 
uman, starea de mindfulness ar putea să fie încă văzută drept 
ceva ezoteric și ciudat, mai curând decât (așa cum devine mai 
obișnuit) ceva foarte relevant și normal. Mă înclin din toată 
inima în fața voastră. 


In propria mea pregătire, am fost binecuvântat cu o serie 
de profesori înţelepţi și binevoitori. O renunoștință enormă i 
se cuvine îndeosebi lui Sakyong Mipham Rinpoche și tuturor 


Mulţumiri 


celor din comunitatea Shambhala, cu care am învăţat prima 
dată să practic meditaţia. 


Mai recent, îi sunt de asemenea îndatorat comunităţii de 
profesori de mindfulness, îndeosebi consilierului meu răbdător 
și precis și celorlalți membri ai echipei de la Centrul de Mindful- 
ness pentru Cercetare și Practică de la Universitatea Bangor. De 
la distanță, am învăţat de asemenea mult de la Chogyam Trungpa 
Rinpoche, Jack Kornfield, Pema Châdrân, Alan B. Wallace, Ken 
Wilber, Larry Rosenberg, Bodhipaksa și Rick Hanson. 


Le sunt de asemenea profund recunoscător participanți- 
lor la cursurile de mindfulness, la taberele de retragere spiri- 
tuală și atelierele pe care le-am condus. Dorinţa lor de a se 
conecta la experienţa lor și de a o împărtăși face din predare o 
bucurie - amintindu-mi atunci când uit că fiecare moment este 
interesant, reconfortant, diferit și viu. Mulţumesc și tuturor 
locurilor și organizaţiilor care ne oferă spațiu pentru a ne ţine 
cursurile, îndeosebi Old School din Cuckfield, West Sussex; 
The School of Life din Londra și Claridge House din Surrey. 
Mulţumiri speciale pentru Old School și clubul ei de tineret, 
care mi-a oferit cu generozitate o cameră în care să scriu aceas- 
tă carte. 


Îi mulţumesc lui Steph Ebdon, agentului meu, şi lui 
Carolyn Thorne, editorului meu, care m-au măgulit și m-au 
încurajat de-a lungul procesului de a deveni autor, precum și 
echipei de la Hay House UK, care au ajutat cartea aceasta să ia 
ființă. Mulţumiri speciale redactorei mele Debra Wolter, care 
a făcut modificări avizate fără să-mi provoace durere inutilă. 


Mai sunt multe, mult prea multe alte persoane care au 
contribuit la conținutul aceste cărți decât îmi permite spaţiul 

să le mulțumesc - scuzele mele că nu am posiblitatea să vă 
menţionez pe toți. 


Cu toate acestea, trebuie să recunosc că volumul acesta 
nu ar fi fost posibil fără sprijinul familiei mele. În mai multe 
feluri decât pot descrie în cuvinte soția mea Vicki a lucrat neo- 
bosită și cu altruism pentru a-mi permite să scriu și să țin 
cursuri - s-a ocupat de tot, de la a veni cu idei și a le pune în 
practică și până la a mă ajuta cu imaginea de ansamblu când eu 
mă împotmoleam în detalii și a-mi oferi feedback și sfaturi vi- 
tale. În ceea ce privește cartea aceasta, Vicki a sacrificat o can- 
titate enormă de timp, somn și energie având grijă de cei doi 
copii mici ai noștri, ca eu să pot petrece mai mult timp cu scri- 
sul. Dragostea și aprecierea mea cele mai profunde sunt pen- 
tru ea, precum și pentru băieţii noștri minunaţi Arthur și 
Barnaby, care m-au adus cu picioarele pe pământ și m-au făcut 
să-mi recapăt atenţia când am început să fiu prins în concepte 
asociate cu cartea. Voi trei sunteți clopoțeii mei de mindful- 
ness, iar clinchetul vostru îmi îmbogățește viaţa mai mult de- 
cât aș fi crezut că este posibil... 

